title: তল্লার

text: ডানার উপরিতল এর মূল রঙ পরিচ্ছন্ন হালকা নীল অথবা নীলতে সাদা, তবে পেল ওয়ান্ডারার অপেক্ষা অধিকতর ঘন রঙ বিশিষ্ট। সমস্ত শিরাগুলি কালো দাগ দ্বারা সুস্পষ্ট ভাবে বিন্যাস্ত। সামনের ডানায় কোস্টাল প্রান্তরেখা চওড়া কালো। টার্মেনের এই চওড়া কালো প্রান্তরেখাটি টর্নাসের দিকে ক্রমশ সংকীর্ণ হয়ে গেছে এবং বিভিন্ন দৈর্ঘ্যের লম্বাটে এবং তেরচা একসারি নীলচে-সাদা সাব-টার্মিনাল ছোপ আড়াআড়ি ভাবে এই কালো প্রান্তরেখাটিকে ছেদ করেছে। এই নীলচে-সাদা সাবটার্মিনাল ছোপগুলির সংখ্যা বিভিন্ন নমুনাতে ভিন্ন ভিন্ন হয়। ৩ নং ইন্টারস্পেসে অবস্থিত নীলচে সাদা লম্বাটে প্রায় ত্রিভুজাকৃতি ছোপটি সামনের ডানার বেস পর্যন্ত বিস্তৃত। উক্ত সবকটি লম্বাটে ছোপই সেল এর প্রান্তভাগ থেকে শুরু হয়ে টার্মিনাল কালো প্রান্তরেখা অবধি বিস্তৃত।ডানার উপরিতল এর মূল রঙ পরিচ্ছন্ন হালকা নীল অথবা নীলতে সাদা, তবে পেল ওয়ান্ডারার অপেক্ষা অধিকতর ঘন রঙ বিশিষ্ট। সমস্ত শিরাগুলি কালো দাগ দ্বারা সুস্পষ্ট ভাবে বিন্যাস্ত। সামনের ডানায় কোস্টাল প্রান্তরেখা চওড়া কালো। টার্মেনের এই চওড়া কালো প্রান্তরেখাটি টর্নাসের দিকে ক্রমশ সংকীর্ণ হয়ে গেছে এবং বিভিন্ন দৈর্ঘ্যের লম্বাটে এবং তেরচা একসারি নীলচে-সাদা সাব-টার্মিনাল ছোপ আড়াআড়ি ভাবে এই কালো প্রান্তরেখাটিকে ছেদ করেছে। এই নীলচে-সাদা সাবটার্মিনাল ছোপগুলির সংখ্যা বিভিন্ন নমুনাতে ভিন্ন ভিন্ন হয়। ৩ নং ইন্টারস্পেসে অবস্থিত নীলচে সাদা লম্বাটে প্রায় ত্রিভুজাকৃতি ছোপটি সামনের ডানার বেস পর্যন্ত বিস্তৃত। উক্ত সবকটি লম্বাটে ছোপই সেল এর প্রান্তভাগ থেকে শুরু হয়ে টার্মিনাল কালো প্রান্তরেখা অবধি বিস্তৃত।


title: তিলা নাগঈগল

text: এই মধ্যম-বৃহদাকার গাঢ় বাদামী ঈগল বেশ গাট্টাগোট্টা- পাখাগুলো গোলাকার আর লেজ খর্বাকৃতির। এর খাটো সাদা-কালো পাখার মত ঘাড়ের ঝুঁটির কারণে এর ঘাড়কে বেশ মোটা মনে হয়। উন্মুক্ত হয়ে থাকা মুখ এবং পা এর রঙ হলুদ। এর নিম্নদেশ সাদা এবং হলুদাভ বাদামী রঙের। দাঁড়ালে ডানার ডগা লেজের ডগার নাগাল পায় না। উড়ার সময় প্রশস্ত, দাঁড়ের আকৃতির পাক্ষা ইংরেজি 'ভি'(V) এর মত আকারে থাকে। লেজ এবং উড্ডয়নকালীন নিম্নদেশের পালক সাদা-কালো দাগের মত দেখায়। তরুণ পাখিদের মাথা বেশ সাদাটে দেখায়। এদের লোমহীন পায়ের গোড়ালি ষড়ভুজাকৃতির আঁইশ দিয়ে আবৃত থাকে। উপরের চোয়াল খুব একটা ঝুলন্ত থাকে না।


title: নীলাঞ্জির

text: নীচের দিকে ডানার উপরের অংশ ঘন কালো রঙের হয়। ডানার প্রান্ত থেকে শুরু হয়ে মধ্যখান অব্ধি প্রকৃষ্টভাবে বিস্তৃত ধূসর রঙের দাগগুলি উপরের অপেক্ষায় অনেক বেশি চওড়া হয়ে থাকে। পেছনের ডানার ঊর্ধ্বাংশ মেটে রঙের হয়, এবং এখানে একটি বড় অসমাঙ্গ আকৃতির পটি থাকে, যা ভুমিকোণ থেকে শুরু করে দু নম্বর শিরামধ্য অব্ধি বিস্তৃত। উপপার্শ্বপ্রান্তের অর্ধচন্দ্রাকৃতি দাগ গুলির রঙ অনুজ্বল গোলাপী লাল এবং এরা ২, ৬ এবং ৭ নম্বর শিরামধ্যে অবস্থান করে। খোপগুলিতে নীল রঙের ছিট ছিট দাগ থাকে। ভুমিকোণ বরাবর কালো রঙের একটি দাগ থাকে, যার বাইরের দিকটা নীলাভ। এখানে ৪ ও ৫ নম্বর শিরামধ্যে বৃত্তাকার ও নীল রঙের ছিট ছিট দাগ থাকে।


title: মঙ্গল (গ্রহ)

text: অতি সম্প্রতি মার্স গ্লোবাল সার্ভেয়ারে অবস্থিত মার্স অরবিটার ক্যামেরার মাধ্যমে মঙ্গলের কিছু উচ্চ রিজল্যুশন ছবি তোলা হয়েছে। এর ফলে মঙ্গলের পৃষ্ঠতলে তরল পানির অস্তিত্বের ইতিহাস সম্বন্ধে অনেকটাই বিস্তারিত জানা গেছে। সেখানে বন্যা সৃষ্টকারী বিশালায়তন কিছু চ্যানেলের নিদর্শন পাওয়া গেছে এবং এর সাথে সংশ্লিষ্ট প্রচুর শাখা নদী সদৃশ প্রবাহের অস্তিত্বও প্রমাণিত হয়েছে। কিন্তু এমন কোন ছোট আকৃতির গঠন পাওয়া যায়নি যাকে বন্যা সৃষ্টিকারী এই জলস্রোতের উৎস হিসেবে চিহ্নিত করা যেতে পারে। বর্তমানে অবশ্য এদের কোনটিই জীবিত নেই। আছে শুধু এদের নিদর্শন। আবহাওয়ার পরিবর্তনই এদের বিলুপ্তির কারণ বলে মনে করা হয়। এ থেকেই বোঝা যায়, এই গঠনগুলো কত পুরনো ছিল। আবার আগ্নেয়গিরির জ্বালামুখ এবং গভীর গিরিখাতের পার্শ্ববর্তী অঞ্চল জুড়ে বেশ কিছু গঠন বিভিন্ন চিত্রে ধরা পড়েছে যেগুলো অনেকটা পৃথিবীর সমুদ্র সন্নিবিষ্ট নিষ্কাশন নালী আকৃতির গিরিখাতের মত। এই গিরিখাতগুলো মঙ্গলের দক্ষিণ গোলার্ধের উঁচু অঞ্চলগুলোতে অবস্থিত। এদের মুখ বিষুবরেখার দিকে এবং সবগুলো ৩০° অক্ষাংশে মেরুমুখী হয়ে আছে। গবেষকরা এমন কোন গিরিখাত খুঁজে পাননি যেগুলো আংশিক বা সম্পূর্ণভাবে ক্ষতিগ্রস্ত। এমনকি পরষ্পর উপরিপাতিত কোন ইমপ্যাক্ট জ্বালামুখও খুঁজে পাননি। এ থেকে বোঝা যায় যে এই গঠনগুলো বেশ নবীন।


title: বেগুনি কালেম

text: এর মাথা ফিকে, ডানা সবুজ দীপ্তিময়। লেজের অংশ কালো পালকে ঢাকা। লেজতল-ঢাকনি সাদা। এছাড়া দেহের সর্বত্র রঙ নীলচে বেগুনি। ঠোঁটের গোড়া থেকে পেছন পর্যন্ত লাল বর্ম বা মুকুট রয়েছে। সাধারণত স্ত্রী পাখির বর্ম পুরুষ পাখির বর্ম থেকে ছোট হয়। স্ত্রী ও পুরুষ উভয়েরই চোখ রক্ত-লাল। ঠোঁট টকটকে লাল, ঠোঁটের আগা ফিকে। পা দীর্ঘ, শক্ত ও লাল। পায়ের সন্ধি বাদামি। অপ্রাপ্তবয়স্ক পাখির দেহ অনুজ্জ্বল; গলা ফিকে। মুখ, ঘাড়ের উপরিভাগ ও বুকে ধূসর আমেজ থাকে। ঠোঁট, পা ও পায়ের পাতা অনুজ্জ্বল লাল।


title: বাংলা উপভাষা

text: "'বাংলা ভাষার উপভাষাসমূহ'" ইন্দো-ইউরোপীয় ভাষা-পরিবারের পূর্বাঞ্চলীয় ইন্দো-আর্য ভাষা দলের অংশ। রাঢ়ী (নদিয়া, হুগলি, বর্ধমান জেলা সহ দক্ষিণবঙ্গ), বরেন্দ্রী (মালদহ, মুর্শিদাবাদ, রাজশাহী সহ উত্তর-পশ্চিম বাংলা), ঝাড়খণ্ডী (বাঁকুড়া, পুরুলিয়া, বীরভূম সহ ঝাড়খন্ডের কিছু অংশ ), মেদিনীপুরী বাংলা ভাষা (পূর্ব মেদিনীপুর ও পশ্চিম মেদিনীপুর, ঝাড়গ্রাম এবং দক্ষিণ ২৪ পরগনা জেলার কাকদ্বীপ মহকুমা), বরিশালী (বরিশাল অঞ্চল), নোয়াখালীয়া (নোয়াখালী অঞ্চল), রংপুরী (রংপুর অঞ্চল), খুলনাইয়া (খুলনা অঞ্চল), ময়মনসিংহী (ময়মনসিংহ অঞ্চল), সিলেটি (সিলেট অঞ্চল) এবং চাঁটগাঁইয়া (চট্টগ্রাম অঞ্চল) পশ্চিমবঙ্গ ও বাংলাদেশের প্রধান কথ্য উপভাষা। যদিও এই ভাষাসমূহ বাংলা প্রতিবেশী উপভাষার সঙ্গে পারস্পরিকভাবে বোধগম্য।


title: উপভাষা

text: বাংলাদেশে উপভাষার বহুল ব্যবহারের জন্য উপভাষাভাষী ও প্রমিত ভাষাভাষীদের মধ্যে বৈষম্য লক্ষ্য করা যায়। বাংলা ভাষা ব্যবহারের ক্ষেত্রে তিনটি ভাষারীতি সমানভাবে ব্যবহূত হয়ে থাকে। সাধারণভাবে শিক্ষিত শ্রেণির মধ্যে লেখ্য ও কথ্যরূপে প্রমিত বাংলা, লিখিতরূপে ও পাঠ্যপুস্তকে সাধু/চলিত রীতি এবং বিভিন্ন অঞ্চলের ভাষাভাষীদের মধ্যে মৌখিক ভাষারূপে উপভাষা ব্যবহূত হয়। প্রমিত বাংলা ব্যবহারকারীরা প্রমিত সাধু/চলিত রীতি ব্যবহার করে থাকে। উপভাষা অঞ্চল থেকে আগত ভাষাভাষীরা বাংলা ভাষার দুটি রূপ ব্যবহার করে। তারা বাড়িতে আঞ্চলিক রূপ এবং সর্বসাধারণের সঙ্গে ও শিক্ষার প্রয়োজনে সাধু/চলিত রীতিতে প্রমিত রূপ ব্যবহার করে। বর্তমানে অবশ্য সাধুরীতির ব্যবহার অনেকাংশে হ্রাস পেয়েছে।


title: বাংলা উপভাষা

text: বাংলাদেশের যশোর, সাতক্ষীরা জেলা পশ্চিমবঙ্গের উত্তর ২৪ পরগণা ও দক্ষিণ ২৪ পরগণা (কাকদ্বীপ মহকুমা বাদে), নদীয়া জেলার দক্ষিন অংশ এই অঞ্চলের ভাষার বাচনভঙ্গি ও টান কোনোভাবেই রাঢ়ী এবং বঙ্গালী উপভাষার সাথে সুরক্ষিত বৈশিষ্ট্য বহন করেনা। যার কারণে এটিকে আলাদা হিসেবে গণ্য করা হয়। এই উপভাষায় ক্ষেত্র বিশেষে ক্রিয়া পদের শেষে 'তি,কে,গে বা গি' বিভক্তি যোগ হয় । যেমন দৌড়ে দৌড়ে স্কুলে যাবো - দৈর্গে দৈর্গে ইসকুলি যাবান, নদীতে নৌকো ডুবে গেছে - নদীতি নৈকো ডুইবগে গিয়েচ্, তারাতারি খেয়ে নাও - জলদি করি খেইব্ গি ন্যাও ।


title: মেদিনীপুরী বাংলা উপভাষা

text: মেদিনীপুরের কথ্য ভাষা বাংলা ভাষার অন্যতম পুরোনো রূপ৷ বাংলার সাংস্কৃতিক জীবনে মেদিনীপুরের স্থান খুব উঁচুতে। মেদিনীপুরের পশ্চিম দিকটা অর্থাৎ ঝাড়গ্রাম মহকুমার কথ্য ভাষা মধ্য রাঢ়ীয় উপভাষা৷ মেদিনীপুর লাগোয়া ময়ূরভঞ্জ ও সিংভূমেও ওই একই উপভাষার প্রচলন রয়েছে মেদিনীপুরেরই দক্ষিণাংশে রসুলপুর নদীর মোহনা থেকে সুবর্ণরেখা নদীর মোহনা পর্যন্ত যে তীরভূমি সেই অংশের কথ্য ভাষার নাম কাঁথি বাংলা৷ কাঁথি বাংলা সুন্দরবনের মোহনা অর্থাৎ দক্ষিণ ২৪ পরগনা জেলার কাকদ্বীপ মহকুমার চারটি ব্লকে (নামখানা, সাগরদ্বীপ, পাথর প্রতিমা ও কাকদ্বীপ) প্রচলিত। এই মেদনীপুরী বাংলা ভাষায় ব্যঞ্জনের পূর্ণ উচ্চারণ খুব বেশী মাত্রায় রয়েছে৷ তথ্য প্রমাণে এই ধরণের সিদ্ধান্তে পৌঁছানো খুবই স্বাভাবিক যে কবি কালিদাস এই অঞ্চলেরই মানুষ ছিলেন৷


title: বাংলা ব্যাকরণ

text: বাংলা উপভাষা নিয়ে আলোচনার সূত্রপাত ঘটে আঞ্চলিক শব্দ সংগ্রহ ও তার অভিধান প্রণয়নের মধ্য দিয়ে। এ ক্ষেত্রে মুহম্মদ শহীদুল্লাহর নাম বিশেষভাবে উল্লেখযোগ্য। তিনি যে অসীম ধৈর্য ও শ্রমে পূর্ব পাকিস্তানের আঞ্চলিক ভাষার অভিধান (১৯৬৫) প্রণয়ন করেছেন তা অতুলনীয়। পরবর্তীকালে তাঁকে অনুসরণ করে প্রকাশিত হয় কামিনীকুমারের লৌকিক শব্দকোষ (১৯৬৮)। এরই অনুষঙ্গে অনেকেই আঞ্চলিক শব্দ ও তার বিবরণ সংগ্রহে এগিয়ে আসেন। তাঁদের মধ্যে অনিমেষ কান্তি পাল, মনিরুজ্জামান, রাজীব হুমায়ুন প্রমুখ বিশেষভাবে উল্লেখযোগ্য। বিদেশীদের মধ্যে অন্তত দুজনের নাম এখানে উল্লেখ করার মতো যাঁরা বাংলা উপভাষা নিয়ে গবেষণা করেছেন। তাঁরা হলেন জ্যাক এ ড্যাবস (পূর্ববঙ্গ উপভাষা, ১৯৬৫) ও নোরিহিকো উচিদা (চট্টগ্রামী উপভাষা, ১৯৬৯)।


title: বাংলা ব্যাকরণ

text: বিশ শতকে উল্লেখযোগ্য কতিপয় ভাষাবিদ যারা বাংলা ব্যাকরণ রচনায় প্রয়াস পান তারা হলেনঃ -বিভিন্ন ক্ষুদ্র ক্ষুদ্র অঞ্চলের জনগণ নিজ নিজ অঞ্চলের ভাষায় কথা বলে। এগুলো আঞ্চলিক কথ্য ভাষা বা উপভাষা। পৃথিবীর সব ভাষায়ই উপভাষা আছে। এক অঞ্চলের জনগণের মুখের ভাষার সঙ্গে অপর অঞ্চলের জনগণের মুখের ভাষার যথেষ্ট পার্থক্য দেখা যায়। ফলে এমন হয় যে, এক অঞ্চলের ভাষা অন্য অঞ্চলের লোকের কাছে দুর্বোধ্য হয়ে ওঠে। উদাহরণ স্বরূপ বলা যায়, চট্টগ্রাম অঞ্চলের সাধারণের কথ্য ভাষা দিনাজপুর বা রংপুরের লোকের পক্ষে খুব সহজবোধ্য নয়। এ ধরনের আঞ্চলিক ভাষাকে বলার ও লেখার ভাষা হিসেবে সর্বজনীন স্বীকৃতি দেওয়া সুবিধাজনক নয়। কারণ, তাতে বিভিন্ন আঞ্চলিক ভাষাভাষীদে মধ্যে ভাবের আদান-প্রদানে অন্তরায় দেখা দিতে পারে। সে কারণে, দেশের শিক্ষিত ও পন্ডিতসমা একটি আদর্শ ভাষা ব্যবহার করেন। বাংলা ভাষাভাষী শিক্ষিত জনগণ ও আদর্শ ভাষাতেই পারস্পরিক আলাপ-আলোচনা ও ভাবের আদান-প্রদান করে থাকেন। বিভিন্ন অঞ্চলের উপভাষার কথ্য রীতি সমন্বয়ে শিষ্টজনের ব্যবহৃত এই ভাষাই আদর্শ চলিত ভাষা।


title: মুর্শিদাবাদ জেলা

text: জেলার বেশিরভাগ জনগোষ্ঠী বাংলাভাষায় কথা বলে। কথ্য উপভাষাটি (রাঢ়ি উপভাষা) কম-বেশি দক্ষিণ বঙ্গের মতো, তবে কিছুটা আঞ্চলিক প্রভাব লক্ষ্য করা যায় । বাংলা ভাষার একটি ছোট উপভাষা, মালদাইয়া (জঙ্গিপুরী, শেরশাহবাদিয়া নামেও পরিচিত) জেলার জঙ্গিপুর মহকুমার জনসাধারণের মধ্যে বহুল প্রচলিত। এছাড়াও, বাংলা ভাষার দ্বারা প্রভাবিত হিন্দি-উর্দু ভাষার একটি কথ‍্যভাষা, খোট্টা ভাষা ( মালদহ, মুর্শিদাবাদ ও বীরভূমের কিছু অঞ্চলে এবং এছাড়াও মেদিনীপুরের কিছু অংশে প্রচলিত) জেলার উত্তরাংশের কিছু এলাকায় (বিশেষত ফারাক্কা, সামসেরগঞ্জ, সুতি, জঙ্গীপুর এলাকায়) ক্ষুদ্র জনগোষ্ঠীর মধ্যে প্রচলিত।


title: রাঢ়ী উপভাষা

text: রাঢ়ী উপভাষা বাংলা ভাষার একটি উপভাষা। পশ্চিমবঙ্গের দক্ষিণ-পূর্ব অংশের  বাংলাভাষী মানুষদের কথাবলার মধ্যে এই উপভাষার প্রভাব লক্ষ্য করা যায়। এই উপভাষার পরিমার্জিত বাংলা রূপকেই বাংলা ভাষার শুদ্ধ লিখন রূপ হিসেবে গণ্য করা হয়।


title: ব্রজবুলি

text: ব্রজবুলি মধ্যযুগীয় বাংলা সাহিত্যের দ্বিতীয় কাব্যভাষা বা উপভাষা। ব্রজবুলি মূলত এক ধরনের কৃত্রিম মিশ্রভাষা। মৈথিলি ও বাংলার মিশ্রিত রূপ হলো ব্রজবুলি ভাষা। মিথিলার কবি বিদ্যাপতি (আনু. ১৩৭৪-১৪৬০) এর উদ্ভাবক। তাঁর পদের ভাব ও ভাষার অনুসরণে বাংলা, উড়িষ্যা ও আসামে পঞ্চদশ শতাব্দীর শেষ ভাগে ব্রজবুলি ভাষার সৃষ্টি হয়। পদগুলিতে রাধাকৃষ্ণের ব্রজলীলা বর্ণিত হওয়ায় এর নাম হয়েছে ব্রজবুলি অর্থাৎ ব্রজ অঞ্চলের ভাষা। অবশ্য এই পদগুলি তখন ব্রজধামে ব্যাপকভাবে প্রচলিত ছিল বলেও একে ব্রজবুলি বলা হতো। এর উৎপত্তি বিদ্যাপতির হাতে হলেও পরিপুষ্টি হয়েছে বাঙালি কবিদের হাতে। উল্লেখ, প্রাচীন ভারতবর্ষের ব্রজভূমি (অধুনা উত্তর প্রদেশ) অঞ্চলে ব্রজভাষা নামের একটি ভাষা রয়েছে। ধারণা করা হয় বৃন্দাবনের রাধাকৃষ্ণ সম্ভবত সে ভাষায়ই কথা বলতেন।


title: পাশাই ভাষা

text:
এই ভাষার চারটি উপভাষা আছে যার মধ্যে আভিধানিক মিল হলো ৩০%:
উত্তরপূর্ব: আরেট, চালাস বা চিলাস, কান্ডাক, কোরাঙ্গাল, কুর্দার উপভাষা
উত্তরপশ্চিম: আলাসাই, বোলাঘাইন, গুলবাহার, কোহনাদেহ, লৌরোবান, নাজিল, নাঙ্গারাচ, পাচাগান, পান্ডাউ, পারাজঘান, পাশাগার, সাঞ্জান, শামাকোট, শুতুল, উজবিন, বাডাউ উপভাষা
দক্ষিণপূর্ব: দামেঞ্চ, লাঘমানি, সুম, এবংগ উচ্চ এবং নিম্ন দরাই নূর উপভাষা
দক্ষিণপশ্চিম: ইশপি, ইসকেন, তাগাউ উপভাষা


title: নায়াগ্রা জলপ্রপাত

text: নায়াগ্রা জলপ্রপাত () উত্তর আমেরিকার নায়াগ্রা নদীর উপর অবস্থিত। মূলত তিনটি পাশাপাশি অবস্থিত ভিন্ন জলপ্রপাত নিয়ে নায়াগ্রা জলপ্রপাত গঠিত। এই তিনটি জলপ্রপাতের নাম: হর্স্‌শু ফল্‌স বা কানাডা ফল্‌স, আমেরিকান ফল্‌স এবং ব্রাইডাল ভিল ফল্‌স। নায়াগ্রা জলপ্রপাত যুক্তরাষ্ট্র ও কানাডার সীমান্তবর্তী অঞ্চলে অবস্থিত। হর্স্‌শু ফল্‌স এর আকার ঘোড়ার খুড়ের মতো। প্রাকৃতিক সৌন্দর্যের কারণে পর্যটকদের কাছে এটি একটি আকর্ষণীয় স্থান।


title: নায়াগ্রা জলপ্রপাত

text: আমেরিকাতে জলপ্রপাতটি পিছন থেকে দেখতে হয়। কানাডাতে সরাসরি সামনে থেকে দেখা যায় ফলে সম্পুর্ন জলপ্রপাত ভালোমত দেখা যায়।হর্স্‌শু ফলস প্রায় ১৭৩ফুট(৫৩মিটার) উচু এবং ২৬০০ফুট(৭৯২মিটার) চওড়া। আমেরিকান ফলস ৭০ফুট(২১ মিটার) লম্বা এবং ১৬০০ ফুট(৩২৩ মিটার) চওড়া। বসন্তের শেষের দিকে বা গ্রীষ্মকালের শুরুতে জলপ্রপাত গুলো থেকে সেকেন্ডে ২০২,০০০০ ঘন মিটার পানি পতিত হয়। হর্স্‌শু ফলসে অবস্থিত বিশেষ গেটের সাহায্যে পানি প্রবাহ নিয়ন্ত্রন করে জলবিদ্যুৎ উৎপন্ন করা হয়। রাতে এবং শীতকালে পর্যটকহীন মৌসুমে পানি নিয়ন্ত্রণ করে সেকেন্ডে ৫০,০০০ ঘনফুটে নামিয়ে আনা হয়। ১৯৫০ সালের নায়াগ্রা চুক্তি অনুযায়ী পানির প্রবাহ নিয়ন্ত্রণ করা হয়।


title: গ্রেট প্লেইনস

text: গ্রেট প্লেইন্‌স () মার্কিন যুক্তরাষ্ট্র ও কানাডার রকি পর্বতমালার পূর্বপাশে অবস্থিত বিশাল প্রেইরি ও স্টেপ সমভূমি। সমভূমিটি যুক্তরাষ্ট্রের কলোরাডো, ক্যানসাস্ন, মন্টানা, নেব্রাস্কা, নিউ মেক্সিকো, নর্থ ডেকোটা, সাউথ ডেকোটা, ওকলাহোমা, টেক্সাস এবং ওয়াইওমিং অঙ্গরাজ্য এবং কানাডার আলবার্টা, ম্যানিটোবা ও সাসকাচেওয়ান প্রদেশের মধ্য দিয়ে চলে গেছে। কানাডাতে এগুলি প্রেইরি নামেই বেশি পরিচিত।


title: উত্তর আমেরিকা

text: নর্থ আমেরিকান ফ্রী ট্রেড অ্যাগ্রিমেন্ট (এনএএফটিএ) হলো পৃথিবীর প্রধান চারটি বাণিজ্যিক অঞ্চলের একটি। ১৯৯৪ সালে এই অঞ্চলটি গঠিত হয়, যুক্তরাষ্ট্র, মেক্সিকো এবং কানাডার মধ্যে বাণিজ্যিক সমতা এবং দেশগুলোর মাঝে আন্তঃবাণিজ্যিক সম্পর্ক সহজতর করার লক্ষে। কানাডা এবং যুক্তরাষ্ট্রের মধ্যে ইতিমধ্যে একটি দ্বিজাতী বাণিজ্যিক চুক্তি (পৃথিবীর সর্ববৃহৎ) বিদ্যমান রয়েছে, যার নাম কানাডা ইউনাইটেড স্টেটস ট্রেড রিলেশান, এই চুক্তির আওতায় দেশ দুটি নিজেদের মধ্যে বিনাশুল্কে আমদানি রপ্তানী করে থাকে, এনএফটিএ মেক্সিকোকেও বিনাশুল্কে বাণিজ্য করার সুবিধা প্রদান করেছে। এই মুক্ত বাণিজ্য যুক্তরাষ্ট্র এবং মেক্সিকোর মধ্যে বাণিজ্যকে বিনা শুল্কের পর্যায়ে উন্নিত করেছে। দেশগুলোর মধ্যে এই মুক্ত বাণিজ্যের পরিমাণ দিনদিন বৃদ্ধি পাচ্ছে , ২০১০ সালের তথ্য মতে, এনএফটিএ এর তিনটি দেশের বাণিজ্য বৃদ্ধি পেয়ে সর্বাধিক ২৪.৩% প্রবৃদ্ধি বা ৭৯১ বিলিয়ন মার্কিন ডলারে পৌছায়। এনএফটিএ ভূক্ত অঞ্চলসমূহের জিডিপি (পিপিপি)- পৃথিবীর মধ্যে সর্ববৃহৎ প্রায় ১৭.৬১৭ ট্রিলিয়ন মার্কিন ডলার। একই সাথে বলা যায়, ২০১০ এর তথ্যমতে, যুক্তরাষ্ট্রের অর্থনীতি হলো পৃথিবীর মধ্যে সবচেয়ে বড় অর্থনীতি, পাশাপাশি দেশটির ন্যুনতম জিডিপির পরিমাণ ১৪.৭ ট্রিলিয়ন ডলার। এনএএফটিএ দেশ গুলো হলো নিজেদের মধ্যে সর্বাধিক বৃহৎ বাণিজ্যিক অংশিদার। মার্কিন যুক্তরাষ্ট্র হলো মেক্সিকো এবং কানাডার সবচেয়ে বৃহৎ বাণিজ্যিক অংশীদার, যখন কিনা কানাডা এবং মেক্সিকো হলো নিজেদের তৃতীয় বৃহৎ বাণিজ্যিক অংশীদার।


title: খেয়া

text: কানাডাতে রয়েছে বেশ কিছু সুপিরিয় জল বা সাধু জলের হ্রদ। ফলে এই হ্রদ ও হ্রদ থেকে উৎপন্ন নদী গুলিতে ফেরী বা খেয়া চলাচল করে। কানাডার ও মার্কিন যুক্তরাষ্ট্রের সীমান্তে অবস্থিত পঞ্চ হ্রদ। এই হ্রদে খেয়া পরিসেবা রয়েছে। তবে উত্তর আমেরিকার মধ্যে সবচেয়ে উল্লেখ যোগ্য খেয়া রয়েছে [[নিউ ইয়াক]] শহরে। এই শহরের ম্যানহাটান ও [[স্টেইন দ্বীপ|স্টেইন আইল্যান্ড]] এর মধ্যে। এই শহরে [[হাডসন নদী]]তে খেয়া চলাচল করে। নিউ জর্জিয়া শহরেও খেয়া বা ফেরী ব্যবস্থা রয়েছে।


title: উত্তর আমেরিকা

text: কানাডা সেবাখাত, খনি এবং উৎপাদন খাতে প্রভূত উন্নতি সাধন করেছে। ২০১৪ সালে ২০১৪ সালের তথ্যমতে, কানাডার মাথাপিছু আয় ছিল ৪৪,৬৫৬ ডলার এবং দেশটির ন্যুনতম জিডিপি ছিল সারা বিশ্বের মধ্যে ১১তম। ২০১০ সালের প্রাক্কলন অণুসারে, কানাডার জিডিপির শতকরা ৭৮ভাগ আসে সেবাখাত থেকে, ২০ ভাগ আসে কলকারখানার উদ্ভূত পণ্য থেকে এবং শতকরা ২ ভাগ আসে কৃষিখাত থেকে। অন্যদিকে ২০১৪ সালের তথ্যমতে, মেক্সিকোর মাথাপিছু আয় ছিল ১৬,১১১ ডলার এবং দেশটির ন্যুনতম জিডিপি ছিল সারা পৃথিবীর মধ্যে ১৫ তম। নতুন একটি শিল্পায়িত দেশ হিসেবে, মেক্সিকো তার অগ্রগতি ধরে রেখেছে আধুনিক এবং পুরাতন কারখানা, কৃষিপ্রযুক্তি এবং সেবাখাতের দক্ষ ব্যবহারের মাধ্যমে। দেশটির আয়ের প্রধান উৎসগুলো হলো খনিজ তেল, কারখানাজাত দ্রব্যাদির রপ্তানী, মোটরগাড়ী নির্মাণ, ভারি কারখানা, খাদ্যদ্রব্য, ব্যাংকিং এবং বিভিন্ন অর্থনৈতিক সেবাখাত।


title: গুন্ডা

text: কলাম্বিয়ার কোকেইন পাচারকারীরা এবং সম্প্রতি মেক্সিকোর পাচারকারীও প্রতিষ্ঠা করেছে চোরাই পথের ক্যারিবীয়, বাহামা দ্বীপপুঞ্জ এবং দক্ষিণ ফ্লোরিডার মধ্যে। তারা মাঝেমধ্যে মেক্সিকো বা ডোমিনিকান প্রজাতন্ত্র থেকে পাচারকারী ভাড়া করে মাদক পরিবহনের জন্য। পাচারকারীরা চোরাচালানের বিভিন্ন পদ্ধতি অনুসরণ করে যুক্তরাষ্ট্রের বাজারে মাদক স্থানান্তর করতে। এর মধ্যে পড়ে বিমান থেকে ৫০০-৭০০ কেজি ফেলা বাহামা দ্বীপপুঞ্জ বা পুয়ের্তো রিকো এর উপকূলে, সমুদ্রের মধ্যে নৌকা থেকে নৌকায় ৫০০-২০০০ কেজি স্থানান্তর, এবং মিয়ামি বন্দর দিয়ে বাণিজ্যিকভাবে কয়েক টন কোকেইন চালান। কোকেইন পাচারের অন্য একটি রাস্তা হচ্ছে চিলির মধ্য দিয়ে, এই রাস্তা প্রাথমিকভাবে ব্যবহার করা হয় বলিভিয়াতে যে কোকেইন উৎপাদন হয় তার জন্য কারণ সেখান থেকে সবচেয়ে কাছের সমুদ্রবন্দর হচ্ছে চিলির উত্তরদিকে। বলিভিয়া-চিলির শুষ্ক সীমান্ত সহজেই চার চাকার গাড়ী দিয়ে পাড়ি দেয়া যায় যেটি ইকিকায় এবং আন্তোফাইয়াস্তা সমুদ্রবন্দরের দিকে গেছে।


title: পাবলো এসকোবার

text: শীঘ্রই, মার্কিন যুক্তরাষ্ট্রে কোকেইনের চাহিদা বাড়ছিলো, এবং এসকোবার দক্ষিণ ফ্লোরিডা, ক্যালিফোর্নিয়া, এবং দেশের অন্যান্য অংশে আরো চোরাচালান, রুট এবং বিতরণ নেটওয়ার্ক সংগঠিত করেছিলো। তিনি এবং কার্টেলের সহ-প্রতিষ্ঠাতা কার্লোস লেহদার বাহামা-এ একটি নতুন ট্রান্স-চালান কেন্দ্রের বিকাশের জন্য একত্রে কাজ করেছিলেন, ফ্লোরিডা উপকূল দক্ষিণপূর্বে অবস্থানরত নরম্যান'স কেই নামক একটি দ্বীপে। তার ভাইয়ের মতে, এসকোবার নরম্যান'স কেই কিনেননি; পরিবর্তে, এটি লেহদার এর একমাত্র উদ্যোগ ছিল। এসকোবার এবং রবার্ট ভেসকো দ্বীপের অধিকাংশ জমি ক্রয়, যার মধ্যে ছিল এয়ারস্ট্রিপ, একটি বন্দর, একটি হোটেল, ঘর, নৌকা, এবং বিমান, এবং তারা কোকেইন সংরক্ষণ জন্য একটি শীতাতপনিয়ন্ত্রীত গুদাম নির্মিত করেছিল। ১৯৭৮ থেকে ১৯৮২-এ, মেদেয়িন কার্টেল এর জন্য এটি একটি কেন্দ্রীয় চোরাচালান রুট হিসাবে ব্যবহৃত হয়েছিল। এই রুটের মাধ্যমে বিপুল লাভের অর্থ দিয়ে, এসকোবার শীঘ্রই কয়েক মিলিয়ন ডলার দিয়ে অ্যান্টিওকুইয়াতে জমি কিনেছিলেন, যার উপর তিনি হ্যাসিন্দা ন্যপোলস নির্মাণ করেছিলেন। তাঁর নির্মিত বিলাসবহুল বাড়িটিতে একটি চিড়িয়াখানা, একটি হ্রদ, একটি ভাস্কর্যপূর্ণ বাগান, একটি ব্যক্তিগত ষাঁড়ের লড়াইযের ঘেরা-মাঠ, এবং তার পরিবার এবং কার্টেলের জন্য অন্যান্য সুবিধাদি ছিল।


title: জল সরবরাহ

text: যুক্তরাষ্ট্রীয় দেশগুলিতে, পুরো প্রদেশে সর্বাধিক বা সমস্ত শহর জুড়ে পানি পরিষেবা প্রদানকারী সংস্থা রয়েছে, যেমন ব্রাজিলের সব রাজ্যের এবং মেক্সিকোতে কিছু রাজ্য (মেক্সিকোতে পানি সরবরাহ এবং স্যানিটেশন দেখুন)। ইংল্যান্ড ও ওয়েলসে, পানি সরবরাহ ও স্যুয়ারেজটি প্রায় সম্পূর্ণভাবে দশটি আঞ্চলিক সংস্থার মাধ্যমে সরবরাহ করা হয়। কিছু ছোটো দেশ, বিশেষ করে উন্নত দেশগুলি, পরিষেবা প্রদানকারীর প্রতিষ্ঠিত করেছে যা সমগ্র দেশকে অথবা কমপক্ষে তার অধিকাংশ শহর ও বড় শহরকে আচ্ছাদন করে। যেমন জাতীয় পরিষেবা প্রদানকারী বিশেষ করে পশ্চিম আফ্রিকা ও মধ্য আমেরিকাতে প্রচলিত, তিউনিসিয়া, জর্ডান এবং উরুগুয়েতেও (যেমন উরুগুয়ের পানি সরবরাহ ও স্যানিটেশন দেখুন) বিদ্যমান রয়েছে। গ্রামাঞ্চলে, যেখানে প্রায় অর্ধেক জনসংখ্যার জীবনযাপন করে, পানি সেবাগুলি প্রায়ই উপযোগি দ্বারা প্রদান করা হয় না, তবে সম্প্রদায় ভিত্তিক সংস্থাগুলি সাধারণত এক বা কখনো কখনো বেশ কয়েকটি গ্রামগুলিকে প্রদান করে।


title: উত্তরপশ্চিম অধীনস্থ অঞ্চলসমূহ

text: ভৌগলিক বৈশিষ্ট্যের মধ্যে অন্তর্ভুক্ত রয়েছে গ্রেট বিয়ার হ্রদ, কানাডার মধ্যে সম্পূর্ণরূপে বৃহত্তম হ্রদ, এবং গ্রেট স্লেভ হ্রদ, উত্তর আমেরিকার সবচেয়ে গভীরতম জলের অংশ যা , সেইসাথে ম্যাকেঞ্জি নদী এবং নাহান্নি ন্যাশনাল পার্ক রিজার্ভ এর গিরিখাত, যেটি একটি জাতীয় উদ্যান এবং ইউনেসকো বিশ্ব ঐতিহ্যবাহী স্থান। কানাডীয় আর্কটিক দ্বীপপুঞ্জ এর আঞ্চলিক দ্বীপগুলোর মধ্যে রয়েছে ব্যাংকস দ্বীপ, বার্ডেন দ্বীপ, প্রিন্স প্যাট্রিক দ্বীপ, ও parts of ভিক্টোরিয়া দ্বীপের অংশ এবং মেলভিল দ্বীপ। এর সর্বোচ্চ বিন্দু হচ্ছে ইউকনের সীমান্তের কাছাকাছি নির্ভানা পর্বত, এটির উচ্চতা ।


title: পালক

text: পালক পাখির দেহে বিভিন্ন গুরুত্বপূর্ণ কাজে ব্যবহৃত হয়। পালক ওজনে হালকা, অভেদ্য, নমনীয় কিন্তু নগ্নত্বককে ক্ষত হওয়া থেকে রক্ষা করে। পাখির দেহে তাপের সাম্যতা ও তাপ সংরক্ষণে সহায়তা করে। আবার উড়ার সবচেয়ে বড় অস্ত্র হচ্ছে পালক। পালক চ্যাপ্টা, পাতলা ও পরস্পর অতিক্রমকারী বলে পাখির ওড়ার অবলম্বন হিসেবে কাজ করে। পাখির আত্মগোপনেও পালক সহায়তা করে। পালক অলঙ্কার হিসেবে কাজ করে। লিঙ্গ নির্ধারণ ও বিভিন্ন অংশে পালক রূপান্তরিত হয়ে অঙ্গসজ্জা ও অলঙ্কার হিসেবে কাজ করে। এ পালক পূর্বরাগের সময় পুরুষ পাখি স্ত্রী পাখিকে প্রদর্শন করে আকর্ষণ করতে সহায়তা করে। এছাড়া ডাউন পালক শাবকের আবরক হিসেবে ব্যবহৃত হয়। অনেকক্ষেত্রে পালক বাসা নির্মাণে সহায়তা করে। পালকে উপস্থিত স্পষ্ট চিহ্ন একই প্রজাতির সদস্য চিনতে সহায়তা করে।


title: পালক

text: পাখির শরীরের বেশিরভাগ অংশ পালক দ্বারা আবৃত হলেও ত্বকের সবখান থেকে পালকের উৎপত্তি হয় না। ত্বকের নির্দিষ্ট অবস্থান থেকে নির্দিষ্ট বিন্যাসে পালকের উদ্ভব হয়। পাখির ত্বকে পালকের বিন্যাস বা বিস্তারকে টেরিলোসিস বলে। উড়বার ক্ষমতাহীন পাখি, যেমন পেঙ্গুইন এবং স্ট্রুথিওনিফর্মিস বর্গের পাখিদের পালক ত্বকে সমভাবে বিস্তৃত থাকে। কিন্তু উড়তে সক্ষম পাখিদের পালক ত্বকের নির্দিষ্ট এলাকায় অঞ্চলভিত্তিকভাবে বা পট্টি আকারে বিস্তৃত থাকে। এ ধরনের বিন্যাসকে "টেরিলি" বলে। পালকযুক্ত অঞ্চল পালকহীন অঞ্চল দ্বারা পৃথক থাকে। পালকহীন অঞ্চলকে "এপ্টেরিয়া" বলে। পাখির বর্গ, গোত্র ও প্রজাতির উপর নির্ভর করে টেরিলির বিন্যাস বিভিন্ন হয়। সাধারণত একটি পাখির পালকযুক্ত অঞ্চলগুলো হল- মস্তক, গ্রীবা, অগ্রপদের অগ্রবাহু, মেরুদণ্ডীয় অঞ্চল, অঙ্কীয় অঞ্চল, অ্যালার, পুচ্ছ, কটি ইত্যাদি।


title: ডাইনোসর

text: পালক সাধারণভাবে পাখির বৈশিষ্ট্য বলে স্বীকৃত, তাই পালকযুক্ত ডাইনোসরদের সাধারণত ডাইনোসর ও পাখির অন্তর্বর্তী নমুনা হিসেবে দেখা হয়। কিন্তু পালকের পাশাপাশি তাদের কংকালতন্ত্রের অনেকগুলো সাদৃশ্যও উভয় শ্রেণীর যোগসূত্রের জোরদার প্রমাণ। কঙ্কালের যে সমস্ত জায়গায় পাখি আর ডাইনোসরের সাদৃশ্য চোখে পড়ে সেগুলো হল ঘাড়, শ্রোণীচক্র, কবজি, পুরোবাহু ও ঊরশ্চক্র, ফারকুলা এবং ঊরঃফলক। ক্ল্যাডিস্টিক বিশ্লেষণের দ্বারা উভয়ের কঙ্কালের তুলনা করলে মিলগুলো আরও ভালো বোঝা যায়।


title: ককাটিয়েল

text: বেশিরভাগ পাখিপ্রজাতির মধ্যেই যৌন দ্বিরুপতা বিদ্যমান । প্রাপ্তবয়স্ক ককাটিয়েল যৌন দ্বিরুপী হয় । ডিম থেকে বাচ্চা ফোটার ছয় থেকে নয় মাসের মাথায় ককাটিয়েল প্রথমবার পালক বদলায় । এসময় এদের যৌন দ্বিরুপতা অর্থাৎ নর ও মাদির আলাদা বৈশিষ্ট্য সুস্পষ্ট হয়ে ওঠে । পুরুষ পাখির ক্ষেত্রে এদের পাখা ও লেজের পালকের নিচের দিকের হলুদ বা হলুদাভ অথবা সাদা বা সাদাভ রেখা, ফোঁটা ও দাগগুলো অদৃশ্য হয়ে যায় । ঝুঁটি ও গলার ধূসর পালকগুলো পরিবর্তিত হয়ে গাঢ় হলুদ রঙ্গের পালকে পরিণত হয় । এসময় গলার কমলা দাগটি আরো উজ্জ্বল ও স্পষ্ট হয়ে ওঠে । স্ত্রী পাখির ক্ষেত্রে মুখ ও ঝুঁটির পালক সাধারণত ধূসরই থাকে । তবে এদের গলায়ও কমলা দাগ থেকে যায় । বেশিরভাগ ক্ষেত্রেই স্ত্রী পাখির লেজের পালকের নিচের দিকের আনুভূমিক দাগ ও রঙগুলো আগের মত থেকে যায় ।


title: পালক

text: এ ধরনের সীমিত নড়নক্ষম আন্তঃসংযোগী বিন্যাসে সকল বার্ব আর বার্বিউল ঢিলে ভাবে একে অপরকে ধরে রাখে। এর ফলে পালক ফলক নমনীয়, দৃঢ়, প্রশস্ত, চ্যাপ্টা ও অবিচ্ছিন্ন তল গঠন করে। এটা ওড়ার সময়ে বাতাসে আঘাত করার জন্য আদর্শ গঠন। এ আন্তঃসংযুক্ত অংশ দুরে সরে যেতে পারে যদি পালক ফলক প্রসারিত করা হয়। প্রথমে এরা বাধা দেয়, পরে সরে যায়। আবার পুনরায় পিছলিয়ে আগের অবস্থানে চলে আসে। তবে অনেকসময় পালক ক্ষতিগ্রস্ত হয়। এ ধরনের ক্ষতিগ্রস্ত পালক পাখি ঠোঁটের সাহায্যে টেনে ঠিক করে দেয়। যেসব পাখির মধ্যে এ ধরনের আন্তঃসংযোগী বিন্যাস নেই বলে উড়তে পারে নি। আফ্টার শ্যাফটে কোন বার্বিউল থাকে না।


title: ডাইনোসর

text: পালক হল আধুনিক পাখিদের অন্যতম বিশিষ্ট শনাক্তকরণ বৈশিষ্ট্য, আর অন্যান্য ডাইনোসরদের মধ্যেও এর উপস্থিতি ছিল সাধারণ ঘটনা। বর্তমানে প্রাপ্ত জীবাশ্ম নমুনাগুলোর উপর নির্ভর করে অনুমান করা হয় পালকের উপস্থিতি ছিল সম্ভবত ডাইনোসরদের একটি উৎপত্তিগত সাধারণ বৈশিষ্ট্য, কিন্তু পরবর্তীকালে তা কোনো কোনো প্রজাতির দেহ থেকে লোপ পায়। পালক বা পালকসদৃশ অঙ্গের প্রত্যক্ষ নিদর্শন পায়া গেছে বহুসংখ্যক জীবাশ্ম নমুনায়, যাদের মধ্যে সরিস্কিয়া এবং অর্নিথিস্কিয়া দুই গোষ্ঠীই পড়ে। প্রাথমিক নিঅর্নিথিস্কিয়ান "হেটারোডন্টোসরিড", থেরোপড এবং প্রাথমিক সেরাটোপ্‌সিয়ানদের দেহে সরল, শাখাযুক্ত পালকসদৃশ অঙ্গ ছিল। আধুনিক পাখির উড্ডয়ন সহায়ক পালকের মতো শিরাযুক্ত প্রকৃত পালকের সন্ধান পাওয়া গেছে শুধুমাত্র থেরোপডদের উপবিভাগ ম্যানির‍্যাপ্টোরাদের মধ্যে, যে উপবিভাগের অন্তর্গত ছিল ওভির‍্যাপ্টোরোসর, ট্রুডন্টিড, ড্রোমিওসরিড এবং পাখিরা। 'পিকনোফাইবার' নামক বিশেষ এক প্রকার পালকসদৃশ অঙ্গের খোঁজ পাওয়া গেছে টেরোসরদের মধ্যেও। এ'থেকে ধারণা করা হয় পালক ছিল আভেমেটাটারসালিয়া জীবশাখার বৈশিষ্ট্য যা ডাইনোসরদের থেকেও প্রাচীন।


title: পালক

text: পালক নির্দিষ্ট মেরুদণ্ডী প্রাণীদের (বিশেষত পাখিদের) দেহে বহিঃত্বক বা ইপিডার্মিস থেকে উৎপন্ন বিচ্ছেদনযোগ্য জড় আবরণ। পাখিদের ছাড়াও কয়েক প্রজাতির প্রাগৈতিহাসিক উপাঙ্গযুক্ত ডাইনোসরদের দেহে পালকের অস্তিত্বের কথা জানা যায়। মেরুদণ্ডী প্রাণীদের দেহে প্রাপ্ত আচ্ছাদন তন্ত্রের মধ্যে পালকের গঠন সবচেয়ে জটিল ও বৈচিত্র্যপূর্ণ। বিবর্তনের ফলে প্রাণীদেহে কি ব্যাপক পরিবর্তন হতে পারে, পালক তার প্রত্যক্ষ প্রমাণ। অন্যসব প্রাণীদের থেকে পাখিদের খুব সহজে আলাদা করা যায় পালক দেখে। এ বৈশিষ্ট্য অন্য কোন প্রাণীতে নেই। এমনকি গৌণ বৈশিষ্ট্য হিসেবেও কোন কোন প্রাণী পাখিদের এ মৌলিক বৈশিষ্ট্য অর্জনে ব্যর্থ হয়েছে। যেসব প্রাগৈতিহাসিক উপাঙ্গযুক্ত প্রাণীদের পালক ছিল, তাদের পালকযুক্ত ডাইনোসর বলা হয়। পালক হালকা, স্থিতিস্থাপক, বেশিরভাগ ক্ষেত্রে পানিরোধী এবং উড়ার জন্য গুরুত্বপূর্ণ। পাখিরা আত্মরক্ষা ও যোগাযোগের মাধ্যম হিসেবেও পালক ব্যবহার করে। মেলানিনের বিভিন্ন মাত্রার উপর নির্ভর করে পালকের বিভিন্ন রঙ হয়। পালক বিভিন্ন পাখিতে বিভিন্নভাবে রূপান্তরিত।


title: পালক

text: ক্যালামাস বা কুইল ফাঁপা, নলাকার এবং অর্ধস্বচ্ছ। ক্যালামাসের ভিত্তি বহিঃত্বকের ছোট গর্ত বা ফলিকলের মধ্যে বসানো থাকে। এখান থেকে পেশিতন্তু পালকের মধ্যে প্রবেশ করে এবং নির্দিষ্ট পালকের নড়াচড়ায় প্রভাব ফেলে। ক্যালামাসের নিম্নপ্রান্তে ক্ষুদ্র ছিদ্র থাকে যাকে অধঃঅ্যাম্বিলিকাস বলে। এটি একটি ক্ষুদ্র কোণাকার ডার্মিসের জন্য পুষ্টি সংগ্রহ করে। এ ছিদ্রের সাহায্যে ডার্মিসজাত পাম্পের মধ্যে রক্তনালী প্রবেশ করে পুষ্টি সরবরাহ করে এবং বৃদ্ধিমান পালকে রঞ্জকদ্রব্য প্রদান করে। আরেকটি ছিদ্র ক্যালামাস ও মূল অক্ষের সংযোগস্থলে উপস্থিত থাকে। একে অধিঃঅ্যাম্বিলিকাস বলে। কয়েক প্রজাতির পাখির ক্যালামাস ও মূল অক্ষের সংযোগস্থল থেকে একগুচ্ছ নরম পালকের সৃষ্টি হয়। একে অধঃঅক্ষ বা হাইপোরাকিস বা আফ্টার শ্যাফট বলে। অধঃঅক্ষের কাজ হল অধিঃঅ্যাম্বিলিকাসকে ঢেকে রাখা। ক্যাসোয়ারি, এমু, বিলুপ্ত মোয়া প্রভৃতি পাখির অধঃঅক্ষ প্রধান পালকের মতই দীর্ঘ হয়। সাধারণ পাখির অধঃঅক্ষ ক্ষুদ্র, যেমন পাতিকাক, কবুতর ইত্যাদি।


title: কালচে প্রিনা

text:
এই ১৩-১৪ সেন্টিমিটার লম্বা গায়ক পাখিটির ছোট গোলাকার ডানা থাকে এবং লম্বা লেজে ক্রিমের ফোটার সাথে কাল ছাপ থাকে। লেজ সাধারণত লম্বা হয় এবং শক্তিশালী পা মাটিতে লাফানোর জন্য ব্যবহার করে। এদের গায়ে ছোট কালো লোম আছে। মুকুট ধূসর এবং নিম্নাংশে অধিকাংশ পালকসমুহের রঙ ছাই ধূসর হয়। প্রজনন পালকের মধ্যে, উত্তর জাতিগোষ্ঠীর প্রাপ্তবয়স্কদের উপরে ছাই ধূসরের সাথে উজ্জল কালো মুকুট আছে তবে ভুরু ও সংকীর্ণ ডানা নেই। অপ্রজনন মৌসুমে, এদের ছোট এবং সংকীর্ণ সাদা ভুরু এবং লেজ লম্বা থাকে। এরা এককভাবে বা জোড়ায় বিদ্যমান ভাবে গুল্মকৃষি মধ্যে থাকে এবং মাটিতে দেখার যায়।
শীতকালে উত্তর উপপ্রজাতির পি. এস. স্টুয়ার্টি ব্লেথ, ১৮৪৭, এর উপরের অংশ উষ্ণ বাদামী এবং একটি লম্বা লেজ এবং পালকের মৌসুমী প্রকরণ হয়। অন্যান্য জাতিগোষ্ঠী গ্রীষ্মের পালকসমূহ সারাবছর ধরে রাখে। পশ্চিমবঙ্গ ও পূর্বদিকে হুইসলার এবং নিকটগোষ্টী, ১৯৩৩ সালে যা উপদ্বীপের মনোনীত জাতির চেয়ে উপরে ছিল এবং এরা ধরালো ছোট ঠোঁট দিয়ে তৈরি গাঢ় খরের নীড়ের মধ্যে থাকে। শ্রীলঙ্কার স্বাতন্ত্র্যসূচক জাতি, পি. এস. ব্র্যাভিকাউদা ল্যাগ, ১৮৭৯-এর একটি খাটো লেজ আছে এবং অপ্রাপ্তবয়স্কদের নিম্নাংশ হলুদাভ এবং একটি স্বতন্ত্র ডাক আছে।


title: পক্ষী উড্ডয়নের উৎপত্তি

text: আর্বোরিয়াল মতবাদের মূল প্রবক্তা ওথনিল চার্লস মার্শ। ১৮৮০ সালে তিনি মতবাদটি প্রদান করেন। এ মতবাদে বলা হয়েছে, পাখির পূর্বপুরুষ বৃক্ষবাসী প্রাণী ছিল। তারা গাছে চড়ত এবং সেখান থেকে গ্লাইড করে মাটিতে নামত বা অন্য গাছে যেত। এ ব্যবস্থা বর্তমানকালের উড়ুক্কু কাঠবিড়ালীর মধ্যে দেখা যায়। অসবোর্নের মতে, বৃক্ষবাসী গ্লাইড করার ক্ষমতাযুক্ত পাখির পূর্বপুরুষ চতুষ্পদী প্যারাস্যুটযুক্ত প্রাণী ছিল। আবার বীবির মতবাদ অনুসারে আদি পাখির সকল পায়ে পশ্চাদমুখী পালক ছিল। এ ধরনের পাখি গাছ বা উঁচু জায়গা থেকে কিছুটা দূরত্বে বাতাসের মধ্যে দিয়ে গ্লাইড করতে বা উড়ে যেতে সক্ষম ছিল। সময়ের ব্যবধানে অগ্রপদ ক্রমশ বড় হয় এবং ডানাতে পরিণত হয়। যা প্রাণীকে উড়বার সময় ভর রক্ষা করতে সহায়তা করত। পশ্চাদপদের পালকের প্রয়োজনীয়তা কমে যায়, ফলে তা অদৃশ্য হয় এবং আধুনিক পাখির মত লেজ খাটো হয়। গাছে চড়া এবং গ্লাইড করার ফলে পাখিতে উড়ার ক্ষমতা সৃষ্টি হয়েছে।


title: ক্রিকেট

text:
কয়েকশ’ বছর ধরে ক্রিকেট একটি দলীয় খেলা হিসেবে প্রতিষ্ঠিত হয়েছে। এটির আধুনিক রূপের সূত্রপাত হয় ইংল্যান্ডে এবং কমনওয়েলথ দেশগুলোর মধ্যেই এই খেলা সবচেয়ে বেশি জনপ্রিয়। দক্ষিণ এশিয়ার বিভিন্ন দেশ যেমন: বাংলাদেশ, ভারত, পাকিস্তান ও শ্রীলঙ্কায় ক্রিকেটই অধিক জনপ্রিয় খেলা। বিভিন্ন অঞ্চল যেমনঃ ইংল্যান্ড ও ওয়েলস, অস্ট্রেলিয়া, নিউজিল্যান্ড, দক্ষিণ আফ্রিকা, জিম্বাবুয়ে, বারমুডা এবং ক্যারিবিয়ানের ইংরেজিভাষী দ্বীপ রাষ্ট্রসমূহে ক্রিকেট একটি প্রধান খেলা। ক্যারিবীয় অঞ্চলের দেশগুলো একত্রে ওয়েস্ট ইন্ডিজ নামে বিশ্বে ক্রিকেট খেলে থাকে। নেদারল্যান্ড, কেনিয়া, নেপাল ও আর্জেন্টিনা প্রভৃতি দেশে বিভিন্ন অ-পেশাদার ক্রিকেট ক্লাব সুপ্রতিষ্ঠিত হয়েছে। এছাড়া একশর বেশি ক্রিকেট-খেলুড়ে দেশ রয়েছে যারা বিশ্ব ক্রিকেটের নিয়ন্ত্রণ সংস্থা আইসিসি'র সদস্য।
ক্রিকেটে বিভিন্ন সময়ে অনেক রাজনৈতিক বিতর্ক উঠেছে, যার মধ্যে সবচেয়ে কুখ্যাত হচ্ছে ব্যাসিল ডি’অলিভিয়েরা কেলেঙ্কারি যার জন্য দক্ষিণ আফ্রিকাকে বিশ্ব ক্রিকেট থেকে বহিস্কার করা হয়েছিল। এছাড়া অস্ট্রেলিয়ার বিরুদ্ধে ইংল্যান্ডের বডিলাইন সিরিজ এবং অস্ট্রেলিয়া ও নিউজিল্যান্ডের মধ্যে আন্ডারআর্ম বোলিংয়ের ঘটনা উল্লেখযোগ্য।


title: বিনোদন

text: ক্রীড়া প্রতিযোগিতা সবসময় জনগণকে বিনোদন প্রদান করেছে। খেলোয়াড়দের থেকে দর্শকদের পৃথক করতে স্টেডিয়াম ও অডিটরিয়াম তৈরি করা হয়েছে। এছাড়া রেকর্ডিং ও সম্প্রচারের প্রযুক্তি খেলার স্থান থেকে দূরের দর্শকদেরও খেলা দেখার সুযোগ করে দিয়েছে। ফলে দর্শকের পরিমাণ পূর্বের থেকে বেড়েছে এবং এই ধরনের খেলাধুলা আরও জনপ্রিয়তা লাভ করেছে। বৈশ্বিক আবেদেওনের প্রেক্ষিতে ফুটবল ও ক্রিকেট বর্তমান সময়ের সবচেয়ে জনপ্রিয় দুটি খেলা। এই দুই খেলার প্রধান আন্তর্জাতিক প্রতিযোগিতা বিশ্বকাপ এবং টেস্ট ক্রিকেট পৃথিবীর বহু দেশে সম্প্রচারিত হয়। খেলার সাথে জড়িতরা বিশ্বের কোটি কোটি মানুষের কাছে তাদের বিনোদনের প্রধান উৎস হিসেবে গুরুত্বপূর্ণ। এই দুই খেলার সাথে তুলনীয় এবং ক্রীড়ার দীর্ঘ রূপ "ট্যুর ডি ফ্রান্স" বৈশ্বিক আবেদন লাভ করেছে। খেলাটি বিশেষ কোন স্টেডিয়ামে অনুষ্ঠিত না হয়ে স্টেডিয়ামের বাইরে কোন গ্রামাঞ্চলে অনুষ্ঠিত হয়।


title: ক্রিকেট

text: ক্রিকেট () হচ্ছে ব্যাট ও বলের একটি দলীয় খেলা যাতে এগারোজন খেলোয়াড়বিশিষ্ট দুইটি দল অংশ নেয়। এই খেলাটির উদ্ভব হয় ইংল্যান্ডে। পরবর্তীতে ব্রিটিশ উপনিবেশগুলোসহ অন্যান্য দেশগুলোতে এই খেলা ব্যাপকভাবে প্রভাব বিস্তার লাভ করে চলছে। বর্তমানে ইংল্যান্ড, অস্ট্রেলিয়া, নিউজিল্যান্ড, দক্ষিণ আফ্রিকা, ভারত, পাকিস্তান, বাংলাদেশ, শ্রীলঙ্কা, ওয়েস্ট ইন্ডিজ, জিম্বাবুয়ে, আফগানিস্তান ও আয়ারল্যান্ড আন্তর্জাতিক অঙ্গনে ৫ দিনের টেস্ট ক্রিকেট ম্যাচ খেলে থাকে। ২০০৫ সাল থেকে জিম্বাবুয়ে স্বেচ্ছায় টেস্ট ক্রিকেট থেকে নিজেদেরকে বিচ্ছিন্ন করে রেখে ২০১১ সালে আবার খেলায় ফিরে আসে। এছাড়া, আরো বেশ কিছু দেশ ক্রিকেটের আন্তর্জাতিক সংস্থা আইসিসি'র সদস্য। টেস্টখেলুড়ে দেশগুলি ছাড়াও আইসিসি অনুমোদিত আরো দু’টি দেশ অর্থাৎ মোট ১২টি দেশ একদিনের আন্তর্জাতিক ক্রিকেট খেলায় অংশগ্রহণ করে থাকে। খেলোয়াড় হিসেবে যিনি ক্রিকেট খেলায় অংশগ্রহণ করেন বা খেলে থাকেন, তিনি "ক্রিকেটার" নামে পরিচিত।


title: আন্তর্জাতিক ক্রিকেট

text: অধিকাংশ টেস্ট খেলা ও একদিনের সিরিজ সফরকালীন সময়ে অনুষ্ঠিত হয়। সফরে এক দেশ অন্য দেশে ভ্রমণ করে ও ঘরোয়া দল হিসেবে কাউন্টি বা রাজ্য দলের বিপক্ষে প্রস্তুতিমূলক খেলা, প্রথম-শ্রেণীর খেলায় অংশগ্রহণ করে। স্বাগতিক দলের বিপক্ষে টেস্ট সিরিজ কিংবা একদিনের আন্তর্জাতিক খেলা অথবা স্বাগতিক ও অন্য কোন সফরকারী দলের বিপক্ষে অনুষ্ঠিত প্রতিযোগিতায় প্রতিদ্বন্দ্বিতা করে। ত্রি-দেশীয় প্রতিযোগিতায় এক দলের সফর শেষ হলে ও অন্য দেশ সদ্য আগমন করলে অথবা কেবলমাত্র প্রতিযোগিতার উদ্দেশ্যে আগমনের মাধ্যমে অনুষ্ঠিত হয়। প্রতিযোগিতায় কেবলমাত্র তিন দলের অংশগ্রহণ ঘটে ও তিনটি দল একে-অপরের বিরুদ্ধে এক, দুই কিংবা তিনবার মোকাবেলা করে থাকে। সাধারণতঃ জয়ে ২, ফলাফল না হলে বা টাই হলে ১ এবং পরাজয়ে ০ পয়েন্টভিত্তিতে সর্বাধিক পয়েন্ট সংগ্রহকারী দুই দল একটি চূড়ান্ত খেলায় মুখোমুখি হয়। অস্ট্রেলীয় ত্রি-দেশীয় সিরিজ এবং ন্যাটওয়েস্ট সিরিজের ন্যায় ত্রি-দেশীয় প্রতিযোগিতায় কখনো কখনো বোনাস পয়েন্ট পদ্ধতির প্রচলন ঘটানো হয়েছে।


title: টেস্ট ক্রিকেট

text:
টেস্ট খেলায় নিম্নবর্ণিত ছয় ধরনের ফলাফলের যে-কোন একটি হতে পারে:
টেস্ট ক্রিকেট খেলা প্রায়শঃই দুই দলের মধ্যকার একগুচ্ছ খেলা যা সিরিজ আকারে অনুষ্ঠিত হয়ে থাকে। সাধারণতঃ সবগুলো খেলাই স্বাগতিক দেশে আয়োজন করা হয়। প্রায়শঃই বিজয়ী দলকে চিরস্থায়ী ট্রফি পুরস্কার হিসেবে হস্তান্তর করা হয়। সর্বাপেক্ষা জনপ্রিয় ট্রফি হিসেবে রয়েছে অ্যাশেজ। এ ট্রফি ইংল্যান্ড ও অস্ট্রেলিয়ার মধ্যকার বিজয়ীকে দেয়া হয়। টেস্ট ক্রিকেটের দ্বি-পক্ষীয় ব্যবস্থার ব্যতিক্রম হিসেবে ১৯১২ সালের ত্রি-দেশীয় প্রতিযোগিতায় ইংল্যান্ড, অস্ট্রেলিয়া ও দক্ষিণ আফ্রিকা এবং ১৯৯৮-৯৯ ও ২০০১-০২ মৌসুমের এশিয়ান টেস্ট চ্যাম্পিয়নশীপ প্রতিযোগিতা অনুষ্ঠিত হয়েছে। প্রতিযোগিতাগুলোয় বাংলাদেশ, ভারত, শ্রীলঙ্কা ও পাকিস্তান দল অংশ নিয়েছিল।


title: আন্তর্জাতিক ক্রিকেট

text: আন্তর্জাতিক ক্রিকেট অঙ্গনে একবিংশ শতকের শুরুর দিক পর্যন্ত আনুষ্ঠানিকভাবে কোন প্রাতিষ্ঠানিক অবকাঠামো ছিল না। বিশ্বের বিভিন্ন দেশ নিজেদের মতো করে ক্রিকেট খেলা পরিচালনা করতো। পরবর্তীতে ক্রিকেটের আন্তর্জাতিক পর্যায়ের সর্বোচ্চ পরিচালনা পরিষদরূপে আন্তর্জাতিক ক্রিকেট কাউন্সিল (আইসিসি) বিভিন্ন ধরনের ক্রিকেট খেলা পরিচালনায় হস্তক্ষেপ করে ও প্রয়োজনীয় পদক্ষেপ নেয়। আইসিসি পরবর্তীকালে টেস্ট ক্রিকেটভূক্ত দেশগুলো যাতে একে-অপরের বিপক্ষে পূর্ব-পরিকল্পনামাফিক খেলতে পারে এ ব্যাপারে সিদ্ধান্ত নেয়। ১০ বছরেরও অধিক সময় ধরে চলমান এ পদক্ষেপকে "ভবিষ্যৎ সফর পরিকল্পনা" নামে পরিচিতি পায়। এ ব্যবস্থা প্রবর্তনের ফলে কিছু উন্নত ও প্রতিষ্ঠিত দেশগুলো দূর্বলতম দেশগুলোর সাথে স্বতঃস্ফূর্তভাবে খেলতে উৎসাহবোধ করে।


title: নিউজিল্যান্ড ক্রিকেট

text: নিউজিল্যান্ড ক্রিকেট নিউজিল্যান্ডের পেশাদারী ক্রিকেটের সর্বোচ্চ ক্রীড়া নিয়ন্ত্রক সংস্থা। পূর্ব এ সংস্থাটি নিউজিল্যান্ড ক্রিকেট বোর্ড নামে পরিচিত ছিল। ক্রাইস্টচার্চে এর প্রধান সদর দফতর। ক্রিকেট খেলা নিউজিল্যান্ডের সর্বাধিক জনপ্রিয় ও উচ্চ পর্যায়ের গ্রীষ্মকালীন খেলা হিসেবে পরিচিত। নিউজিল্যান্ড ক্রিকেট দলকে পরিচালনা, টেস্ট সফরের আয়োজন ও অন্য দেশের সাথে একদিনের আন্তর্জাতিক খেলার মাঠ পরিচালনা ও নির্ধারণসহ বিভিন্ন ক্ষেত্রে নিউজিল্যান্ড ক্রিকেট প্রধান ভূমিকা রাখছে। এছাড়াও, প্রথম-শ্রেণীর প্লাঙ্কেট শিল্ড প্রতিযোগিতা, ফোর্ড ট্রফি, এইচআরভি কাপের ন্যায় একদিনের প্রতিযোগিতায় সাংগঠনিক বিষয় নির্ধারণ করছে সংস্থাটি।


title: টেস্ট ক্রিকেট রেকর্ডের তালিকা

text: টেস্ট ক্রিকেট রেকর্ড হলো টেস্ট ক্রিকেটে বিভিন্ন দল ও খেলোয়াড়ের যাবতীয় রেকর্ড, পরিসংখ্যান তুলে ধরা ও তুলনা করা। ক্রিকেট খেলায় টেস্ট ক্রিকেট এমন একটি ধারা বা পর্যায় যা আন্তর্জাতিক ক্রিকেট কাউন্সিলের বা আইসিসি'র পূর্ণাঙ্গ সদস্যদের নিয়ে খেলা হয়। আন্তর্জাতিক ক্রিকেট কাউন্সিলে সর্বমোট সদস্য দেশের সংখ্যা ১০টি। নামের আদ্যাক্ষর অনুযায়ী দেশগুলো হলো: অস্ট্রেলিয়া, বাংলাদেশ, ইংল্যান্ড, ভারত, নিউজিল্যান্ড, পাকিস্তান, দক্ষিণ আফ্রিকা, শ্রীলঙ্কা, ওয়েস্ট ইন্ডিজ এবং জিম্বাবুয়ে। আভিজাত্যের প্রতীক হিসেবে টেস্ট ক্রিকেটে বাংলাদেশ নবীনতম দেশ হিসেবে অভিষেক ঘটায় ২০০০ সালে। বর্তমানে টেস্ট, একদিনের আন্তর্জাতিক ক্রিকেট, টি-২০ ইত্যাদি বিভিন্ন ধরণের ক্রিকেট সমগ্র বিশ্বে খেলা হচ্ছে। তন্মধ্যে মূল খেলা হিসেবে টেস্ট খেলাকেই বিবেচিত করে থাকেন ক্রিকেটবোদ্ধারা। টেস্ট ম্যাচ একদিনের আন্তর্জাতিক খেলার চেয়ে ভিন্নতর ধাঁচের। খেলায় অংশগ্রহণকারী উভয় দল দু'টি করে ইনিংস খেলতে পারে এবং ইনিংসে নির্দিষ্ট কোন ওভার সংখ্যার সীমাবদ্ধতা নেই। টেস্ট ক্রিকেট ১ম শ্রেণীর ক্রিকেটের একটি উপ-সেট। তাই টেস্টের পরিসংখ্যান এবং রেকর্ডগুলোও ১ম শ্রেণীর ক্রিকেটে রেকর্ড হিসেবে বিবেচিত হয়। টেস্টের সময়সীমা বর্তমানে ৫ দিনের। মাঝে মাঝে দু'দিন পর একদিনের জন্য বিরতি দিয়ে পুনরায় আরো তিনদিন খেলার সময়সীমা যুক্ত হতে দেখা যায়। কিন্তু টেস্টের ইতিহাসে দেখা যায় যে, সম্পূর্ণ খেলাটির মেয়াদকাল তিন দিন থেকে শুরু করে অসীম সময় পর্যন্ত সীমাবদ্ধ ছিল।


title: আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

text: কাউন্টি ক্রিকেট প্রচলনের প্রথম আনুষ্ঠানিক সূত্রে দেখা যায় যে, অষ্টাদশ শতকের শুরুতে ইংল্যান্ডের দক্ষিণ-পূর্ব অঞ্চলে ব্যাপকভাবে খেলা হতো। তখন কেন্ট, মিডলসেক্স, লন্ডন ও সারে দল একে-অপরের বিপক্ষে নিয়মিতভাবে খেলায় অংশ নিতো। এরপর থেকেই দ্রুত ক্রিকেট খেলা দেশের বাদ-বাকী অংশে ছড়িয়ে পড়ে। অষ্টাদশ শতকের শেষে দেশের সর্বত্র খেলা আয়োজিত হতে থাকে। ১৭৪৪ সালে কেন্ট অল ইংল্যান্ড দলের মুখোমুখি হয় ও এক উইকেটে জয়লাভের মাধ্যমে প্রথম ইংরেজ ক্রিকেট চ্যাম্পিয়ন দল হিসেবে আবির্ভূত হয়। পরবর্তী শতাব্দীগুলোয় ক্লাব ও কাউন্টি পর্যায়ের উভয় ক্ষেত্রে সমানতালে ক্রিকেট খেলা অনুষ্ঠিত হতে থাকে। তবে, কেবলমাত্র ১৮৭০-এ দশক থেকে কাউন্টি ক্রিকেট নিয়মিতভাবে ও ধারাবাহিকভাবে শুরু হয়। তন্মধ্যে, ১৮৭০ সালে ২২টি খেলা অনুষ্ঠিত হয়। পরবর্তীতে দশ বছর পর খেলা আয়োজনের সংখ্যা এসে দাঁড়ায় ১৮৮।


title: ওয়াকা গ্রাউন্ড

text: ১৮৯০-এর দশকের সূচনালগ্নে পশ্চিম অস্ট্রেলিয়ার প্রধান ক্রিকেট মাঠ হিসেবে বিবেচিত। ১৯৭০ সালে সর্বপ্রথম টেস্ট খেলা আয়োজনের ব্যবস্থা করা হয়। ওয়েস্টার্ন ওয়ারিয়র্সের প্রথম-শ্রেণীর ক্রিকেট এবং স্থানীয় কেএফসি টুয়েন্টি২০ বিগ ব্যাশ লীগের ফ্রাঞ্চাইস পার্থ স্কর্চার্সের নিজ মাঠে হিসেবে ওয়াকাকে ব্যবহার করা হয়। মহিলাদের ক্রিকেট দল ওয়েস্টার্ন ফারি মহিলাদের জাতীয় ক্রিকেট লীগে অংশগ্রহণ করে।


title: বদ্বীপ

text: তথ্যের উৎস :গঙ্গা বদ্বীপ মূলত ভারতের ভাগীরথী-হুগলী নদীরেখা ও বাংলাদেশের পদ্মা-মেঘনা নদীরেখার অন্তরবর্তী অংশকে বোঝায়। কিন্তু বদ্বীপ অঞ্চলে নদীর গতিপথ পরিবর্তন একটি স্বাভাবিক ব্যাপার। সে হিসেবে ভাগীরথী নদীর পশ্চিমে বাঁকুড়া, বর্ধমান, হুগলী, হাওড়া ও মেদিনীপুর জেলার এক বিরাট অংশ গঙ্গা বদ্বীপের অন্তর্ভুক্ত করা যায়। অনুরূপভাবে, বাংলাদেশের উত্তরাঞ্চলীয় উচ্চভূমি ও দক্ষিণ-পূরবের পাহাড়ী অঞ্চল ব্যাতীত বাকি অংশকে সাধারণভাবে গঙ্গা-ব্রহ্মপুত্র বদ্বীপের অন্তর্ভুক্ত করা যায়।


title: বাংলাদেশ-ভারত সম্পর্ক

text: বাংলাদেশ এবং ভারত দক্ষিণ এশিয়ার দুইটি প্রতিবেশি দেশ। বাংলাদেশ একটি বাঙালি জাতীয়তাবাদী, জাতি রাষ্ট্র হলেও ভারত বিভিন্ন জাতীর সমষ্টিগত দেশ। ১৯৪৭ সালে বঙ্গভঙ্গের পর অধিকাংশ বাঙালি অধ্যুষিত এলাকা এখন ভারতের অংশ। ১৯৭১ সালে পাকিস্তান বিরোধী বাংলাদেশের স্বাধীনতা আন্দোলনে ভারতীয় বাঙালি সম্প্রদায় ও ভারত সরকারের ভূমিকা উল্লেখযোগ্য। ১৯৭১ পরবর্তী ফারাক্কা বাধ, সীমান্তে বাংলাদেশিদের হত্যা , চটগ্রাম পাহাড়ি অঞ্চলের বিচ্ছনতাবাদিদের ভারতীয় সাহায্য সহ বিভিন্ন বিষয়ে উল্লেখযোগ্য দুরত্ব থাকলেও বাংলাদেশ ভারত সম্পর্ক সার্বিক দিক দিয়ে বন্ধুত্বপূর্ণ। দুটি দেশই একই সাথে সার্ক, বিমসটেক, আইওরা এবং কমনওয়েলথের সাধারণ সদস্য। ভারতের পশ্চিমবঙ্গ, আসাম ও ত্রিপুরা রাজ্যে বাঙ্গালীদের বসবাস যারা ১৯৪৬-৪৭এর দাঙ্গার পর পূর্ববঙ্গ (বর্তমান বাংলাদেশ) পরিত্যাগে বাধ্য হয় এবং বাংলাদেশ পাকিস্তানের অধিনস্ত হয়েছিল।


title: বাংলাদেশ-ভারত ছিটমহল

text:
কোনো রকম সুবিবেচনা ছাড়াই হুট করে এ ধরনের একটি সিদ্ধান্ত নেওয়ায় সীমানা নির্ধারণের বিষয়টি যথাযথভাবে হয়নি। অভিযোগ রয়েছে, কমিশন সদস্যদের নিষ্ক্রিয়তা আর জমিদার, নবাব, স্থানীয় রাজনীতিবিদ ও চা-বাগানের মালিকেরা নিজেদের স্বার্থে দেশভাগের সীমারেখা নির্ধারণে প্রভাব ফেলেছে। আর উত্তরাধিকার সূত্রেই উপমহাদেশের বিভক্তির পর এই সমস্যা বয়ে বেড়াচ্ছে দুই দেশ।
১৯৫৮ সালের নেহেরু-নুন চক্তি অনুযায়ী বেরুবাড়ীর উত্তর দিকের অর্ধেক অংশ ভারত এবং দক্ষিণ দিকের অর্ধেক অংশ ও এর সংলগ্ন এলাকা পাবে বাংলাদেশ। চুক্তি অনুযায়ী বেরুবাড়ীর সীমানা নির্ধারণের উদ্যোগ নেওয়া হলেও ভারতের অসহযোগিতায় তা মুখ থুবড়ে পড়ে। ফলে বেরুবাড়ীর দক্ষিণ দিকের অর্ধেক অংশ ও এর ছিটমহলের সুরাহা হয়নি।
এরপর ১৯৭৪ এর মুজিব-ইন্দিরা চুক্তির পর দুই দেশ ছিটমহলের আলাদা আলাদাভাবে তালিকা তৈরির কাজ শুরু করে। কিন্তু দুই পক্ষের তালিকায় দেখা দেয় গরমিল। পরে ১৯৯৭ সালের ৯ এপ্রিল চূড়ান্ত হয় বাংলাদেশের অভ্যন্তরে ভারতের ১১১টি ও ভারতের অভ্যন্তরে বাংলাদেশের ৫১টি ছিটমহল রয়েছে।


title: বাংলাদেশ-ভারত সীমান্ত চুক্তি ২০১৫

text: ৭ মে ২০১৫ সাল, ভারতীয় সংসদের নিম্ন কক্ষ লোকসভায় ভারত ও বাংলাদেশের মধ্যকার স্থল সীমান্ত চুক্তি সংক্রান্ত বিল ৩৩১-০ ভোটের ব্যবধানে পাশ হয়। যা ১৯৭৪ সালের মে মাসে দুই দেশের তৎকালীন প্রধানমন্ত্রী ইন্দিরা গান্ধী ও শেখ মুজিবর রহমানের মধ্যে যে চুক্তিটি সই হয়েছিল, তা কর্যকরের জন্য ভারতের অনুমোদন প্রক্রিয়া অংশ। অন্যদিকে বাংলাদেশ ১৯৭৪ সালেই চুক্তিটি অনুমোদন করে। চুক্তিটির মূল বিষয়বস্তু ছিল দুই দেশের সীমান্তে কয়েক দশক ধরে চলা বিরোধপূর্ণ এলাকা ও ছিটমহল সমস্যা সমাধানের জন্য বড়-মাপের ভূখণ্ড বিনিময়। অফিসিয়ালভাবে ছিটমহল বিনিময় ২০১৫ সালে ৩১ জুলাই মধ্যরাতের পর থেকে কার্যকর করা হয়।


title: বাংলাদেশ-ভারত সীমান্ত

text: বাংলাদেশ এবং ভারত একটা ৪,১৫৬ কিমি (২,৫৮২ মাইল) লম্বা আন্তর্জাতিক সীমানাঅংশ ভাগ করে, এটা বিশ্বের পঞ্চম দীর্ঘতম ভূমি সীমানা, যার মধ্যে আছে অসম ২৬২ কিমি (১৬৩ মাইল), ত্রিপুরা ৮৫৬ কিমি (২৭৫ মাইল), মিজোরাম ১৮০ কিমি (১১০ মাইল), মেঘালয়া ৪৪৩ কিমি (২৭৫ মাইল) এবং পশ্চিমবঙ্গ ২,২১৭ কিমি (১,৩৭৮ মাইল)। সীমানার পাশাপাশি বাংলাদেশের বিভাগগুলোর মধ্যে আছে মৈমনসিংহ, খুলনা, রাজশাহি, রংপুর, সিলেট এবং চট্টগ্রাম। দুটো রাষ্ট্রের মধ্যে কতগুলো থাম দিয়ে মার্কা করা আছে। সামান্য সীমা নির্ধারণ করা জায়গায় দু-দিক থেকে কাঁটাতারের বেড়া দেওয়া আছে। ২০১৫ খ্রিস্টাব্দের ৭ মে ভারত এবং বাংলাদেশ দু-দেশের অনুমোদনসাপেক্ষে ভূমি পরিসীমা চুক্তি করে সীমানার সরলীকরণ করা হয়েছে।


title: বাংলাদেশের রূপরেখা

text: বাংলাদেশ দক্ষিণ এশিয়ার একটি সার্বভৌম রাষ্ট্র যার আনুষ্ঠানিক নাম গণপ্রজাতন্ত্রী বাংলাদেশ। বাংলাদেশের পশ্চিম, উত্তর ও পূর্ব সীমান্তে আছে ভারত, দক্ষিণ-পূর্ব সীমান্তে আছে মায়ানমার, আর দক্ষিণ উপকূলের দিকে আছে বঙ্গোপসাগর। বাংলাদেশ ভৌগলিকভাবে একটি উর্বর বদ্বীপের উপরে অবস্থিত আছে। উল্লেখযোগ্য, বাংলাদেশ ও পার্শ্ববর্তী ভারতীয় রাজ্য পশ্চিমবঙ্গ ও ত্রিপুরা একত্রে একটি অবিচ্ছিন্ন বাঙালি জাতিগত ও বাংলা-ভাষীগত অঞ্চল গঠণ করে যার নাম "বঙ্গ" বা "বাংলা"। বঙ্গের পূর্বাংশ বা পূর্ব বাংলা ইতিহাসের ধারাবাহিকতায় বাংলাদেশ নামীয় পৃথক একটি আধুনিক জাতিরাষ্ট্র হিসাবে প্রতিষ্ঠিত হয়।


title: বাংলাদেশ-ভারত সম্পর্ক

text:
৩১ জুলাই ২০১৫ এর মধ্যরাতে ১৬২ ছিটমহল বিনিময়ের মাধ্যমে ৫০,০০০ বিচ্ছিন্ন নাগরিক, যাদের কোনো জাতীয়তার পরিচয়ই ছিল না, তারা ভারত অথবা বাংলাদেশের নাগরিক হন। এই বিনিময়ের মাধ্যমে দীর্ঘ বঞ্চনার ইতিহাসের পরিসমাপ্তি ঘটে, এই বিনিময় ছিটমহলের বাসিন্দাদের সুযোগ করে দেয়, যারা যে দেশের ভিতরে আছে, সেই দেশেই থাকতে পারবে অথবা চাইলে পাশের দেশের নাগরিক হয়ে যেতে পারবে। ভারতের ভিতরে থাকা বাংলাদেশের ৫১ টি ছিটমহলের বাসিন্দার সংখ্যা ছিল ১৪,২১৪ জন। যাদের সবাই ভারতেই থেকে যায় ভারতীয় নাগরিক হিসেবে। আর বাংলাদেশের ভিতরে থাকা ভারতের ১১১ টি ছিটমহলের প্রায় ৪১ হাজার অধিবাসীর অধিকাংশ বাংলাদেশেই থেকে যায়, শুধুমাত্র ৯৭৯ জন ভারতে স্থানান্তরিত হয়। ফলে ভারতের নব্য নাগরিকের সংখ্যা দাঁড়ায় ১৫,১৯৩ তে। আর বাংলাদেশের নতুন নাগরিকের সংখ্যা দাঁড়ায় ৪১ হাজার ৪৪৯ জন। এই বিনিময়ের ফলে বাংলাদেশ পায় ১৭ হাজার ২৫৮ একর এবং ভারত পায় ৭ হাজার ১১০ একর জমি।
২০১৮ সালে দুই দেশের প্রধানমন্ত্রী ভিডিও কনফারেন্সের মাধ্যমে ১৩০ কিমি দীর্ঘ "ভারত বাংলাদেশ ফ্রেন্ডশিপ পাইপলাইন" উদ্বোধন করেন। এই পাইপলাইনের মাধ্যমে ৪ লাখ মেট্রিক টন ডিসেল বাংলাদেশে ভারত থেকে পাঠানো হভে। সেপ্টেম্বর ২০১৮ তে বাংলাদেশের মন্ত্রীসভা একটি চুক্তির খসড়া অনুমোদন করে, যার ফলে বাংলাদেশের চট্টগ্রাম এবং মংলা সমুদ্র বন্দর ব্যবহার করে ভারতের উত্তর-পূর্বাঞ্চলীয় রাজ্যগুলোতে ভারত পণ্য সরবরাহ করতে পারবে।


title: বাংলাদেশ-ভারত মৈত্রী চুক্তি ১৯৭২

text: দুই দেশের মধ্যেকার বর্তমান বন্ধুত্বপূর্ণ সম্পর্ক অনুযায়ী চুক্তি সম্পাদনকারী উচ্চ মর্যাদাসম্পন্ন পক্ষদ্বয়ের প্রত্যেকে ন্যায় ও নিষ্টার সাথে ঘোষণা করছে যে, তারা একে অপরের বিরুদ্ধে পরিচলিত কোন সামরিক চুক্তিতে আবদ্ধ হবে না ব অংশ গ্রহণ করবে না। চুক্তি সম্পাদনকারী উচ্চ মর্যাদাসম্পন্ন পক্ষদ্বয় একে অন্যের উপর আক্রমণ থেকে ও বিরত থাকবে এবং তাদের ভূখন্ডে এমন কোন কাজ করতে দিবে না যাতে চুক্তি সম্পাদনকারী কোন পক্ষের প্রতিরক্ষার ক্ষেত্রে কোন ক্ষতি হতে পারে অথবা কোন পক্ষেও নিরাপত্তার প্রতি হুমকি হিসেবে বিবেচিত হতে পারে।


title: বাংলাদেশের ভূতত্ব

text: বাংলাদেশের ভূতত্ত্ব দেশটির অবস্থান দ্বারা প্রভাবিত। বাংলাদেশ মূলত একটি নদীমাতৃক দেশ। বঙ্গোপসাগরের উত্তরে গঙ্গা এবং ব্রহ্মপুত্র নদী দ্বারা গঠিত বদ্বীপের দুই-তৃতীয়াংশ নিয়ে এই অঞ্চল গঠিত। এই অঞ্চলের উত্তর-পশ্চিমে প্রাচীন পলল দ্বারা গঠিত ছোট কিন্তু কিছুটা উঁচু দুটি এলাকা রয়েছে যা বরেন্দ্র ভূমি এবং মধুপুর ট্র্যাক্ট নামে পরিচিত। অপরদিকে পূর্বাঞ্চলের সীমান্ত এলাকায় টারশিয়ারি যুগে সৃষ্ট ভাঁজ পর্বত শ্রেণী পরিলক্ষিত হয়।


title: বাংলাদেশ-ভারত ছিটমহল

text: অখণ্ড ভারত বিভক্ত করে ভারত এবং পাকিস্তান নামক দুটি স্বাধীন রাষ্ট্র প্রতিষ্ঠার লগ্নে ১৯৪৭ খ্রিস্টাব্দে রেডক্লিফের মানচিত্র বিভাজন থেকেই উদ্ভব ছিটমহলের। এক দেশের ভূখণ্ডে থেকে যায় অন্য দেশের অংশ। এতে এক অসহনীয় মানবিক সমস্যার উদ্ভব হয় । ১৬২ টি ছিটমহল ছিল দুই প্রতিবেশী দেশে। এর মধ্যে ভারতের ১১১টি ছিটমহল ছিল বাংলাদেশের অভ্যন্তরে। আর বাংলাদেশের ৫১টি ছিটমহল ছিল ভারতের অভ্যন্তরে। এসব ছিটমহলে বসবাসকারী জনসংখ্যা ছিল প্রায় ৫১ হাজার। ২০১১ সালের জনগণনা অনুযায়ী বাংলাদেশের অভ্যন্তরে ভারতের ছিটমহলে বসবাসরত লোকসংখ্যা ছিল ৩৭ হাজার এবং ভারতের অভ্যন্তরে বাংলাদেশের ছিটমহলের লোকসংখ্যা ছিল ১৪ হাজার।২৪ হাজার ২৬৮ একর ভূমি নিয়ে দুই দেশের ছিটমহল ছিল। তার মধ্যে ভারতের জমির পরিমাণ ছিল ১৭ হাজার ১৫৮ একর। বাংলাদেশের ছিটমহলের জমির পরিমাণ ছিল ৭ হাজার ১১০ একর। ভারতীয় ছিটমহলগুলোর অধিকাংশই ছিল বাংলাদেশের উত্তর-পশ্চিমাঞ্চলে। এসবের মধ্যে লালমনিরহাটে ৫৯ টি, পঞ্চগড়ে ৩৬ টি, কুড়িগ্রামে ১২ টি ও নীলফামারিতে ৪ টি ভারতীয় ছিটমহল ছিল। অপরদিকে বাংলাদেশের ৫১টি ছিটমহলের অবস্থান ছিল ভারতের পশ্চিমবঙ্গ রাজ্যে। এর মধ্যে ৪৭টি কুচবিহার ও ৪ টি জলপাইগুড়ি জেলায় অবস্থিত ছিল।


title: আন্দামান ও নিকোবর দ্বীপপুঞ্জ

text: আন্দামান ও নিকোবর দ্বীপপুঞ্জ () ভারতীয় প্রজাতন্ত্রের একটি কেন্দ্রশাসিত অঞ্চল। এই অঞ্চলটি ভারত মহাসাগরে অবস্থিত। ভৌগোলিকভাবে অঞ্চলটিকে দক্ষিণপূর্ব এশিয়ার অংশ মনে করা হয়। আন্দামান দ্বীপপুঞ্জ ও নিকোবর দ্বীপপুঞ্জ নামে দুটি পৃথক দ্বীপপুঞ্জ নিয়ে এই কেন্দ্রশাসিত অঞ্চলটি গঠিত। এই দুই দ্বীপপুঞ্জ ১০° উত্তর অক্ষরেখা দ্বারা বিচ্ছিন্ন। আন্দামান এই অক্ষরেখার উত্তরে ও নিকোবর এর দক্ষিণে অবস্থিত। এই অঞ্চলের পূর্বে আন্দামান সাগর ও পশ্চিমে বঙ্গোপসাগর অবস্থিত।


title: নিকোবর দ্বীপপুঞ্জ

text: নিকোবর দ্বীপপুঞ্জ হল ভারত মহাসাগর এর একটি দ্বীপপুঞ্জ। এই দ্বীপপুঞ্জটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর অন্তর্গত। আন্দামান দ্বীপপুঞ্জ এর দক্ষিণ দিকে এই দ্বীপপুঞ্জ অবস্থিত। নিকোবর দ্বীপপুঞ্জ সুমাত্রা দ্বীপ থেকে উত্তর দিকে ও থাইল্যান্ড আন্দামান সাগর দ্বারা এই দ্বীপপুঞ্জ থেকে পৃথক।ভারতীয় উপমহাদেশ বা দক্ষিণ এশিয়া থেকে এই দ্বীপপুঞ্জ প্রায় দক্ষিণ-পূর্বে অবস্থিত এবং বঙ্গোপসাগর দ্বারা পৃথক।


title: নিকোবর জেলা

text: নিকোবর দ্বীপপুঞ্জ হল ভারত মহাসাগর-এর একটি দ্বীপপুঞ্জ। এই দ্বীপপুঞ্জটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর অন্তর্গত। আন্দামান দ্বীপপুঞ্জ এর দক্ষিণ দিকে এই দ্বীপপুঞ্জ অবস্থিত। নিকোবর দ্বীপপুঞ্জ সুমাত্রা দ্বীপ থেকে ১৫০ কিলোমিটার (৯৩ মা) উত্তর দিকে ও থাইল্যান্ড আন্দামান সাগর দ্বারা এই দ্বীপপুঞ্জ থেকে পৃথক। ভারতীয় উপমহাদেশ বা দক্ষিণ এশিয়া থেকে এই দ্বীপপুঞ্জ প্রায় ১,৩০০ কিলোমিটার (৮১০ মা) দক্ষিণ-পূর্বে অবস্থিত এবং বঙ্গোপসাগর দ্বারা পৃথক।


title: পোর্ট ব্লেয়ার

text: পোর্ট ব্লেয়ার () ভারতের আন্দামান ও নিকোবর দ্বীপপুঞ্জ নামক কেন্দ্রশাসিত অঞ্চলের রাজধানী। ব্রিটিশ নৌসেনা অফিসার লেফটেন্যান্ট আর্চিবাল্ড ব্লেয়ারের নামে এই দ্বীপের নামকরণ করা হয়। বঙ্গোপসাগরে অবস্থিত আন্দামান ও নিকোবর দ্বীপপুঞ্জের একমাত্র উল্লেখযোগ্য শহর। ভারতের মূল ভূ-খন্ড থেকে নৌ ও বিমান পথে যোগাযোগ আছে। মূল ভূখন্ডের চেন্নাই তেকে সমুদ্রপথে তিন চার দিন এবং বিমান পথে দুই ঘন্টা সময় লাগে। চেন্নাই ছাড়াও কলকাতা ও বিশাখাপট্টম এর সাথে পোর্ট ব্লেয়ারের যোগাযোগ আছে। এখানে বেশ কয়েকটি যাদুঘর এবং একটি গুরুত্বপূর্ণ নৌ ঘাঁটি আই এন এস জারওয়া অবস্থিত। এছাড়া ভারতীয় বিমান বাহিনীর ও ইন্ডিয়ান কোস্ট কার্ডের ঘাঁটি পোর্ট ব্লেয়ারে অবস্থিত। এখানে ব্রিটিশ উপনিবেশিক আমলের ভারতের স্বাধীনতা সংগ্রামীদের জন্য পৃথক কারাগার নির্মাণ করা হয়েছিল যা আজ স্বাধীনতা সংগ্রামের স্মারক হিসাবে সংরক্ষিত।


title: নিকোবর জেলা

text:
নিকোবর জেলা পূর্ব ভারতে অবস্থিত আন্দামান ও নিকোবর দ্বীপপুঞ্জ দ্বীপরাজ্যের তথা কেন্দ্রশাসিত অঞ্চলের ৩ টি জেলার একটি৷ ১লা ভাদ্র ১৪১৩ বঙ্গাব্দে(১৮ই আগস্ট ২০০৬ খ্রিস্টাব্দে) পুর্বতন আন্দামান জেলা ভেঙে গঠন করা হয় নতুন জেলাটি৷ জেলাটির জেলাসদর কার নিকোবর অবস্থিত৷
নবম শতাব্দীতে আরব বেদুঈনদের কাছ থেকে সর্বপ্রথম এই দ্বীপপুঞ্জের অস্তিত্ব সম্বন্ধে জানতে পারা যায়, তারা সুমাত্রা যাত্রা করার সময় দ্বীপপুঞ্জের এই পথ ধরেই পাড়ি দিয়েছিল। সর্বপ্রথম পশ্চিমী পর্যটক মার্কো পোলো এটিকে ‘দ্য ল্যান্ড অফ হেড-হান্টারস’ রূপে আখ্যা দিয়েছিলেন। সপ্তদশ শতাব্দীর শেষের দিকে মারাঠারা এই দ্বীপপুঞ্জটিকৈ দখল করে নেয়। অষ্টদশ শতাব্দীর প্রথমার্ধে এটি বারংবার ব্রিটিশ, ডাচ ও পর্তুগীজদের বাণিজ্যিক জাহাজ দখলকারী মারাঠা নৌসেনাপতি কানহোজী আংগ্রের ঘাঁটি হিসাবে গড়ে উঠেছিল।১২৭৬ বঙ্গাব্দে (১৮৬৯ খ্রীষ্টাব্দে) ইংরেজরা নিকোবর দ্বীপপুঞ্জ দখল করে নেয় এবং ১২৭৯ বঙ্গাব্দে (১৮৭২ খ্রীষ্টাব্দে) এই নিকোবর দ্বীপপুঞ্জকে একটি একক প্রশাসনিক ইউনিট গঠনের জন্য আন্দামানের সঙ্গে যুক্ত করে দেওয়া হয়। ১৩৪৯ বঙ্গাব্দে (১৯৪২ খ্রিস্টাব্দে) জাপানী সেনারা এই দ্বীপপুঞ্জটিকে দখল করে নেয় ও নেতাজি সুভাষচন্দ্র বসুর নেতৃত্বে আজাদ হিন্দ সরকার প্রতিষ্ঠিত হয় এবং ১৩৫২ বঙ্গাব্দে (১৯৪৫ খ্রিস্টাব্দে) বিশ্বযুদ্ধ পর্যন্ত তাদের ক্ষমতার অধীনেই থাকে। পরবর্তীকালে, ভারত ব্রিটিশদের থেকে স্বাধীনতা অর্জনের পর এই অঞ্চলের নিয়ন্ত্রণ ভারতের উপর স্থানান্তরিত করে দেওয়া হয়।


title: আন্দামান ও নিকোবর দ্বীপপুঞ্জ

text:
এই কেন্দ্রশাসিত অঞ্চলটির রাজধানী আন্দামানের শহর পোর্ট ব্লেয়ার। ২০০১ সালের ভারতের জনগণনা অণুসারে, এই অঞ্চলের জনসংখ্যা ৩৫৬,১৫২। এই অঞ্চলের স্থলভাগের সামগ্রিক আয়তন ৬,৪৯৬ বর্গকিলোমিটার। এই কেন্দ্রশাসিত অঞ্চলটি কলকাতা হাইকোর্টের অধিকারক্ষেত্রের অন্তর্গত।
আন্দামান ও নিকোবর দ্বীপপুঞ্জ প্রাগৈতিহাসিক যুগ থেকেই আদিবাসী জনগোষ্ঠীর আবাসভূমি। ১৭৭৭ সালে ব্রিটিশরা এই অঞ্চলে একটি নৃতাত্ত্বিক সমীক্ষা চালিয়েছিল। এই সমীক্ষা থেকে জানা যায় যে, বহিরাগতদের আগমনের আগে কয়েক শতাব্দীকাল এই দুই দ্বীপপুঞ্জ নেগ্রিটো ও মঙ্গোলয়েড জাতিগোষ্ঠীর অধিকারে ছিল।


title: আন্দামান ও নিকোবর দ্বীপপুঞ্জের জেলাসমূহের তালিকা

text: আনদামান ও নিকোবর দ্বীপপুঞ্জ ১ আগস্ট, ১৯৭৪ সাল পর্যন্ত কোনো জেলা বিভাগ ছিল না। কিন্তু ১৮ আগস্ট, ২০০৬ সালে নিকোবর দ্বীপকে আলাদা জেলা এবং আন্দামান দ্বীপকে দুটি জেলায় ভাগ করা হয়। বর্তমানে আন্দামান ও নিকোবর দ্বীপপুঞ্জকে তিনটি জেলায় বিভক্ত করা হয়েছে।


title: দক্ষিণ আন্দামান জেলা

text:
দক্ষিণ আন্দামান জেলা, ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের জেলাগুলির অন্যতম। জেলার সদরদপ্তর পোর্ট ব্লেয়ার, যা একই সাথে আন্দামান ও নিকোবর দ্বীপপুঞ্জেরও সদরদপ্তর।
দক্ষিণ আন্দামান জেলাটি আন্দামান নামক জেলাটিকে বিভক্ত করে বর্তমান উত্তর ও মধ্য আন্দামান জেলা ও দক্ষিণ আন্দামান জেলা দুটি গঠন করা হয়।
দক্ষিণ আন্দামান জেলায় প্রচলিত ভাষাসমূহের পাইচিত্র তালিকা নিম্নরূপ -


title: আন্দামান ও নিকোবর দ্বীপপুঞ্জ

text: আন্দামান ও নিকোবর দ্বীপপুঞ্জের ইতিহাসকে চারটি পর্যায়ে ভাগ করা হয়: ব্রিটিশ অধিকার প্রতিষ্ঠা, ব্রিটিশ রাজত্ব, জাপানি রাজত্ব ও স্বাধীনোত্তর যুগের ইতিহাস। ১৭৮৮ সালে দুই নৌ-আধিকারিকের সুপারিশক্রমে ১৭৮৯ সালে তদনীন্তন গভর্নর-জেনারেল লর্ড কর্নওয়ালিশ পোর্ট কর্নওয়ালিশের কাছে চাটহাম দ্বীপে একটি ব্রিটিশ উপনিবেশ স্থাপন করেন। এই বছরই লেফটানেন্ট রেজিনল্ড ব্লেয়ার এই অঞ্চলে একটি সমীক্ষার কাজ চালান। তাঁর নামানুসারে পোর্ট কর্নওয়ালিশের নাম হয় পোর্ট ব্লেয়ার।


title: আন্দামান সাগর

text: আন্দামান সাগর () ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মায়ানমার, পূর্বে মায়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি।


title: পার্ক গিউন-হাই

text: পার্ক গুন হে (; জন্ম: ২ ফেব্রুয়ারি, ১৯৫২) দক্ষিণ কোরিয়ার রাজনীতিবিদ ও প্রাক্তন রাষ্ট্রপতি। তিনি ১৯৬৩ থেকে ১৯৭৯ সাল পর্যন্ত দক্ষিণ কোরিয়ার ক্ষমতাসীন সাবেক প্রেসিডেন্ট পার্ক চুং-হি'র জ্যেষ্ঠা কন্যা। তিনি ২০০৪ থেকে ২০০৬ এবং ২০১১ থেকে ২০১২ সাল মেয়াদে সেইনুরি দলের (ফেব্রুয়ারি, ২০১২-এর পূর্বে দলের নাম ছিল গ্র্যান্ড ন্যাশনাল পার্টি বা জিএনপি) নেতৃত্বে ছিলেন। পার্ক কোরিয়ার জাতীয় পরিষদে ১৯৯৮ থেকে ২০১২ পর্যন্ত চার মেয়াদে সংসদ সদস্য ছিলেন। জুন, ২০১২ সালে তিনি পঞ্চমবারের মতো সংসদ সদস্য নির্বাচিত হন। দক্ষিণ কোরিয়ার ১১তম রাষ্ট্রপতি হিসেবে তিনি ২০১৩ সাল থেকে ২০১৭ সাল পর্যন্ত দেশটির প্রথম নারী রাষ্ট্রপতি হিসেবে দায়িত্ব পালন করেছেন। তিন কিম - কিম ইয়াং স্যাম, কিম দায়ে জং এবং কিম জং-পিলের পর তিনি দক্ষিণ কোরিয়ার রাজনীতিতে সবচেয়ে প্রভাববিস্তারকারী রাজনীতিবিদ হিসেবে পরিগণিত হয়ে আসছেন।


title: পার্ক গিউন-হাই

text:
এর মধ্যে পার্ক গুন হে একাধিক সংসদ সদস্য এমনকি প্রধানমন্ত্রীকে দায়িত্বচ্যুত করেন। এরমধ্যে প্রধানমন্ত্রীকে মোবাইলের টেক্স্ট মেসেজের দ্বারা বরখাস্ত করা হলে তা সমালোচনার বিষয়বস্তু হয়ে ওঠে। নভেম্বরের প্রথম সপ্তাহ থেকেই রাষ্ট্রপতি পার্কের বিরুদ্ধে সমাবেশ শুরু হলেও ২৯শে নভেম্বর তিনি ক্ষমতা হস্তান্তরের কথা বলেন। অবশ্য, সেটিকে নিজের অপসারণ এড়ানোর পথ হিসেবে অনেকে মনে করেন। ২০১৬ সালের ৯ই ডিসেম্বর দেশটির পার্লামেন্টে রাষ্ট্রপতির অপসারণে ভোটআভোটি হয়। এই ভোটে তিনি ২৩৪ জনের সমর্থন পেয়ে উৎরে গেলেও সাময়িকভাবে তার রাষ্ট্রপতি হিসেবে সকল ক্ষমতা তদন্তের স্বার্থে রহিত করা হয়।
অবশেষে ২০১৭ সালের ১০ই মার্চ পার্ক গুন হে'কে রাষ্ট্রপতির পদ থেকে ৮-০ ভোটে পসারণ করা হয়। ৩০শে মার্চ তার বিরুদ্ধে গ্রেফতারি পরোয়ানা জারি হলে পরের দিনই তাকে রাষ্ট্রপতির ক্ষমতার অপব্যবহারের অভিযোগে গ্রেফতার করা হয়।


title: কিম ইল-সাং

text: কিম ইল-সাং () (জন্ম- ১৫ এপ্রিল ১৯১২- মৃত্যু ৮ জুলাই ১৯৯৪) ছিলেন গণতান্ত্রিক গণপ্রজাতন্ত্রী কোরিয়ার সাবেক নেতা। তিন দেশটিকে এর প্রতিষ্ঠার শুরু থেকে মৃত্যুর আগ পর্যন্ত নেতৃত্ব দিয়েছিলেন। তিনি উত্তর কোরিয়ার প্রধানমন্ত্রী ছিলেন ১৯৪৮ সাল থেকে ১৯৭২ সাল এবং ১৯৭২ সাল থেকে মৃত্যুর আগ পর্যন্ত উত্তর কোরিয়ার প্রথম রাষ্ট্রপতি ছিলেন। তিনি কোরীয় ওয়ার্কার্স পার্টিরও নেতা ছিলেন ১৯৪৯ থেকে ১৯৯৪ পর্যন্ত। তিনি ১৯৫০ সালে সমগ্র উপদ্বীপ অধিকারে আনার উদ্দেশ্যে দক্ষিণ কোরিয়ায় হস্তক্ষেপ করেন কিন্তু পরে জাতিসংঘের হস্তক্ষেপের ফলে যাতে তিনি সফল হতে পারেননা। মাঝে মাঝে কোরীয় গৃহযুদ্ধ নামে পরিচিত কোরীয় যুদ্ধ, তিন বছর চলার পর একটি যুদ্ধবিরতি চুক্তি স্বাক্ষরের মাধ্যমে ২৫ লাখ বেসামরিক মানুষের ক্ষয়ক্ষতির পর ২৭ জুলাই ১৯৫৩-তে শেষ হয়। কিন্তু কৌশলগত দিক থেকে আজও যার সমাপ্ত হয়নি বলে ধরা হয়।


title: পার্ক গিউন-হাই

text: হে দেগু'র জাং-গু এলাকার স্যামদিওক-দং এলাকায় ২ ফেব্রুয়ারি, ১৯৫২ সালে জন্মগ্রহণ করেন। তিনি ছিলেন দক্ষিণ কোরিয়ার রাষ্ট্রপতি ও স্বৈরশাসক পার্ক চুং-হি এবং উক ইয়াং-সু'র জ্যেষ্ঠা কন্যা। তাঁর ছোট ভাই ও বোনের নাম যথাক্রমে পার্ক জি মান এবং পার্ক সিওইয়ং। ব্যক্তিগত জীবনে তিনি বিয়ের পিঁড়িতে বসেননি।


title: পার্ক গিউন-হাই

text:
দক্ষিণ কোরিয়ার একাধিক প্রচার মাধ্যমে প্রকাশিত হয় যে, দেশের গোপন দলিল-দস্তাবেজে ছে সুন সিলের কোন অধিকার না থাকা স্বত্তেও প্রবেশাধিকার আছে। শুধুমাত্র রাষ্ট্রপতির সাথে ভালো সম্পর্ক থাকার কারণে প্রভাব খাটিয়ে সুন সিল এবং রাষ্ট্রপতির উর্ধ্বতন কর্মকর্তা আন জং বাম ও জং হো সং প্রায় ৭৫ লক্ষ মার্কিন ডলারের সমপরিমাণ অর্থ বেয়াইনীভাবে নিজস্ব পারিবারিক ব্যবসায় বিনিয়োগ করেছেন। এছাড়আও একই প্রভাব খাটিয়ে সুন সিল নিজের কন্যা চুং ইউ রা'কে দক্ষিণ কোরিয়ার স্বনামধন্য বিশ্ববিদ্যালয় ইউহা মহিলা বিশ্ববিদ্যালয়ে ভর্তি করান।
রাষ্ট্রপতির উর্ধ্বতন কর্মকর্তা আন জং বাম ও জং হো সংকে গ্রেফতার করা হলে তারা সকল কর্মকান্ড রাষ্ট্রপতির নির্দেশেই হয়েছে বলে জানান। ২৫শে অক্টোবর ২০১৬ সালে পার্ক গুন হে' ছে সুন সিলের সাথে নিজের ঘনিষ্ট সম্পর্কের কথা জনসম্মুক্ষে স্বীকার করেন। এরপরই তার জনপ্রিয়তা কমতে শুরু করে একই সাথে সকল দূর্নীতি একে একে প্রকাশ পেতে শুরু হয়। ১২ই নভেম্বর দেশটির প্রায় ১০লাখ জনগণ গোয়াংহোয়ামুন চত্বরে রাষ্ট্রপতির পদত্যাগের দাবীতে সমাবেশ করে। পার্ক গুন হে তার দূর্নীতির তদন্তে সাহায্যের অস্বীকার করলে আবার দশ লাখের মতো জনতা মোমবাতি প্রজ্জ্বলন করে তার বিরুদ্ধে অবস্থান নেয়।


title: ফার্স্ট লেডি

text: কোরিয়ার "গ্রান্ড ন্যাশনাল পার্টির" সাবেক প্রধান "পার্ক গিউন-হাই" দক্ষিণ কোরিয়ার রাষ্ট্রপতি ও স্বৈরশাসক পার্ক চুং হি'র আমলে ফার্স্ট লেডি হয়েছিলেন। তিনি হি'র কন্যা। ১৫ আগস্ট, ১৯৭৪ তারিখে উত্তর কোরীয় সরকারের নির্দেশে জাপানী বংশোদ্ভূত মান সে-গুয়াং কর্তৃক তাঁর মাতা কোরিয়ার ন্যাশনাল থিয়েটারে নিহত হবার প্রেক্ষিতে মায়ের মৃত্যুজনিত কারণে এ পদবী লাভ করেন হাই।


title: পার্ক গিউন-হাই

text: ১৫ আগস্ট, ১৯৭৪ তারিখে উত্তর কোরীয় সরকারের নির্দেশে জাপানী বংশোদ্ভূত মান সে-গুয়াং কর্তৃক তাঁর মাতা উক ইয়াং-সু কোরিয়ার ন্যাশনাল থিয়েটারে নিহত হন। তাঁর বাবা পার্ক চুং-হি ২৬ অক্টোবর, ১৯৭৯ তারিখে গিম জায়েগু নামীয় নিজস্ব গোয়েন্দা প্রধানের হাতে নিহত হবার পূর্ব পর্যন্ত মেয়ে পার্ক গুন হে মায়ের পরিবর্তে ফার্স্ট লেডির মর্যাদাপ্রাপ্ত হন। এ সময়কালে তাঁর বাবার রাজনৈতিক প্রতিপক্ষরা নির্যাতন, মানবাধিকার লঙ্ঘনজনিতক কারণে অর্থনৈতিক উন্নয়নে বাঁধার পরিবেশ সৃষ্টির জন্যে চুং-হিকে অভিযুক্ত করেছেন। ২০০৭ সালে পার্ক গুন হে পিতার শাসনকালের কর্মকাণ্ডের জন্যে ক্ষমা চান।


title: পার্ক গিউন-হাই

text:
তিনি ২০১২ সালের ১৯ ডিসেম্বরের রাষ্ট্রপতি নির্বাচনে ক্ষমতাসীন দলের প্রার্থীরূপে অংশগ্রহণ করে জয়যুক্ত হন। এর ফলে তিনি দক্ষিণ কোরিয়ার ইতিহাসে প্রথম নারী হিসেবে রাষ্ট্রপতির দায়িত্বভার গ্রহণ করেন। দূর্নীতির দায়ে ২০১৭ সালের ১০ই মার্চ তাকে রাষ্ট্রপতির পদ থেকে অপসারণ করা হয়।
২০১৮ সালের ৬ই এপ্রিল পার্ককে ২৪ বছরের কারাদন্ড শাস্তি দেয়া হলে এরপর থেকেই তিনি সউলে অবস্থিত ডিটেনশন সেন্টারে কারাদন্ড ভোগ করছেন।


title: মুন জে ইন

text: মুন জে ইন (; ; জন্ম ২৪শে জানুয়ারি ১৯৫৩) দক্ষিণ কোরিয়ার বর্তমান রাষ্ট্রপতি হিসেবে নিয়োজিত আছেন। ২০১৭ সালে পূর্ববর্তী রাষ্ট্রপতি পার্ক গুন হে'র পতনের পর মুন জে ইন রাষ্ট্রপতি নির্বাচনে জয় লাভ করেন।


title: কিম দায়ে জং

text: কোরিয়া প্রথম রাষ্ট্রপতি সিংমেন রি'র সরকার প্রশাসনে অংশগ্রহণের মাধ্যমে ১৯৫৪ সালে প্রথম কিম দায়ে জং রাজনীতিতে অংশগ্রহণ করেন। ১৯৬১ সালে জাতীয় পরিষদের সদস্যরূপে নির্বাচিত হলেও সামরিক অভ্যুত্থানের মাধ্যমে ক্ষমতায় আরোহণকারী স্বৈরশাসক পার্ক চুং হি তার ক্ষমতা প্রয়োগ করে নির্বাচন বাতিল করে দেন। এছাড়াও, ১৯৬৩ এবং ১৯৬৭ সালেও ধারাবাহিকভাবে সংসদে প্রতিনিধিত্ব করলেও প্রত্যেকবারই বিরোধীদলের নেতার ভূমিকায় ছিলেন তিনি। ১৯৭১ সালের রাষ্ট্রপতি নির্বাচনে বিরোধী প্রার্থী হিসেবে তিনি পার্ক চুং হিকে প্রায় পরাভূত করেছিলেন। কিন্তু বেশ কয়েকবার হাতকড়া পড়ায় ক্ষমতাসীন প্রার্থীকে পরাভূত করা সম্ভব হয়নি।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: শ্রী জয়াবর্ধেনেপুরা কোট্টে

text: শ্রী জয়াবর্ধেনেপুরা কোট্টে বা শ্রী জয়েবর্ধেনেপুরা কোট্টে (এছাড়াও শুধু কোট্টে নামেও পরিচিত) হল শ্রীলঙ্কার প্রশাসনিক রাজধানী ও পরিকল্পিত নতুন শহর। পূর্বে শ্রীলঙ্কার রাজধানী কলম্বোতে ছিল, ১৯৮২ সালে কলম্বো থেকে শ্রী জয়াবর্ধেনেপুরা কোট্টে স্থানান্তর করা হয়।


title: শ্রীলঙ্কা

text: শ্রীলঙ্কার বেশির ভাগ শহরের মধ্যেই রেলওয়ে যোগাযোগ ব্যবস্থা স্থাপিত হয়েছে জাতীয় রেলওয়ে কর্তৃপক্ষের মাধ্যমে। ১৯৮৭ সালের ২৬শে এপ্রিল প্রথম রেলওয়ে লাইন স্থাপিত হয়েছিল কলম্বো ও ক্যান্ডির মধ্যে। শ্রীলঙ্কার মোট সড়কের পরিমাণ ১১,০০০কিমি (৬,৮৪০মাইল) যার বেশির ভাগই পাকা সড়ক। জাতীয় অর্থনীতিকে সচল রাখতে এবং দেশের যোগাযোগ ব্যবস্থাকে উন্নত করতে সরকার অনেক রাজপথ নির্মাণ করার কর্মসূচী হাতে নিয়েছে। তার মধ্যে কলম্বো-কতোনায়েক, কলম্বো-ক্যান্ডি, কলম্বো-পেডিনা এবং অন্যান্য শহরের মধ্যবর্তী সংযোগ সড়ক কলম্বোর যানজট কমানোর জন্য। ভারতের চেন্নাই ও জাফনার মধ্যবর্তী সংযোজ সেতু করার পরিকল্পনা সরকারের আছে। শ্রীলঙ্কার ৪৩০ কিমি অন্তবর্তী জল যোগাযোগ রয়েছে। শ্রীলঙ্কার ১২টি পাকা বিমান বন্দর এবং দুইটি সাধারণ বিমান উড্ডয়ন ও অবতরন কেন্দ্র রয়েছে। দেশটি তার গভীর সমুন্দ্রবন্দরের জন্য সারা বিশ্বে পরিচিত তার মধ্যে কলম্বো, ত্রিকামেলি ও গল অন্যতম।


title: শ্রীলঙ্কার রূপরেখা

text: শ্রীলঙ্কা – দক্ষিণ এশিয়ায় অবস্থিত ভারতীয় উপমহাদেশের দক্ষিণ-পূর্ব উপকূলে, ভারত মহাসাগরের উত্তরপ্রান্তের একটি দ্বীপ দেশ। ১৯৭২ সাল পর্যন্ত দেশটি 'সিলন' (/sɨˈlɒnˌ seɪ-ˌ siː-/) নামে পরিচিত ছিল, পরে এর নাম পরিবর্তন করে “শ্রীলঙ্কা” রাখা হয়। শ্রীলঙ্কার উত্তর-পশ্চিমে ভারতের সাথে এবং দক্ষিণ-পশ্চিমে মালদ্বীপের সাথে সমুদ্র সীমানা রয়েছে। শ্রীলঙ্কার ৩,০০০ বছরেরও বেশি সময় ধরে নথিভুক্ত ইতিহাস রয়েছে, কিন্তু দেশটির প্রাক-ঐতিহাসিক মানব বসতি অন্তত ১২৫,০০০ বছর ধরে বিদ্যমান ছিল বলে ধারণা করা হয়, যা একটি অনন্য বিষয়। দ্বিতীয় বিশ্বযুদ্ধের সময় প্রাচীন সিল্ক রোড থেকে এটির ভৌগোলিক অবস্থান এবং গভীর সমুদ্র বন্দরগুলোর জন্য শ্রীলঙ্কা কৌশলগত গুরুত্ব বহন করেছিল। শ্রীলঙ্কা একটি প্রজাতন্ত্র এবং রাষ্ট্রপতি দ্বারা শাসিত একক রাষ্ট্র। দেশটির রাজধানী শ্রী জয়াবর্ধেনেপুরা কোট্টে, যা বৃহত্তম শহর কলম্বোর একটি শহরতলি। এটি চা, কফি, রত্নপাথর, নারকেল, রাবার এবং স্থানীয় দারুচিনির জন্য পৃথিবীর বিখ্যাত স্থান। এদেশের প্রায় সব খাবারে নারকেলের কোন না কোন উপাদান পাওয়া যায়। দ্বীপটি ক্রান্তীয় বন এবং জীববৈচিত্র্যের এক অপূর্ব প্রাকৃতিক দৃশ্যের লীলাভূমি। বৌদ্ধ ধর্মাবলম্বীদের তীর্থস্থান হিসেবে শ্রীলঙ্কার নাম পৃথিবী জুড়ে খ্যাত। এই দেশের সংখ্যাগরিষ্ঠ সম্প্রদায় হল ”সিংহলী”। ”তামিল” সম্প্রদায় দেশের সর্ববৃহৎ সংখ্যালঘু সম্প্রদায় হিসেবে বিবেচিত। অন্যান্য উল্লেখযোগ্য সম্প্রদায় হল মূর, বার্ঘের, কাফির, মালয়।


title: শ্রীলঙ্কা

text:
শ্রীলংকা
শ্রীলঙ্কা (, "শ্রী লাংকাবা", , "ইলাংগাই") দক্ষিণ এশিয়ার একটি দ্বীপ রাষ্ট্র। এর সরকারি নাম গণতান্ত্রিক সমাজতান্ত্রিক প্রজাতন্ত্রী শ্রীলঙ্কা। ১৯৭২ সালের আগে এই দ্বীপ সিলন নামেও পরিচিত ছিল। এর প্রশাসনিক রাজধানীর নাম শ্রী জয়াবর্ধেনেপুরা কোট্টে। এর প্রধান শহর কলম্বো। ভারতের দক্ষিণ উপকূল হতে ৩১ কিলোমিটার দুরে অবস্থিত। ২ কোটি জনসংখ্যার এই দেশে ১৪% এর অধিক লোকজনের দৈনিক আয় ১.২৫ মার্কিন ডলারের নীচে। প্রাচীনকাল থেকেই শ্রীলঙ্কা বৌদ্ধ ধর্মাবলম্বীদের তীর্থস্থান হিসেবে পরিচিত। সিংহলি সম্প্রদায় এই দেশের সংখ্যাগরিষ্ঠ জনগোষ্ঠী। উত্তর-পূর্ব দিকের স্বতন্ত্র সাংস্কৃতিক ঐতিহ্য নিয়ে তামিল সম্প্রদায় দেশের সর্ববৃহৎ সংখ্যালঘু সম্প্রদায়। অন্যান্য সম্প্রদায়ের মধ্যে মূর, বার্ঘের, কাফির, মালয় ঊল্লেখযোগ্য।
শ্রীলঙ্কা চা, কফি, নারিকেল, রাবার উৎপাদন ও রফতানিতে বিখ্যাত। নয়নাভিরাম প্রাকৃতিক সৌন্দর্য সংবলিত সমুদ্রসৈকত, ভূদৃশ্য তদুপরী সমৃদ্ধ সাংস্কৃতিক ঐতিহ্য শ্রীলঙ্কাকে সারা পৃথিবীর পর্যটকদের কাছে অত্যন্ত আকর্ষণীয় করে তুলেছে।
পৃথিবীতে শ্রীলংকা একমাত্র অমুসলিম দেশ দেখানে রেডিও ও টেলিভিশনে পাঁচ ওয়াক্ত আযান দেয়া হয়।


title: শ্রীলঙ্কার রূপরেখা

text: শ্রীলঙ্কা ব্রিটিশ ঔপনিবেশিক শাসনের শুরু থেকে ‘সিলন’ হিসেবে পরিচিত ছিল। রাজনৈতিক স্বাধীনতা অর্জনের জন্য বিংশ শতকের প্রথম দিকে এই দেশে জাতীয়তাবাদী রাজনৈতিক আন্দোলন গড়ে উঠেছিল যা ১৯৪৮ সালে গৃহীত হয়। বর্তমান নামটি ১৯৭২ সালে গ্রহণ করা হয়েছিল। শ্রীলঙ্কার সাম্প্রতিক ইতিহাস ৩০ বছরের গৃহযুদ্ধের দ্বারা ক্ষতিগ্রস্ত হয়েছে, যা ২০০৯ সালে শ্রীলঙ্কার সশস্ত্র বাহিনী কর্তৃক লিবারেশন টাইগার্স অব তামিল ইলম-কে (এলটিটিই) পরাজিত করার মধ্য দিয়ে নিষ্পত্তি হয়েছিল।


title: গল (শ্রীলঙ্কা)

text: গালে (; ) শ্রীলঙ্কার অন্যতম প্রধান শহর। কলম্বো থেকে ১১৯ কিলোমিটার দক্ষিণ-পূর্বাংশে এ শহরের অবস্থান। দক্ষিণাঞ্চলীয় প্রদেশের প্রশাসনিক রাজধানী ও গালে জেলার রাজধানী হিসেবে এ শহরটি মর্যাদা পাচ্ছে। ষোড়শ শতকে পর্তুগীজরা এখানে আসে। তখন এটি জিমহাথিথ্থা নামে পরিচিত ছিল। এরপূর্বে চতুর্দশ শতকে বিখ্যাত পর্যটক ইবনে বতুতা এ শহরটিকে ‘কালি’ নামে উল্লেখ করেছিলেন। ঐ সময় দ্বীপরাষ্ট্রটির প্রধান বন্দর হিসেবে এটি পরিচিতি পায়।


title: ক্যান্ডি (শ্রীলঙ্কা)

text: শহরটি বিভিন্ন নামে পরিচিতি পেয়েছে। কিছু গবেষক মনে করেন, বর্তমান ওতাপুলুয়ার কাছাকাছি কাতুবুলু নুয়ারা এ শহরের প্রকৃত নাম। কিন্তু ঐতিহাসিকভাবে জনপ্রিয় নাম হচ্ছে সেনকাদাগালা বা সেনকাদাগালাপুরা যা প্রাতিষ্ঠানিকভাবে সেনকাদাগালা শ্রীবর্ধনা মহা নুয়ারা। এটি সংক্ষেপে মহা নুয়ারা নামে পরিচিত। লোকউপাখ্যানে কয়েকটি সম্ভাব্য উৎস থেকে এসেছে। গুহায় অবস্থানকারী সেনকান্দা নামীয় ব্রাহ্মণের নাম থেকে এ শহরের নাম উদ্ভূত। অন্য উৎসে জানা যায়, তৃতীয় বিক্রমাবাহু’র রাণী সেনকান্দা পাথরে রঙ করে সেনকাদাগালা রেখেছিলেন। ক্যান্ডি রাজ্যও অনেক নামে পরিচিতি পেয়েছে। ঔপনিবেশিক আমলে সিংহলীজ কান্দা উদা রাতা বা কান্দা উদা পাস রাতা থেকে ইংরেজি নাম ক্যান্ডি হয়েছে। যার অর্থ দাঁড়ায় পর্বতের উপর ভূমি। পর্তুগীজরা সংক্ষেপে ক্যান্ডিয়া রেখেছিল যা রাজ্য ও এর রাজধানী উভয় ক্ষেত্রেই ব্যবহৃত হতো। সিংহলী ভাষায় ক্যান্ডিকে মহা নুয়ারা নামে ডাকা হয় যার অর্থ মহান শহর বা রাজধানী। তা স্বত্ত্বেও প্রায়শই শহরটিকে নুয়ারা নামে ডাকা হয়।


title: ইরান-শ্রীলঙ্কা সম্পর্ক

text: পাকিস্তান এর রাজধানী ইসলামাবাদ এ অবস্থিত শ্রীলঙ্কার দূতাবাসের মাধ্যমে, ১৯৬১ সালে ইরান ও শ্রীলঙ্কার মধ্যে কূটনৈতিক সম্পর্ক স্থাপিত হয়। তবে সে সময় শ্রীলঙ্কার নাম ছিল "সিলন"। পরবর্তীতে ১৯৯০ সালের শ্রীলঙ্কা, ইরানের রাজধানী তেহরান-এ তাঁদের দূতাবাস স্থাপন করে। এর আগ পর্যন্ত, পাকিস্তানে, শ্রীলঙ্কার দূতাবাসের মাধ্যমেই এই দুই দেশের সম্পর্ক রক্ষিত ছিল। তবে ১৯৭৫ সালেই ইরান শ্রীলঙ্কায় তাঁদের দূতাবাস চালু করে। শ্রীলঙ্কার রাজধানী কলম্বোতে এই দূতাবাস অবস্থিত।


title: শ্রীলঙ্কা

text: প্রাচীনকাল থেকেই শ্রীলঙ্কা একটি গুরুত্বপুর্ণ সামুদ্রিক সৈকত ও বাণিজ্যিক কেন্দ্র হিসেবে বণিকদের কাছে পরিচিত। মধ্যপ্রাচ্য, পারস্য, বার্মা, থাইল্যান্ড, মালয়শিয়া, ইন্দোনেশিয়া এবং দক্ষিণ এশিয়ার অনেক দেশ এখানে ব্যবসা করত। ১৫০৫ সালে পর্তুগীজরা সর্বপ্রথম এখানে পৌঁছায়। ১৭শ শতাব্দীর দিকে ডাচরা আসে যদিও ১৭৯৬ সালে দ্বীপটি ব্রিটিশ শাসনের অধীনে চলে যায়। ১৮১৫ সালে ক্যান্ডি ব্রিটিশ শাসনের অধীনে এলে সম্পূর্ণরূপে ব্রিটিশ শাসন প্রতিষ্ঠিত হয়। ইউরোপীয় উপনিবেশ এখানে চা, রাবার, চিনি, কফি এবং নীলের চাষ শুরু করে। তখন কলম্বোকে প্রশাসনিক কেন্দ্র হিসেবে প্রতিষ্ঠিত করা হয়। তারা আধুনিক বিদ্যালয়, মহাবিদ্যালয়, রাস্তাঘাট এবং চার্চ তথা পশ্চিমা সাংস্কৃতিক ঐতিহ্যে শিক্ষা ব্যবস্থা গড়ে তুলেছিল। ১৯৩০ সালের দিকে স্থানীয়দের প্রতি ব্রিটিশদের নির্যাতন-অত্যাচারের জন্য স্বাধীনতার আন্দোলন শুরু হয়। দ্বিতীয় বিশ্বযুদ্ধের পর স্বাধীনতার আন্দোলন জোরদার হতে থাকে। ১৯৪৮ সালের ৪ঠা ফেব্রুয়ারি সিলন নামে দেশটি স্বাধীনতা পায়। ১৯৬০ সালের ২১শে জুলাই শ্রীমাভো বন্দেরনায়েক প্রধানমন্ত্রী হিসেবে কাজ শুরু করেন। তিনি ছিলেন সারা পৃথিবীর প্রথম মহিলা প্রধানমন্ত্রী। ১৯৭২ সালে শ্রীমাভো বন্দেরনায়েকের প্রধানমন্ত্রীত্বে সিলন থেকে শ্রীলঙ্কা নামকরণ করা হয়।


title: ইব্রাহিমীয় ধর্ম

text: পৃথিবীর প্রথম মানব হযরত আদম আঃ হতেই ইসলাম ধর্মের শুরু। হযরত আদম (এডাম) ইসলামের প্রথম নবী । আর ৫৭০ খ্রিস্টাব্দে জন্ম নেয়া এই ধর্মের সর্বশেষ নবী হযরত মোহাম্মদ (স:), পূর্বতন সকল ধর্মপ্রচারকদের আল্লাহ (ঈশ্বর) কর্তৃক প্রেরিত সতর্ককারী হিসেবে মেনে নিয়ে, তিনিই সর্বশেষ সতর্ককারীরূপে ইসলাম ধর্ম প্রচার করেন। ইসলাম ধর্মের মূল বিশ্বাস হলো: আল্লাহ'র কোনো অংশীদার নেই এবং মুহাম্মদ (স:) আল্লাহর বাণীবাহক। এই ধর্মের মূল ধর্মগ্রন্থ কোরআন, আর কুরআন ব্যাখ্যায় দ্বারস্থ হতে হয় হাদিস সংকলনসমূহের উপর। এই ধর্মের উল্লেখযোগ্য দিক হলো, জীবনযাত্রার সর্বত্র, যেমন রাজনীতি, সমাজনীতি, পোশাক, খাদ্য, মেলামেশা ইত্যাদিতে এই ধর্ম নিজেকে জড়িয়ে আত্মপ্রকাশ করে। এই ধর্ম সর্বতোভাবে মুসলমান জাতির পূর্বপুরুষ হিসেবে ইব্রাহিম (আ:) কে উল্লেখ করে থাকে। এছাড়া অন্যান্য নবীদেরকেও আল্লাহ'র প্রেরিত পুরুষ হিসেবে স্বীকার ও সম্মান করে।


title: ফিলিপাইনে ইসলাম

text: ফিলিপাইনে ইসলাম ধর্মের ইতিহাস অনেক প্রাচীন; ইসলাম ফিলিপাইনের সবচেয়ে প্রাচীন নথিভুক্ত একেশ্বরবাদী ধর্ম। পারস্য উপসাগর, দক্ষিণ ভারত এবং অন্যান্য মুসলিম সালতানাত থেকে আগত মুসলিম বনিকদের মাধ্যমে ১৪'শ শতকে ফিলিপাইনে ইসলাম ধর্মের আগমন ঘটে। সর্বপ্রথম মালয় মালয় দ্বীপপুঞ্জে তাদের আগমন ঘটে। ফিলিপাইনের দি ন্যাশনাল মুসলিম অব কমিশন-এর হিসেব অনুসারে, বর্তমানে মুসলমান মোট জনসংখ্যার ১১%, যেখানে খ্রিষ্টানরা সংখ্যাগুরু এবং কিছু বৌদ্ধ এবং সর্বপ্রাণবাদে বিশ্বাসী সম্প্রদায় বিদ্যমান।


title: ইহুদি ধর্ম

text: প্রায় ১৫০০ বছরের ইতিহাসে ইহুদি জনগণ এবং ইহুদি ধর্মের সবচেয়ে লক্ষ্যণীয় দিক ছিল এর অভিযোজন এবং অবিচ্ছিন্নতা। প্রাচীন মিশর বা ব্যাবিলনিয়া সাম্রাজ্য থেকে শুরু করে আধুনিক পশ্চিমা খ্রিস্টান জনগোষ্ঠী এবং আধুনিক ধর্মনিরপেক্ষ গোষ্ঠীর সাথে মিথস্ক্রিয়ায় জড়িয়ে পড়তে হয়েছে ইহুদিবাদকে। প্রতিটি গোষ্ঠী এবং মতাদর্শ থেকে বেশ কিছু জিনিস ইহুদি সমাজ-ধর্মীয় কাঠামোতে যুক্ত হয়েছে, কিন্তু তাদের প্রাচীন ঐতিহ্যও কখনও ক্ষূণ্ন হয় নি। এভাবেই একদিকে অভিযোজিত হয়েছে এই ধর্মটি এবং অন্যদিকে তার মৌলিক ঐতিহ্যকে অটুট রেখেছে। এ কারণে যেকোন সময়ের ইহুদি ঐতিহ্য তার পূর্বের সকল ইহুদি ঐতিহ্যের সমন্বয় হিসেবে দেখা দিয়েছে। কোন এক যুগে যত অভিনবত্ব বা বিবর্তনই আসুক না কেন ঐতিহ্যগত দিক দিয়ে সবসময়ই প্রাচীনত্ব বজায় রেখেছে ইহুদিরা।


title: বিভিন্ন ধর্ম

text: ইহুদি ধর্ম (হিব্রু:יְהוּדִים ইয়াহুদীম) অত্যন্ত প্রাচীন, একেশ্বরবাদী ধর্ম। ধারণাগত মিল থেকে ধর্মতাত্ত্বিকগণ ধারণা করেন যে, ইহুদি ধর্মের ধারাবাহিকতায় গড়ে উঠেছে খ্রিস্ট ধর্ম, ইসলাম ধর্ম ইত্যাদি ইব্রাহিমীয় ধর্ম। এই ধর্মের মূল ধর্মগ্রন্থ হিসেবে ওল্ড টেস্টামেন্টের প্রথম পাঁচটি বইকে গণ্য করা হয়: জেনেসিস, এক্সোডাস, লেভিটিকাস, নাম্বারস, এবং ডিউটেরোনমি। এই পাঁচটি বইকে একত্রে "তোরাহ"ও (Torah) বলা হয়ে থাকে। মুসলমানগণ মোজেসকে মূসা নবী হিসেবে মানেন। এবং মুসা নবীর উপর নাজিলকৃত ধর্মগ্রন্থকে তাওরাত নামে অভিহিত করেন। ইহুদি ধর্মবিশ্বাসমতে, ঈশ্বর এক, আর তাঁকে জেহোবা (Jehovah, YHWH) নামে আখ্যায়িত করা হয়। মোসেয হলেন ঈশ্বরের একজন বাণীবাহক। ইসলাম ও খ্রিস্টধর্মের মতোই ইহুদিগণ পূর্বতন সকল বাণীবাহককে বিশ্বাস করেন, এবং মনে করেন মোজেসই সর্বশেষ বাণীবাহক। ইহুদিগণ যিশুকে ঈশ্বরের বাণীবাহক হিসেবে অস্বীকার করলেও, খ্রিস্টানগণ ইহুদিদের সবগুলো ধর্মগ্রন্থ (ওল্ড টেস্টামেন্ট)কে নিজেদের ধর্মগ্রন্থ হিসেবে মান্য করে থাকেন। ইহুদি ধর্ম সেমেটিক ধর্ম হিসেবেও অভিহিত। ২০১২ সালের তথ্যমতে পৃথিবীতে ইহুদির সংখ্যা ১৪০ লক্ষ যা পৃথিবীর মোট জনসংখ্যার প্রায় ০.২ শতাংশ।


title: ইহুদি ধর্ম

text: ইহুদিধর্ম ( "য়েহুদীম্") একটি প্রাচীন অব্রাহামীয় একেশ্বরবাদী ধর্ম। ধারণাগত মিল থেকে ধর্মতাত্ত্বিকগণ মনে করেন যে, ইহুদিধর্মের ধারাবাহিকতায় গড়ে উঠেছে খ্রিস্টধর্ম, ইসলাম প্রভৃতি অব্রাহামীয় ধর্ম। এই ধর্মের মূল ধর্মগ্রন্থ হিসেবে পুরাতন নিয়ম-এর প্রথম পাঁচটি বইকে গণ্য করা হয়: আদিপুস্তক, যাত্রাপুস্তক, লেবীয় পুস্তক, গণনাপুস্তক, এবং দ্বিতীয় বিবরণ। এই পাঁচটি বইকে একত্রে "তোরাহ"ও বলা হয়ে থাকে। 'তোরাহ' শব্দটির অর্থ ' আইন '।


title: কাজাখস্তানে ইসলাম

text:
মধ্যম এশিয়াতে আরবরা অষ্টম শতাব্দিতে যখন আসা শুরু হয় সে সময় কাজাখদের মধ্যে ইসলাম ধর্মের প্রচার শুরু হয়। প্রথম দিকে ইসলাম তুর্কিস্থানের দক্ষিণ অংশে প্রচার হওয়া শুরু হয় এবং এরপর ধীরে ধীরে উত্তরাঞ্চলের দিকে ছড়িয়ে পড়ে। সামানি সাম্রাজ্যের শাসকদের উদ্যোগী ধর্মপ্রচার কাজের জন্যও ইসলাম এই অঞ্চলে শক্ত ভীত পায়, বিশেষ করে তারাজ এর আশপাশের এলাকা, যে যেখানে একটি উল্লেখযোগ্য সংখ্যক কাজাখ ইসলাম ধর্ম গ্রহণ করে। উপরন্তু, চর্তুদশ শতাব্দির শেষের দিকে, গোন্ডেন হোর্ড কাজাখ এবং অন্যান্য মধ্যম এশীয় উপজাতীয়দের মধ্যে ইসলাম ধর্মের প্রচার শুরু করে। অষ্টাদশ শতাব্দিতে, রাশিয়ার প্রভাব দ্রুত এই অঞ্চলের দিকে বৃদ্ধি পেতে থাকে। রাণী ক্যাথেরিন এর সময়ে রুশগণ ইসলাম ধর্মের বিস্তারকে অনুমতি দেয়, মুসলিম প্রচারকদেরকে আমন্ত্রণ করা হয় কাজাখদের মধ্যে ইসলাম প্রচারের জন্য  যাদেরকে রুশরা "অসভ্য" ও "অজ্ঞ" হিসাবে বিবেচনা করত। কিন্তু রাশিয়ার নীতি ধীরে ধীরে পরিবর্তিত হতে থাকে, তারা প্রাক-ইসলামী আসাবিয়াত উৎসাহিত করে ইসলামকে দুর্বল করার চেষ্টা করতে থাকে। এ ধরণের প্রচেষ্টার অংশ ছিল প্রাক-ইসলামী ঐতিহাসিক ব্যক্তিত্বের বন্দনা করা এবং কাজাখদেরকে রুশ সামরিক প্রতিষ্ঠানে প্রেরণের মাধমে তাদের মধ্যে হীনমন্যতা জন্ম দেয়া।
কাজাখ ধর্মীয় নেতারা এর প্রতিক্রিয়া দেখান প্যান-তুর্কিজম প্রসারের মাধমে, যদিও এর ফলে অনেকে নির্যাতিত হন।  সোভিয়েত আমলে মুসলিম প্রতিষ্ঠানগুলি শুধু সেসব এলাকায় টিকে থাকে যেখানে কাজাখরা অমুসলিমদের চেয়ে সংখ্যায় বেশি ছিল। কম্যুনিস্ট ধারণার সাথে কাজাখদেরকে মিলানোর জন্য জেন্ডার সম্পর্ক ও কাজাখ সংস্কৃতির অন্যান্য উপাদানকে সামাজিক পরিবর্তনের লক্ষ্যবস্তু করা হয়।


title: বিশ্বের ইতিহাস

text: ৭ম শতকে আরব উপদ্বীপে নবী হযরত মুহাম্মদের প্রচারিত ধর্ম ইসলাম বিশ্বের ইতিহাসের মোড় ঘুরিয়ে দেয়। মুহাম্মদের অনুসারীরা ধর্মীয় প্রচারণা এবং রাজ্যদখলের মাধ্যমে ইসলাম ধর্মকে বিশ্বের বিভিন্ন অঞ্চলে ছড়িয়ে দেন। ৮ম শতকে এসে মধ্যপ্রাচ্য এবং উত্তর আফ্রিকার অধিকাংশ এলাকাতে মুসলমানরা শাসন করত।


title: দর্শন

text: বিশ্বধর্মসমূহের অন্যতম হচ্ছে ইসলাম। অন্যান্য গুরুত্বপূর্ণ মধ্যে খ্রিষ্টান, বৌদ্ধ ও হিন্দু ধর্মের নাম উল্লেখযোগ্য। ইসলামের অনুসরণ দেখা যায় প্রধানত মধ্যপ্রাচ্য, উত্তর আফ্রিকা এবং এশিয়া ভূখন্ডসমূহে। ইসলামের উদ্ভবকাল ৭ম শতাব্দী। আরব দেশের বিখ্যাত কোরাইশ বংশের আব্দুল্লাহর পুত্র মুহম্মদ কে(সা) (৫৭০-৬৩২ খ্রিঃ) ইসলামের অনুসারীগণ আল্লাহর আদেশপ্রাপ্ত ব্যক্তি বলে বিশ্বাস করেন এবং তাঁকে সম্মানের সঙ্গে হযরত মুহাম্মদ (সা) বলে উল্লেখ করেন। হযরত মুহাম্মাদ(সা) ইসলাম ধর্মের প্রতিষ্ঠাতা।


title: রাশিয়ায় ইসলাম

text: ইসলাম রাশিয়ার চারটি প্রধান ধর্মের মধ্যে অন্যতম। শুরু থেকেই রাস এবং এর উত্তরসূরি রাষ্ট্রসমূহ প্রতিবেশী, শাসক বা প্রজা হিসেবে মুসলিমদের সংস্পর্শে এসেছে। মুসলিম ভূমিসমূহ থেকে দূরপাল্লার রৌপ্য বাণিজ্য প্রথম রুশ রাষ্ট্রসমূহ প্রতিষ্ঠায় গুরুত্বপূর্ণ ভূমিকা রাখে, এবং খ্রিস্টধর্মের পূর্বে ইসলাম ধর্ম রুশ ভূমিতে পৌঁছায়। ৯৮৮ সালে কিয়েভান রাসের শাসক ভ্লাদিমিরের খ্রিস্টধর্ম গ্রহণের কয়েক দশক আগেই দশম শতাব্দীর মধ্যভাগে ভোলগা বুলগার রাষ্ট্রের শাসকরা ইসলাম ধর্ম গ্রহণ করেছিলেন। ১২৩৬ থেকে ১২৩৭ সালের মধ্যে মোঙ্গলরা ভোলগা বুলগার রাষ্ট্র ধ্বংস করে দেয় এবং এরপর সমগ্র রুশ ভূমিকে পদানত করে। ১৩২৭ সালে গোল্ডেন হোর্ডের শাসক উজবেক খান ইসলাম ধর্ম গ্রহণ করেন এবং এর ফলে এক শতাব্দীরও বেশি সময়ের জন্য রুশ ভূমিসমূহের কর্তৃত্ব মুসলিমদের হাতে ন্যস্ত হয়। এরপর মাস্কোভি ও গোল্ডেন হোর্ডের মধ্যে ক্ষমতার ভারসাম্যের পরিবর্তন ঘটতে থাকলে মস্কোর রাজপুরুষেরা ক্রমাগত গোল্ডেন হোর্ডের উত্তরাধিকার সংক্রান্ত সংঘর্ষে সক্রিয়ভাবে জড়িয়ে পড়েন। ১৫৫২ সালে রাশিয়ার জার চতুর্থ আইভান গোল্ডেন হোর্ডের উত্তরসূরি রাষ্ট্রগুলোর মধ্যে সবচেয়ে উল্লেখযোগ্য রাষ্ট্র কাজান দখল করেন এবং ভৌগোলিক সম্প্রসারণের এক সুদীর্ঘ প্রক্রিয়া আরম্ভ করেন। ক্রমে ক্রিমিয়া, ককেশাস এবং মধ্য এশিয়া রাশিয়ার পদানত হয় এবং এর ফলে ঊনবিংশ শতাব্দীর শেষদিকে বহু মুসলিম জাতি রুশ শাসনাধীনে আসে। ১৯৯৭ সালে রুশ সংবিধানে খ্রিস্টধর্ম, বৌদ্ধধর্ম এবং ইহুদিধর্মের পাশাপাশি ইসলাম ধর্মকেও রাশিয়ার 'সাংস্কৃতিক ঐতিহ্যে'র অংশ হিসেবে স্বীকৃতি দেয়া হয়েছে। বর্তমানে রাশিয়ার মোট জনসংখ্যার প্রায় ১৫% ইসলাম ধর্মাবলম্বী।


title: ইসলামি দর্শন

text: প্রাচীন গ্রিক দার্শনিকদের বিপরীতে যারা বিশ্বাস করতেন যে মহাবিশ্বের শুরুতে কোন অসীম অতীত ছিল না, মধ্যযুগীয় দার্শনিক ও ধর্মতত্ত্ববিদরা মহাবিশ্বের শুরুতে একটি সসীম অতীত ছিল সেই ধারণাকে বিকশিত করেছিলেন। এই দৃষ্টিভঙ্গি তিন আব্রাহামিক ধর্মের দ্বারা প্রচারিত সৃষ্টিতত্ত্ব দ্বারা অনুপ্রাণিত ছিল: যেমন- ইহুদীধর্ম, খ্রিস্ট ধর্ম এবং ইসলাম। খ্রিস্টান দার্শনিক জন ফিলোপোনস প্রাচীন গ্রিক ধারণা অসীম অতীতের বিরুদ্ধে প্রথম যুক্তি উপস্থাপন করেছিলেন। তবে, এই অসীম অতীতের বিরুদ্ধে সবচেয়ে উন্নত মধ্যযুগীয় আর্গুমেন্ট ইসলামিক দার্শনিক আল-কিন্ডি (আলকিন্দোস); ইহুদি দার্শনিক সাদিয়া গাওন; এবং ইসলামী ধর্মতত্ত্ববিদ আল-গাজ্জালী (আলগাজেল) দ্বারা বিকশিত হয়েছিল। তারা অসীম অতীতের বিরুদ্ধে দুটি যৌক্তিক আর্গুমেন্ট উন্নত করেছিলেন, প্রথমটি হচ্ছে " প্রকৃত অসীম অস্তিত্বের অসম্ভবতা থেকে যুক্তি", যা বলে যে:


title: লা লিগা

text: প্রাইমেরা ডিভিশন (প্রথম বিভাগ) স্পেনের লিগা ন্যাশিওন্যাল ডি ফুটবল প্রফেসনাল (এলএফপি)-এর শীর্ষ পর্যায়ের পেশাদারী ঘরোয়া ফুটবল লীগ। সচরাচর এ লীগটি বহিঃর্বিশ্বে লা লিগা (, দ্য লীগ) নামেই অধিক পরিচিত। স্পেনের ফুটবল লীগ পদ্ধতিতে ব্যবসায়িক কারণে প্রাতিষ্ঠানিকভাবে এটির নামকরণ করা হয়েছে লিগা বিবিভিএ বা বিবিভিএ লীগ নামে। লীগে ২০টি দলের মাঝে প্রতিদ্বন্দ্বিতা হয়। সর্বনিম্ন স্থান অধিকারী ৩টি দলকে অবনমন করে সেগুন্ডা ডিভিশনে প্রেরণ করা হয়। পরিবর্তে সেগুন্ডা ডিভিশনের শীর্ষ ৩ দলকে প্রাইমেরা ডিভিশনে অন্তর্ভুক্ত করা হয়। এ পর্যন্ত ৫৯টি দল লা লিগা খেলায় অংশগ্রহণের সুযোগ পেয়েছে। তন্মধ্যে নয়টি দল চ্যাম্পিয়ন হয়েছে। ১৯৫০-এর দশক থেকে এ পর্যন্ত রিয়াল মাদ্রিদ এবং বার্সেলোনা ফুটবল ক্লাব এ প্রতিযোগিতায় একচ্ছত্র প্রাধান্য বিস্তার করে আছে। রিয়াল মাদ্রিদ ৩৩ বার এবং বার্সেলোনা ২৫ বার চ্যাম্পিয়ন হয়েছে। বর্তমান চ্যাম্পিয়নধারী হিসেবে রয়েছে বার্সেলোনা।


title: স্পেন জাতীয় ফুটবল দল

text: স্পেনের জাতীয় ফুটবল দল ( "সেলেক্‌সিওন্ দে ফুত্‌বোল্ দে এস্‌পাঞা") হচ্ছে আন্তর্জাতিক ফুটবলে স্পেনের প্রতিনিধি। দলটির নিয়ন্ত্রণ করে রাজকীয় স্পেনীয় ফুটবল ফেডারেশন। স্পেনের জাতীয় ফুটবল দলকে সাধারণত "লা ফুরিয়া রোহা" (La Furia Roja) অর্থাৎ "লাল শিখা" বা কেবল "লা রোহা" অর্থাৎ "লাল" নামে সম্বোধন করা হয়।


title: ফুটবল ক্লাব বার্সেলোনার সমর্থক

text: ফুটবল ক্লাব বার্সেলোনা একটি কাতালান ফুটবল দল যা বার্সেলোনা শহরে অবস্থিত। ১৮৯৯ সালে জোয়ান গাম্পারের নেতৃত্বে একদল ইংরেজ, সুইস এবং স্থানীয় খেলোয়াড়দের নিয়ে ক্লাবটি গঠিত হয়। ১৯২৮ সালে, স্পেনের প্রথম সারির ফুটবল লীগ লা লিগা প্রতিষ্ঠার পর থেকেই এই ক্লাব লীগটির অংশ এবং এদের কখনও দ্বিতীয় বিভাগে অবনমন ঘটেনি। এখন পর্যন্ত এই ক্লাব ২২ বার লীগ চ্যাম্পিয়ন হয়েছে। এছাড়া, ২৫ বার কোপা দেল রে এবং ৪ বার উয়েফা চ্যাম্পিয়নস লিগও জিতেছে। ক্লাবের ১১৪ বছরের ইতিহাসে সমর্থকবৃন্দ ক্লাবটির কাতালান পরিচয় গঠনে গুরুত্বপূর্ণ দায়িত্ব পালন করেছেন। ১৯২৩ সালে মিগুয়েল প্রিমো দি রিভেরার স্বৈরাচারী শাসন থেকে শুরু করে ফ্রান্সিস ফ্রাঙ্কোর ফ্যাসিবাদী শাসন পর্যন্ত, বার্সেলোনা এবং কাতালোনিয়ার উপর বিভিন্ন ধরণের সংস্কৃতিক নিষেধাজ্ঞা প্রণয়ন করা হয়, যা ক্লাবটিকে একটি বিদ্রোহের প্রতীক হিসেবে গড়ে তোলে। ১৯৭৮ সালে স্পেনে গনতন্ত্র প্রতিষ্ঠিত হলে, ক্লাবের কিছু সমর্থক গ্রুপ গড়ে ওঠে। এর মধ্যে উল্লেখযোগ্য হল বয়িক্সোস নয়িস।


title: স্পেন জাতীয় ফুটবল দল

text: ১৫ জুলাই, ২০০৮ সালে ভিসেন্তে দেল বস্ক লুইস আরাগোনেজের স্থলাভিষিক্ত হয়ে স্পেনের কোচের দায়িত্বভার গ্রহণ করেন। তাঁর নেতৃত্বে স্পেন ২০১০ সালের বিশ্বকাপ ফুটবলের বাছাই-পর্বে উয়েফা অঞ্চলের গ্রুপ-৫ থেকে সফলভাবে উত্তীর্ণ হয় এবং ৬ পয়েন্ট নিয়ে শীর্ষস্থান দখল করে। এ পর্যায়ে তারা বসনিয়া ও হারজেগোভিনা, আর্মেনিয়া, সার্বিয়া - এ তিনটি দলের বিপক্ষে জয়লাভ করেছিল। তন্মধ্যে সার্বিয়া দলের বিপক্ষে অতিরিক্ত খেলোয়াড় হিসেবে বোজান ক্রিকের অভিষেক হয়েছিল। পরবর্তী পর্বে এস্তোনিয়া ও বেলজিয়ামকে হারিয়ে শতভাগ জয় নিয়ে ফিফা বিশ্বকাপের চূড়ান্ত পর্বে ঠাঁয় পায় দলটি।


title: রিয়াল মাদ্রিদ কাস্তিয়া

text:
রিয়াল মাদ্রিদ কাস্তিয়া একটি স্প্যানীয় ফুটবল ক্লাব।ক্লাবটি রিয়াল মাদ্রিদ বি নামেও পরিচিত।এটি রিয়াল মাদ্রিদের সংরক্ষিত দল।দলটি বর্তমানে সেগুন্দা ডিভিশন বি" তে খেলছে।
স্পেনে সংরক্ষিত দলগুলো মূল দলের সাথে একই লীগ পদ্ধতিতে খেলতে পারে।তবে মূল দলের সাথে একই স্তরে খেলতে পারবে না।তাই ক্লাবটি কখনোই লা লিগায় খেলতে পারবে না।প্রথম দিকে কোপা দেল রে তে খেলতে পারলেও বর্তমান নিয়মানুযায়ী এই প্রতিযোগিতায় ও অংশ নিতে পারবে না।


title: ফুটবল ক্লাব বার্সেলোনার ম্যানেজারদের তালিকা

text:
বার্সেলোনা প্রতিষ্ঠার পর প্রথম ২৯ বছর (১৮৯৯–১৯২৮) স্পেনে কোন জাতীয় ফুটবল লীগ ছিলনা। এসময় বার্সেলোনা কাতালুনিয়া অঞ্চলের প্রতিযোগীতায় প্রতিদ্বন্দ্বিতা করত, যার বিজয়ীরা অন্যান্য অঞ্চলের বিজয়ীদের সাথে কোপা দেল রে-তে প্রতিদ্বন্দ্বিতা করত।
১৯২৯ সালে স্পেনে প্রথম জাতীয় লীগ শুরু হয়। লীগের প্রতিষ্ঠাতা সদস্যদের মধ্যে বার্সেলোনাও ছিল। এছাড়া ক্লাবটি কাতালান চ্যাম্পিয়নশীপেও অংশগ্রহন করে। যা ১৯৪০ সালে বন্ধ হয়ে যায়। তবে লা লিগার পাশাপাশি কোপা দেল রে অব্যহত থাকে।


title: ফুটবল ক্লাব বার্সেলোনা

text: বার্সেলোনাই একমাত্র ইউরোপীয় ক্লাব, যা ১৯৫৫ সালের পর থেকে প্রতিটি মৌসুমেই মহাদেশীয় ফুটবল প্রতিযোগিতায় অংশগ্রহণ করেছে এবং অ্যাথলেতিক বিলবাও ও রিয়াল মাদ্রিদের মত তাদেরও কখনও লা লিগা থেকে অবনমন ঘটেনি। ২০০৯ সালে বার্সেলোনা প্রথম স্পেনীয় ক্লাব হিসেবে ট্রেবল জয় করে (লা লিগা, কোপা দেল রে এবং চ্যাম্পিয়নস লীগ)। ঐ একই বছর তারা বিশ্বের প্রথম ফুটবল ক্লাব হিসেবে এক বছরে ছয়টি শিরোপার সবকয়টি জিতে সেক্সটাপল সম্পন্ন করে। সে বছর তারা পূর্বে উল্লেখিত ট্রেবলসহ স্পেনীয় সুপার কোপা, উয়েফা সুপার কাপ এবং ফিফা ক্লাব বিশ্বকাপ শিরোপা জিতে। ২০১১ সালে বার্সেলোনা পুনরায় চ্যাম্পিয়নস লীগ শিরোপা জিতে এবং সে বছর তারা মোট ৫টি শিরোপা জিতে, শুধুমাত্র কোপা দেল রে শিরোপা তাদের হাতছাড়া হয়। পেপ গার্দিওলার অধীন বার্সেলোনা দলকে, যেটি ৪ বছরে ১৪টি শিরোপা জয় করতে সক্ষম হয়, সর্বকালের অন্যতম সেরা ফুটবল দল মনে করা হয়। ২০১৫ সালের ৬ জুন, চ্যাম্পিয়নস লীগ শিরোপা জয়ের মাধ্যমে ইউরোপের প্রথম দল হিসেবে বার্সেলোনা দুইবার ট্রেবল জেতার রেকর্ড গড়ে।


title: উয়েফা

text: ফিফার ছয়টি মহাদেশীয় ফুটবল সংস্থার মধ্যে উয়েফা সবচেয়ে গুরুত্বপূর্ণ। উয়েফা অন্যান্য সংস্থা থেকে সম্পদ ও প্রভাব প্রতিপত্তির দিক থেকে সবচেয়ে শক্তিশালী। বিশ্বের প্রায় সব উঁচুমানের খেলোয়াড়েরা বিভিন্ন ইউরোপীয়ান লীগে খেলে থাকেন কেননা এখানে তাদের বেতন ও অন্যান্য সুবিধাদি অনেক বেশী। পৃথিবীর বিত্তবান ফুটবল দলগুলোর সিংহভাগই ইউরোপে খেলে থাকে, যার মধ্যে উল্লেখযোগ্য হচ্ছেঃ ইংল্যান্ড, ইতালি, স্পেন, জার্মানি, ফ্রান্স প্রভৃতি দেশের লীগ। বিশ্বের শক্তিশালী জাতীয় ফুটবল দলের বেশিরভাগই ইউরোপের। বিশ্বকাপে ৩২টি দেশের মধ্যে ১৪টি দেশ ইউরোপের জন্য বরাদ্দ থাকে। বিশ্ব ফুটবল র্যাংশকিংএ শীর্ষ ২০টি জাতীয় দলের ১৬টিই উয়েফা সদস্য।


title: ক্যামেরুন জাতীয় ফুটবল দল

text: ১৯৮২ সালের ফিফা বিশ্বকাপে অংশগ্রহণের মাধ্যমে প্রথমবারের মতো বিশ্ব ফুটবল অঙ্গনে নিজেদের অস্তিত্ব তুলে ধরে ক্যামেরুন। স্পেনে অনুষ্ঠিত ঐ প্রতিযোগিতায় ১৬ দল থেকে ২৪ দলে উন্নীত করা হয়। আলজেরিয়ার পাশাপাশি তারাও আফ্রিকার প্রতিনিধিত্ব করে। গ্রুপ-পর্বে ইতালি (১-১), পোল্যান্ড (০-০) ও পেরুর (০-০) সাথে ড্র করে দলটি। তা স্বত্ত্বেও দ্বিতীয় রাউন্ডে উন্নীত হতে পারেনি।


title: দেপোর্তিভো আলাভেস

text: দেপোর্তিভো আলাভেস, এস.এ.ডি. ; ("স্পোর্টিং আলাভেস"), স্বাভাবিকভাবে সংক্ষিপ্ত রুপ আলাভেস, হলো স্পেনের স্বায়ত্তশাসিত প্রদেশ "বাস্ক কান্ট্রি"র ভিটোরিয়া গাস্তেইস, আলাভা ভিত্তিক একটি স্পেনীয় ফুটবল দল। এই দলটি ২৩ জুন ১৯২১ সালে স্পোর্ট ফিয়েন্ড'স ক্লাব নামে প্রতিষ্ঠিত হয়। এই দলটি ফুটবলের সর্বোচ্চ বিভাগ দ্য লিগা ন্যাশনাল দে ফুটবল প্রফেশনাল, লা লিগায় ২০১৬-১৭ মৌসুম হতে খেলছে।


title: বাংলাদেশের জাতীয় প্রতীকসমূহ

text: আমার সোনার বাংলা গানের প্রথম দশ লাইন হল বাংলাদেশের জাতীয় সঙ্গীত, যার রচয়িতা ও সুরকার রবীন্দ্রনাথ ঠাকুর। বাংলাদেশের জাতীয় সঙ্গীত ১৯৭২ সালের ১২ জানুয়ারি গৃহীত হয়েছিল। ১৯০৫ খ্রিস্টাব্দে বঙ্গভঙ্গ আন্দোলনের পরিপ্রেক্ষিতে এই গানটি রচিত হয়েছিল। গানটি রচিত হয়েছিল শিলাইদহের বাউল গায়ক গগন হরকরা রচিত আমি কোথায় পাব তারে আমার মনের মানুষ যে রে গানটির সুরের অনুষঙ্গে। সরলা দেবী চৌধুরানী ইতিপূর্বে ১৩০৭ বঙ্গাব্দের বৈশাখ মাসে তাঁর শতগান সংকলনে গগন হরকরা রচিত গানটির স্বরলিপি প্রকাশ করেছিলেন। রবীন্দ্রনাথের বঙ্গভঙ্গ-সমসাময়িক অনেক স্বদেশী গানের সুরই এই স্বরলিপি গ্রন্থ থেকে গৃহীত হয়েছিল যার মধ্যে এটি ছিল একটি। ১৯০৫ সালের ৭ সেপ্টেম্বর (১৩১২ বঙ্গাব্দের ২২ ভাদ্র) সঞ্জীবনী পত্রিকায় রবীন্দ্রনাথের সাক্ষরে গানটি মুদ্রিত হয়। এই বছর বঙ্গদর্শন পত্রিকার আশ্বিন সংখ্যাতেও গানটি মুদ্রিত হয়েছিল। গানটির প্রথম যন্ত্রসংগীতে সুরকরেন সমর দাস এবং এর ইংরেজি অনুবাদ করে সৈয়দ আলী আহসান।


title: আমার সোনার বাংলা

text: আমার সোনার বাংলা গানটি ১৯৭১ খ্রিস্টাব্দে স্বাধীন রাষ্ট্র হিসাবে প্রতিষ্ঠিত বাংলাদেশের জাতীয় সঙ্গীত। এ গানের রচয়িতা ও সুরকার রবীন্দ্রনাথ ঠাকুর। ১৯০৫ খ্রিস্টাব্দে বঙ্গভঙ্গ আন্দোলনের পরিপ্রেক্ষিতে এই গানটি রচিত হয়েছিল। ১৩ জানুয়ারি, ১৯৭২ তারিখে মন্ত্রীসভার প্রথম বৈঠকে এ গানটির প্রথম দশ লাইন সদ্যগঠিত গণপ্রজাতন্ত্রী বাংলাদেশ রাষ্ট্রের জাতীয় সঙ্গীত হিসেবে নির্বাচিত হয়।


title: চার ছক্কা হৈ হৈ

text: বাংলাদেশে গানটি মিশ্র প্রতিক্রিয়া সৃষ্টি করেছে। গানের কথা ও সৃষ্ট মিউজিক ভিডিও বৈশ্বিকভাবে সমালোচনার সৃষ্টি করে যা বাংলাদেশের সংস্কৃতিকে সঠিকভাবে তুলে ধরতে পারেনি। তা স্বত্ত্বেও গানটি স্বল্পসময়ের মধ্যে ব্যাপক জনপ্রিয়তা লাভ করে। ইন্টারন্যাশনাল ক্রিকেট কাউন্সিল (আইসিসি) কর্তৃপক্ষ সূচনা সঙ্গীত নির্ধারণের জন্য প্রতিযোগিতার আয়োজন করে। প্রতিযোগিতা আয়োজনে বাংলাদেশের তিন স্বাগতিক শহর - ঢাকা, চট্টগ্রাম ও সিলেটের বিশ্ববিদ্যালয় পড়ুয়া ছাত্রদেরকে প্রতিযোগিতায় অংশগ্রহণের জন্য আমন্ত্রণ জানানো হয় ও তাদের নিজস্ব নৃত্যসহযোগে ভিডিও চিত্র জমাদানের জন্য বলা হয়। এরফলে গানটিকে আরও গ্রহণযোগ্য করতে সহায়তা করে।


title: বাংলা সঙ্গীত

text: বাংলা সঙ্গীতের আর একটি অত্যন্ত গুরুত্বপূর্ণ ধারা হল বাংলাদেশের জাতীয় কবি কাজী নজরুল ইসলাম সৃষ্ট নজরুলগীতি বা নজরুলসংগীত। সুপ্রভা সরকার, ধীরেন্দ্রচন্দ্র মিত্র, ফিরোজা বেগম, মানবেন্দ্র মুখোপাধ্যায়, ড. অঞ্জলি মুখোপাধ্যায়, ধীরেন বসু, পূরবী দত্ত, অনুপ ঘোষাল, সোহরাব হোসেন, ফিরদৌসী আরা প্রমুখ এই ধারার বিশিষ্ট গায়ক। নজরুল রচিত "চল্ চল্ চল্, ঊর্ধগগনে বাজে মাদল" নজরুলগীতিটি বাংলাদেশ রাষ্ট্রের রণসংগীত।


title: নতুনের গান

text: নতুনের গান বাংলাদেশের জাতীয় কবি কাজী নজরুল ইসলাম কর্তৃক ১৯২৯ খ্রিস্টাব্দে রচিত এবং সুরারোপিত "সন্ধ্যা" কাব্যগ্রন্থের অন্তর্গত একটি গান। দাদরা তালের এই সঙ্গীতটি ১৯৭২ সালের ১৩ই জানুয়ারি অনুষ্ঠিত বাংলাদেশের তৎকালীন মন্ত্রীসভার প্রথম বৈঠকে বাংলাদেশের রণ-সঙ্গীত হিসেবে নির্বাচন করা হয়। বাংলাদেশের যে কোনো সামরিক অনুষ্ঠানে এই গানটির ২১ লাইন যন্ত্রসঙ্গীতে বাজানো হয়। গানটি ২০০৬ সালে বিবিসি বাংলার করা জরিপে সর্বকালের শ্রেষ্ঠ বিশটি বাংলা গানের ১৮তম স্থান অধিকার করে।


title: বাংলাদেশের সঙ্গীত

text: এছাড়াও রয়েছে ভাওয়াইয়্যা,ভাটিয়ালি,মুর্শিদি,গম্ভীরা,বারমাস্যা,বাউলসঙ্গীত , নির্ব্বান সঙ্গীতইত্যাদি।বাংলাদেশের জাতীয় সঙ্গীত আমার সোনার বাংলা গানটির সুর নেওয়া হয়েছে এক বাউলগান এর সুর থেকে।


title: বাংলা (ব্যান্ড)

text:
বাংলা বাংলাদেশের একটি বহুল জনপ্রিয় ব্যান্ড। তারা মূলত আধুনিক সঙ্গীত-সরঞ্জামের সমন্বয়ে গ্রাম-বাংলার সনাতন বাউল সঙ্গীত গেয়ে থাকেন।
ব্যান্ডের প্রধান গায়িকা আনুশেহ্ আন্‌দিল এর মতে বাংলা হচ্ছে 'নকল বাউল'। তাদের প্রথম এলবাম "কিংকর্তব্যবিমূঢ়" বাংলাদেশের শহুরে তরুনসমাজের কাছে বেশ জনপ্রিয়তা পায়। বর্তমানে বাউল-ফিউশন সঙ্গীতের যে ধারা দেশে প্রচলিত হয়েছে, বাংলা সেই ধারার অগ্রভাগে রয়েছে।
বাংলা বিদেশেও অনেকবার অনুষ্ঠান করেছে।প্রখ্যাত ঢোল-বাদক নজরুল প্রায়শই ব্যান্ডের সাথে বাজিয়ে থাকেন। আনুশে ও বুনো সম্পর্কে স্বামী-স্ত্রী হন।২০১১ সালে ভারতের দ্য মেমোরিয়াল অ্যাওয়ার্ড ফর ইয়াং সাউথ এশিয়ানস (মিতো) অ্যাওয়ার্ড জিতেছেন আনুশেহ আনাদিল।


title: বাংলাদেশের লোক সাহিত্য

text: বাংলাদেশের সংগীত মূলত কাব্যধর্মী। এদেশীয় সংগীতে বাদ্যযন্ত্রের চেয়ে মৌখিক সুরের দক্ষতার উপর অধিক নির্ভরশীলতা লক্ষ করা যায়। লোকগীতিকে আমরা সাতটি শ্রেণীতে বিন্যস্ত করতে পারি। এগুলো হচ্ছেঃ প্রেম, ধর্মীয় বিষয়, দর্শন ও ভক্তি, কর্ম ও পরিশ্রম, পেশা ও জীবিকা, ব্যাঙ্গ ও কৌতুক এবং এসবের মিশ্রণ। অন্যদিকে এদেশীয় লোকসাহিত্যে আমরা গানের বিভিন্ন শাখা দেখতে পাই। এগুলো হচ্ছেঃ বাউল গান, ভাওয়াইয়া, ভাটিয়ালি, গম্ভীরা, কবিগান, জারিগান, সারিগান, ঘাটু গান,যাত্রা গান ,ঝুমুর গান, জাগের গান প্রভৃতি।


title: বাংলাদেশের ব্যান্ড

text:
বাংলাদেশের ব্যান্ড বা বাংলাদেশী ব্যান্ড বলতে বাংলাদেশে প্রচলিত রক ঘরনার সঙ্গীত ব্যান্ড বোঝায়। উনিশ শতকের ষাটের দশকে পূর্ব পাকিস্তানে বাংলা ব্যান্ডের সূচনা ঘটে। ১৯৭১ সালের মুক্তিযুদ্ধের পরে ৭০ ও ৮০'র দশকে বাংলাদেশে রক ঘরনার ব্যান্ডের বিস্তৃতি ঘটে।
ব্রিটিশ আমল থেকেই ঢাকার বিভিন্ন হোটেল ও নবাব পরিবারের আমন্ত্রণে ব্রিটিশ ব্যান্ড ও সঙ্গীত তারকাদের ঢাকায় গান পরিবেশনের খবর পাওয়া যায়। পাক-ভারত বিভক্তির পরে ১৯৬৩ সালের ১৮ মার্চ ঢাকার সেন্ট গ্রেগরিজ স্কুলের এক সাংস্কৃতিক অনুষ্ঠানে প্রথম ব্যান্ড ধাঁচের গানের খবর পাওয়া যায়। সেই অনুষ্ঠানে ১৭ বছর বয়সী কিশোর টেলফার জনসন গিটার বাজার আর ক্লিফ রিচার্ডের গান পরিবেশন করেন। একই স্কুলের নবম শ্রেণীতে পড়ূয়া ফজলে রব, আলমগীর [পরবর্তীকালে বাংলাদেশ ও পাকিস্তানের জনপ্রিয় গায়ক], রফিক ও সাব্বির ব্যান্ড দল গঠন করেন। বলা হয়, তাদের হাতেই জন্ম নেয় বাংলাদেশের প্রথম ব্যান্ড আইওলাইটস। হোটেল শাহবাগ ও ঢাকা ক্লাবে নিয়মিত পারফর্ম করে ব্যান্ড দলটি। ১৯৬৫ সালে প্রথম ব্যান্ড হিসেবে টিভিতেও পারফর্ম করে ব্যান্ডটি। আইওলাইটসের সমকালীন আরেকটি ব্যান্ডের জন্ম চট্টগ্রামে। নাম জিংগা শিল্পগোষ্ঠী। সঙ্গীতবোদ্ধা ও ইতিহাস রচয়িতাদের মতে 'জিংগা' একটি পারিবারিক ঘরানার ব্যান্ড। কারও কারও মতে, এটি বাংলাদেশের প্রথম ব্যান্ড। এমনকি ইন্টারনেট ও কোনো কোনো ইতিহাস রচয়িতাও জিংগাকে এ দেশের প্রথম ব্যান্ড বলে থাকেন। তবে জিংগাকে দেশের প্রথম ব্যান্ড বলার বিশেষ কোনো তথ্য-প্রমাণ মেলে না। এ দলের গায়ক "ওমর খালেদ রুমী" পরবর্তীকালে আরেকটি ব্যান্ডের হয়ে বাংলায় গান করা শুরু করেন। সে বিচারে বলা যায়, তিনিই প্রথম বাংলা গানের ব্যান্ডশিল্পী। জিংগার পর চট্টগ্রামে জন্ম নেয় আরেক ব্যান্ড লাইটনিংস। ১৯৬৭ সালে ফরিদ রশীদ, নিওম্যান্ডেজ, নোয়েল ও শাকিল গড়ে তোলেন "লাইটনিংস" ব্যান্ডটি। তাদের সঙ্গে পাল্লা দিয়ে মাহমুদ, তোতা, চিত্রনায়ক জাফর ইকবাল ও ফারুক মিলে ব্যান্ড গঠন করেন "র‌্যাম্বলিং স্টেনস"। দুটি ব্যান্ডই তৎকালীন পূর্ব পাকিস্তানে বিপুল জনপ্রিয়তা পায়। একই বছরে গঠিত হয় "উইন্ডি সাইট অব কেয়ার" ব্যান্ড। ১৯৬৮ সালে হোটেল ইন্টার কন্টিনেন্টালে আইওলাইটস, উইন্ডিসাইট অব কেয়ার, র‌্যাম্বলিং স্টোনস ও লাইটনিংস একটি প্রতিযোগিতায় অংশ নেয়। প্রতিযোগিতায় শ্রেষ্ঠ ব্যান্ড নির্বাচিত হয় উইন্ডি সাইট অব কেয়ার। এ ব্যান্ডগুলোর পাশাপাশি ১৯৬৬ সালে নারায়ণগঞ্জে জন্ম নেওয়া 'বকলম' ব্যান্ডটি বেশ জনপ্রিয়তা পায়। ১৯৬৯ সালে প্রতিষ্ঠা পায় "ফায়ার অ্যান্ড আইস" ব্যান্ডটি। ১৯৬৯ সালে প্রথম ভাঙনের কবলে পড়ে র‌্যাম্বলিং স্টোনস। এ ব্যান্ডের সদস্যরা আলাদা হয়ে গিয়ে তৈরি করে নতুন ব্যান্ড 'টাইম গো মোশন'। এরপরই দেশের প্রথম ব্যান্ড আইওলাইটসের ভাঙন ধরে। ড্রামার সাব্বির এবং রিদম গিটারিস্ট রফিক ব্যান্ড ছেড়ে দেওয়ায় এটি ভেঙে যায়।
স্বাধীনতার পরে ১৯৭২ সালে প্রতিষ্ঠিত হয় "আগলি ফেসেস" ও "আন্ডার গ্রাউন্ড পিস লাভারস" নামের দুটি ব্যান্ড। বিতর্ক আছে স্বাধীনতার পর জন্ম নেওয়া প্রথম ব্যান্ড নিয়ে। কারও কারও মতে, 'আন্ডার গ্রাউন্ড পিস লাভারস' স্বাধীনতা-পরবর্তী প্রথম ব্যান্ড। দেশের প্রথম ব্যান্ড বিতর্কের পর, স্বাধীনতা-পরবর্তী প্রথম ব্যান্ড বিতর্কের এ ব্যান্ডটির উদ্যোক্তা ওমর খালেদ রুমী। ব্যান্ডে তার সঙ্গী ছিলেন সালাউদ্দিন, সাজ্জাদসহ আরও বেশ ক'জন। অধিকসংখ্যকের মতের ভিত্তিতে "আগলি ফেসেস" ব্যান্ডকেই প্রথম ব্যান্ড ধরা হয়েছে। এটি গঠন করেছিলেন ল্যারী, সাকী, কামাল ও রেজা নামের চার তরুণ। স্বাধীনতা-পরবর্তী প্রথম ব্যান্ডের স্বীকৃতি না পেলেও প্রথম কনসার্ট আয়োজন করে "আন্ডার গ্রাউন্ড পিস লাভারস"। ১৯৭২ সালে ইঞ্জিনিয়ারিং ইনস্টিটিউশনে ব্যান্ডটি প্রথম টিকিট কনসার্ট করে। ১৯৭২-৭৩ সালের আগ পর্যন্ত ব্যান্ডগুলো ইংরেজি গান পরিবেশন করত। বাংলা গানে আগ্রহী হয়ে ফেরদৌস ওয়াহিদ ও ফিরোজ সাঁইসহ কয়েকজন বন্ধু মিলে গঠন করেন 'স্পন্দন' নামের একটি ব্যান্ড। ব্যান্ডের 'এমন একটা মা দে না' গানের সুবাদে তুমুল জনপ্রিয় হয় ব্যান্ডটি। এ সময় উচ্চারণ ব্যান্ড নিয়ে আবির্ভাব ঘটে পরবর্তীকালের গুরু খেতাব পাওয়া শিল্পী আজম খানের। 'ঋষিজ শিল্পীগোষ্ঠী' নিয়ে আসেন ফকির আলমগীর। ১৯৭৩-৭৪ সালে ফেরদৌস ওয়াহিদের গানের পাশাপাশি আজম খানের 'রেলাইনের ঐ বস্তিতে', 'ওরে সালেকা ওরে মালেকা', 'আলাল ও দুলাল'; ফিরোজ সাঁইর 'ইশকুল খুইলাছে রে মওলা' এবং ফকির আলমগীরের 'ও সখিনা' গানগুলো সারা বাংলায় আলোড়ন তোলে। পরবর্তীকালে এ চার শিল্পীর সঙ্গে পিলু মমতাজ যোগ দেন এবং পাঁচপীর নাম নিয়ে উচ্চারণ ব্যান্ডের সঙ্গে তারা পারফর্ম করতে থাকেন। কিন্তু পঞ্চশিল্পীর কাউকেই ব্যান্ড নিয়ে খুব বেশিদূর এগিয়ে যেতে দেখা যায়নি। এককভাবে পরিচিতি গড়তেই তাদের আগ্রহী দেখা গেছে। এরপরে আগমন ঘটে পপ রক ব্যান্ডগুলোর। সোলস [১৯৭৩], ফিডব্যাক টুয়েন্টিথ সেঞ্চুরি [১৯৭৬], বালার্ক [১৯৭৬], অ্যাবনরমাল থ্রি প্লাস [১৯৭৬], মাইলস [১৯৭৯]-এর মতো ব্যান্ডগুলো বাংলা গানে পাশ্চাত্যের ছোঁয়া নতুন রূপরেখা তৈরি করে। ১৯৭২ সালের সুরেলা সঙ্গীত দল বিবর্তিত হয়ে গঠন করা সোলস বাংলাদেশের সবচেয়ে দীর্ঘায়ু ব্যান্ড। মন শুধু মন ছুঁয়েছে, আগের জনম, এ এমন পরিচয়, কেন এই নিঃসঙ্গতা, চায়ের কাপে পরিচয় ইত্যাদি অসংখ্য জনপ্রিয় গান এ ব্যান্ডকে আজও সজীব রেখেছে। আশির দশকে বালর্ক ছেড়ে হ্যাপী আখন্দ, ইমতিয়াক, কামাল, ল্যারীর প্রতিষ্ঠা করা ব্যান্ড মাইলসে যোগ দেন হামিন ও শাফিন আহমেদের মতো সেকাল-একালের জনপ্রিয় শিল্পীদ্বয়। এ সময়ে মানাম, জুয়েল ও তূর্যকে সাথী করে হামিন ও শাফিন রচনা করেছেন জনপ্রিয় তার নতুন ইতিহাস। ফিরিয়ে দাও, চাঁদ তারা সূর্য, জ্বালা জ্বালা, কি জাদু, ধিকি ধিকি আগুন জ্বলেসহ অজস্র জনপ্রিয় গানে সমৃদ্ধ ব্যান্ড মাইলস। ১৯৭৬ সালের 'ফিডব্যাক টুয়েন্টিথ সেঞ্চুরি' কালের হাওয়া রূপান্তরিত হয়ে দেশের শীর্ষস্থানীয় জনপ্রিয় ব্যান্ড 'ফিডব্যাক'-এ। মেলা, মৌসুমী, চিঠি, পালকী, দেহঘড়ির মতো আকাশচুম্বী জনপ্রিয় গান নিয়ে দীর্ঘ পথ মাড়িয়েছে ফিডব্যাক। ১৯৮৪ সালে মেটাল গান নিয়ে শ্রোতার মধ্যে আসে ওয়েভস। কিন্তু একই সময়ে স্কুলপড়ূয়া সঞ্জয়, বাবনা, টিপু, রাসেল, কমলের মতো জন্ম নেওয়া ব্যান্ড 'ওয়ারফেইজ' সময়ের ব্যবধানে হয়ে ওঠে সবচেয়ে জনপ্রিয় "হেভি মেটাল ব্যান্ড"। অবাক ভালোবাসা, জীবনধারা, একটি ছেলে, সময়, অসামাজিকসহ অসংখ্য জনপ্রিয় মেটাল ও হার্ডরক গানের স্রষ্টা ওয়ারফেইজ।
এ সময়েই উইনিং,আর্টসেল,অর্থহীন,অবসকিওর প্রমিথিউস, চিরকুট,ফিলিংস, আর্ক, চাইম, ডিফরেন্ট টাচ, সিম্ফনি, তির্যক, পেপার রাইম, এলআরবি, বাংলা, দলছুট,শিরোনামহীন, রেনেসাঁ,দ্য কিট, অরবিট, ফেইথ, রকস্ট্রাটা, ইন ঢাকা, সাডেন ও নোভার মতো জনপ্রিয় ব্যান্ডগুলোর জন্ম। নব্বই দশকের সবচেয়ে জনপ্রিয় ব্যান্ড এলআরবি সেই তুমি, রূপালি গিটার, সাড়ে তিন হাত মাটি, ফেরারি মন, এখন অনেক রাতসহ অজস্র গান নিয়ে দেশজুড়ে আলোড়ন সৃষ্টি করে। অন্যদিকে ফিলিংস [পরবর্তীকালে নগরবাউল] ব্যান্ড পথ, জেল থেকে বলছি, তারায় তারায়, যাত্রা, দুষ্টু ছেলের দল, বিজলী ইত্যাদি গান নিয়ে দর্শক মাতিয়েছে। আর্ক_ একাকী, সুইটি , প্রেম তুমি; দলছুট_ বাজি, তোমাকেই বলে দেব, ফিরে পেতে চাই; উইনিং_ সোনার মেয়ে, ইচ্ছে করেসহ আরও অনেক গান নিয়ে শ্রোতার মনোযোগ কাড়ে।


title: শেখ সাদী খান

text: শেখ সাদী খান (জন্ম: ৩ মার্চ, ১৯৫০) একজন স্বনামধন্য বাংলাদেশী সঙ্গীত পরিচালক ও সুরকার। তাকে বাংলাদেশের সঙ্গীতের জাদুকর বলে অভিহিত করা হয়। তাঁর বেড়ে ওঠা উপমহাদেশের বিখ্যাত এক সঙ্গীত পরিবারে। শাস্ত্রীয় সঙ্গীতের পাশাপাশি তিনি চলচ্চিত্রের সঙ্গীতেও সুর করেছেন। তিনি "ঘানি" চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং ভালোবাসলেই ঘর বাঁধা যায় না চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার লাভ করেন।


title: ফরিদপুর পৌরসভা

text: ফরিদপুর শহর দেশের দক্ষিণ পশ্চিমাংশে অবস্থিত। প্রসিদ্ধ কামেল শাহ শেখ ফরিদউদ্দীনের নামে এ জেলার নাম ফরিদপুর হয়। পূর্বে ফতেহ আলীর নামে এলাকাটি ফতেহবাদ নামে পরিচিত ছিল। ১৮৫০ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নতী হয়। ১৪ টি মৌজায় ৩৬ মহল্লা নিয়ে ৯টি ওয়ার্ড বিশিষ্ট্য ফরিদপুর পৌরসভা জনগণের সেবা করে চলেছে। ২০০৯ সনে পৌরসভার জনসংখ্যা ছিল ১,৩৫,৮৩৭ জন। বর্তমান জনসংখ্যা বৃদ্ধির হার ৩.৯১%। ধারনা করা হয় আগামী ২০৩০ সালে জনসংখ্যা হবে ৩,২১,৯২২ জন।


title: ফরিদপুর জেলা

text: আয়তন ২০৭২.৭২ বর্গ কিলোমিটার, ফরিদপুর জেলা ৮৯.২৯০ পূর্ব হতে ৯০.১১০ পূর্ব দ্রাঘিমাংশ এবং ২৩.১৭০ উত্তর হতে ২৩.৪০০ উত্তর অক্ষাংশে অবস্থিত, উত্তরে রাজবাড়ী জেলা ও মানিকগঞ্জ জেলা, দক্ষিণে গোপালগঞ্জ জেলা, পশ্চিমে মাগুরা জেলা ও নড়াইল জেলা এবং পূর্বে ঢাকা জেলা, মাদারিপুর জেলা ও মুন্সীগঞ্জ জেলা অবস্থিত।


title: ফরিদপুর জেলা

text:
জেলা শহর বর্তমানে কুমার নদীর তীরে অবস্থিত। ফরিদপুর পৌরসভা সৃষ্টি হয় ১৮৬৯ সালে। ৯টি ওয়ার্ড ৩৫টি মহল্লা নিয়ে জেলা শহর গঠিত। এর আয়াতন ২০.২৩ বর্গ কিলোমিটার।
ফরিদপুর জেলায় মোট পৌরসভা ৪টি, ওয়ার্ড ৩৬টি, মহল্লা ৯২টি, ইউনিয়ন ৭৯টি, গ্রাম ১৮৫৯টি। মোট উপজেলা ৯টি। সেগুলো হচ্ছেঃ


title: ফরিদপুর জেলা

text: ফরিদপুর ৪: ভাঙ্গা, চরভদ্রাসন ও সদরপুর উপজেলা (কৃষ্ণপুর ইউনিয়ন ব্যতিত)।দেশের প্রধান পাট ফলনশীল জেলা ফরিদপুরে সুস্বাদু ধান, ইক্ষু, গম, পেঁয়াজ, সরিষা সহ নানা ফসল উৎপন্ন হয়। ফরিদপুরের পদ্মার ইলিশ জগৎখ্যাত হয়ে আছে আজও। আকাশ ও উজান থেকে আসা পানির উপযোগিতায় ফরিদপুরে কৃষির সম্প্রসারণ হয়েছে অভাবিত। এখনও কৃষিই এখানকার অর্থনীতির প্রাণ। প্রমত্তা পদ্মা, কোল থেকে ভূবনেশ্বর ও আড়িয়াল খাঁ, কুমার, মধুমতি, গড়াই, চন্দনা, বারাশিয়া নদী মানুষের হাতে সোনার ফসল ও মাছসহ অনন্য সম্পদ তুলে দিয়েছে।১৭,৪২,৭২০ জন (২০০১ সালের আদমশুমারি অনুযায়ী)


title: ফরিদপুর সদর উপজেলা

text:
ফরিদপুর সদর বাংলাদেশের ফরিদপুর জেলার অন্তর্গত একটি উপজেলা।
এই উপজেলার উত্তরে গোয়ালন্দ উপজেলা এবং হরিরামপুর উপজেলা, দক্ষিণে নগরকান্দা উপজেলা, পূর্বে চর ভদ্রাসন উপজেলা ও সদরপুর উপজেলা, পশ্চিমে বোয়ালমারী উপজেলা, মধুখালী উপজেলা ও রাজবাড়ী সদর উপজেলা।
১৩০০ শতাব্দির প্রথমদিকে বিখ্যাত সুফী সাধক হযরত শেখ শাহ ফরিদ এখানে অবস্থান করেন। তাঁর নাম অনুসারে ১৮৯৪ সালের ১০ সেপ্টেম্বর ফরিদপুর কোতয়ালী থানা প্রতিষ্ঠিত হয়। অতঃপর ১৯৮৪ সালের ১ ডিসেম্বর তারিখে প্রশাসনিক বিকেন্দ্রীকরণের জন্য ১১টি ইউনিয়ন ও ১টি পৌরসভা নিয়ে ফরিদপুর সদর উপজেলা নামে নামকরণ করা হয়।


title: ফরিদপুর উপজেলা

text: ভৌগলিকভাবে ২৪.০০৫’-২৪.০১৪ উত্তর অক্ষাংশ এবং ৮৯.০১৭-৮৯.০২৭ পূর্ব দ্রাঘিমাংশের মধ্যে এর অবস্থান। এ উপজেলার উত্তরে - ভাঙ্গুড়া উপজেলা ও সিরাজগঞ্জ জেলার উল্লাপাড়া উপজেলা, পূর্বে সিরাজগঞ্জ জেলার শাহজাদপুর উপজেলা, দক্ষিণে সাঁথিয়া উপজেলা ও আটঘরিয়া উপজেলা এবং পশ্চিমে চাটমোহর উপজেলা ও ভাঙ্গুরা উপজেলা।


title: ভূজপুর থানা

text: ফটিকছড়ি উপজেলার ৬টি ইউনিয়নের প্রশাসনিক কার্যক্রম ভূজপুর থানার আওতাধীন।দুই পাহাড়ের মাঝে অবস্থিত ভূজপুর ভূ-প্রাকৃতিক দিক দিয়ে নৈসর্গিক সৌন্দর্য্যে পরিপূর্ণ। পশ্চিম প্রান্তে সীতাকুণ্ড পাহাড়ী রেঞ্জ, যার বিস্তৃতি ভারতের ত্রিপুরা রাজ্য হতে শুরু হয়ে চট্টগ্রাম শহর পর্য্যন্ত। এই পাহাড়ের অপর পাড়ে সীতাকুণ্ড উপজেলা এবং মীরসরাই উপজেলা। পূর্ব প্রান্তে পার্বত্য চট্টগ্রামের পাহাড়। ভূজপুরেরর প্রধান নদী হালদা। হালদা নদী থানার পুর্ব প্রান্ত দিয়ে উত্তর দিক হতে দক্ষিণে প্রবাহিত হয়েছে। অন্যান্য নদী এবং খালের মধ্যে রয়েছে সীতাকুণ্ড পাহাড়ী রেঞ্জ হতে উৎপন্ন হওয়া গজারিয়া, ফটিকছড়ি, হারুয়ালছড়ি খাল। পার্বত্য চট্টগ্রামের পাহাড় থেকে উৎপন্ন মানিকছড়ি খাল।


title: পাহাড়পুর বৌদ্ধ বিহার

text: পুন্ড্রবর্ধনের রাজধানী পুন্ড্রনগর (বর্তমান মহাস্থান) এবং অপর শহর কোটিবর্ষ (বর্তমান বানগড়)-এর মাঝামাঝি স্থানে অবস্থিত ছিল সোমপুর মহাবিহার। এর ধ্বংসাবশেষটি বর্তমান বাংলাদেশের বৃহত্তর রাজশাহীর অন্তর্গত নওগাঁ জেলার বদলগাছি উপজেলার পাহাড়পুর গ্রামে অবস্থিত। অপরদিকে জয়পুরহাট জেলার জামালগঞ্জ রেলস্টেশন থেকে এর দূরত্ব পশ্চিমদিকে মাত্র ৫ কিলোমিটার। এর ভৌগোলিক অবস্থান ২৫°০´ উত্তর থেকে ২৫°১৫´ উত্তর অক্ষাংশ এবং ৮৮°৫০´ পূর্ব থেকে ৮৯°১০´ পূর্ব দ্রাঘিমাংশ পর্যন্ত। গ্রামের মধ্যে প্রায় ০.১০ বর্গ কিলোমিটার (১০ হেক্টর) অঞ্চল জুড়ে এই পুরাকীর্তিটি অবস্থিত। প্রত্নতাত্ত্বিক এই নিদর্শনটির ভূমি পরিকল্পনা চতুর্ভূজ আকৃতির। এটি বাংলাদেশের উত্তরবঙ্গের প্লাবন সমভূমিতে অবস্থিত, প্লাইস্টোসীন যুগের বরেন্দ্র নামক অনুচ্চ এলাকার অন্তর্ভুক্ত। মাটিতে লৌহজাত পদার্থের উপস্থিতির কারণে মাটি লালচে। অবশ্য বর্তমানে এ মাটি অধিকাংশ স্থানে পললের নিচে ঢাকা পড়েছে। পার্শ্ববর্তী সমতল ভূমি থেকে প্রায় ৩০.৩০ মিটার উঁচুতে অবস্থিত পাহাড়সদৃশ স্থাপনা হিসেবে এটি টিকে রয়েছে। স্থানীয় লোকজন একে "গোপাল চিতার পাহাড়" আখ্যায়িত করত; সেই থেকেই এর নাম হয়েছে পাহাড়পুর, যদিও এর প্রকৃত নাম সোমপুর বিহার।


title: ফুলবাড়ী উপজেলা, কুড়িগ্রাম

text: এই উপজেলাটি বাংলাদেশের উত্তরে এবং কুড়িগ্রাম জেলার উত্তর পূর্বে অবস্থিত। এর আয়তন ১৫৬.৪০ বর্গ কিলোমিটার। এর পূর্বে নাগেশ্বরী উপজেলা এবং পশ্চিমে লালমনিরহাট উপজেলা ও দক্ষিণে কুড়িগ্রাম জেলা এবং উত্তরে ভারত।বিভিন্ন কারণে ফুলবাড়ী উপজেলাটি অনেক বিখ্যাত তারমধ্যে অন্যতম হলো ফুলবাড়ীতে অবস্হিত ফুলসাগর ও প্রেমসাগর নামে ফুলবাড়ী থানার উত্তরে হেলিপ্যাড এর সাথে দুটি রোমান্টিক জায়গা আছে যেখানে বিভিন্ন সিনেমার সুটিং হয় এর মধ্য"প্রেমের কেন ফাঁসি" সিনেমাটিও এখানে ধারণ করা হয় এই উপজেলাটির মুক্তিযোদ্ধারা মুক্তিযুদ্ধকালে শত্রুপক্ষককে বিভিন্নভাবে আক্রমন করে স্বাধীনতাযুদ্ধে বিশেষ অবদান রাখে।


title: ফরিদপুর জেলা

text: ফরিদপুর জেলার প্রতিষ্ঠা ১৭৮৬ সালে। মতান্তরে এ-জেলা প্রতিষ্ঠিত হয় ১৮১৫ সালে। ফরিদপুরের নামকরণ করা হয়েছে এখানকার প্রখ্যাত সুফি সাধক শাহ শেখ ফরিদুদ্দিনের নামানুসারে। এ জেলার পূর্বনাম ছিল ‘‘ফতেহাবাদ’’। ফরিদপুর জেলার প্রতিষ্ঠা সন ১৭৮৬ হলেও তখন এটির নাম ছিল জালালপুর এবং প্রধান কার্যালয় ছিল ঢাকা। ১৮০৭ খ্রিষ্টাব্দে ঢাকা জালালপুর হতে বিভক্ত হয়ে এটি ফরিদপুর জেলা নামে অভিহিত হয় এবং হেড কোয়ার্টার স্থাপন করা হয় ফরিদপুর শহরে। গোয়ালন্দ, ফরিদপুর সদর, মাদারিপুর ও গোপালগঞ্জ এই চারটি মহকুমা সমন্বয়ে ফরিদপুর জেলা পূর্ণাঙ্গতা পায়। বর্তমানে বৃহত্তর ফরিদপুর জেলা ফরিদপুর, রাজবাড়ী, গোপালগঞ্জ, মাদারীপুর ও শরীয়তপুর এই পাঁচটি জেলায় রূপান্তরিত হয়েছে।


title: স্পেন

text: স্পেন ( "এস্‌পাঞা") বা স্পেন রাজ্য () ইউরোপ মহাদেশের দক্ষিণ-পশ্চিম কোণে অবস্থিত একটি রাষ্ট্র। শাসনব্যবস্থার ধরন অনুযায়ী দেশটি একটি সংসদীয় গণতান্ত্রিক রাজতন্ত্র। এটি ইবেরীয় উপদ্বীপের প্রায় ৮৫% এলাকা জুড়ে অবস্থিত। উপদ্বীপটির বাকী অংশে স্পেনের ক্ষুদ্রতর প্রতিবেশী রাষ্ট্র পর্তুগাল এবং ব্রিটিশ প্রশাসনিক অঞ্চল জিব্রাল্টার অবস্থিত। স্পেনের আয়তন ; আয়তনের বিচারে রাশিয়া, ইউক্রেন ও ফ্রান্সের পরে স্পেন ইউরোপের ৪র্থ বৃহত্তম এবং দক্ষিণ ইউরোপের বৃহত্তম দেশ। মাদ্রিদ স্পেনের বৃহত্তম শহর ও রাজধানী। বার্সেলোনা, বালেন্সিয়া, সেবিইয়া, বিলবাও এবং মালাগা অন্যান্য কয়েকটি গুরুত্বপূর্ণ শহর।


title: মেক্সিকো

text: স্পেনের অধীনতাপাশ থেকে মুক্তিলাভ করার পর নিউ স্পেন স্থির করে নতুন রাষ্ট্রের নামকরণ করা হবে রাজধানী মেক্সিকো সিটির নামে। ১৫২৪ সালে প্রাচীন আজটেক রাজধানী তেনোচতিৎলান (Mēxihco-Tenōchtitlan আ-ধ্ব-ব: /tenoːtʃˈtitɬan/, "মেশি'কো-তেনোচ্‌তিৎলান্") উপর এই শহর স্থাপিত হয়। শহরের নামটি এসেছে নাউয়াত ভাষা থেকে। এই ভাষায় "মেশ্ত্‌লি" (Mextli) বা "মেশি'ৎলি" (Mēxihtli) আজটেকদের রক্ষাকর্তা ও যুদ্ধদেবতা "উইৎসিলোপোচ্‌ৎলির" (Huitzilopōchtli, আ-ধ্ব-ব /witsiloˈpoːtʃtɬi/) গোপন নাম। এক্ষেত্রে "মেশি'কো" (Mēxihco) শব্দের অর্থ ""মেশ্ত্‌লি" যেখানে বাস করেন"। অন্য এক মতে "মেশি'কো" শব্দটি এসেছে "মেৎস্ত্‌লি" (mētztli, "চাঁদ") "শিক্ত্‌লি" (xictli "নাভি", "কেন্দ্র", বা "পুত্র") এবং স্থানবাচক অনুসর্গ "-কো" (-co) যুক্ত হয়ে। এই ক্ষেত্রে নামের অর্থ "চাঁদের কেন্দ্রের স্থান" বা "চাঁদ হ্রদের কেন্দ্রের স্থান"। এই নামটি তেশকোকো হ্রদটিকে (Texcoco "তেশ্‌কোকো") নির্দেশ করছে। যে পরস্পর সংযুক্ত হ্রদব্যবস্থার কেন্দ্রে তেশকোকো হ্রদটি অবস্থিত, সেটি কতকটা খরগোসের আকার বিশিষ্ট। ঠিক একই রকম একটি ছবি আজটেকরা চাঁদের গায়ে দেখতে পেত। তেনোচতিৎলান অবস্থিত ছিল সেই হ্রদের (বা চাঁদ/খরগোস) কেন্দ্রে বা নাভিস্থলে। আবার অন্য একটি মতে শব্দটি মাগেই (স্পেনীয় ও ইংরেজি: maguey) গাছের দেবী "মেক্ত্‌লি"-র (Mēctli) নাম থেকে উদ্ভূত হয়েছে।


title: সান্টা ক্রুজ দে তেনেরিফে

text: এটি তেনেরিফের উত্তর-পূর্ব দিকে এবং আটলান্টিক মহাসাগরের আফ্রিকার উত্তর-পশ্চিম উপকূলের প্রায় ২১০ কিলোমিটার (১৩০ মাইল) দূরে অবস্থিত। ১৮৩৩ সালের দিকে স্পেনের আঞ্চলিক বিভাগ এবং ১৯২৭ সালে দিকে সান্টা ক্রুজ দে তেনেরিফের ক্যানারি দ্বীপপুঞ্জের একই রাজধানী ছিল। কিন্তু ১৯২৭ সালের একটি ফরমান জারি হয় যে ক্যানারি দ্বীপপুঞ্জের রাজধানী ভাগ করা হবে, যা এখন পর্যন্ত বদ্ধমান রয়েছে। যখন বিভিন্ন দেশসমূহ থেকে আসার ক্রুজ জাহাজ বন্দরটি অবস্থান নেয় এবং ইউরোপ, আফ্রিকা এবং আমেরিকার সাথে যোগাযোগের কেন্দ্রবিন্দু হয়, তখন বন্দরটি গুরুত্বপূর্ণ হয়ে ওঠে। শহরটি অভ্যন্তরীণ এবং ক্যানারি দ্বীপপুঞ্জের আন্ত-দ্বীপ যোগাযোগের জন্য কেন্দ্রস্থল হয়।


title: সান্তিয়াগো, চিলি

text: সান্তিয়াগো (স্পেনীয় ভাষায়: Santiago de Chile) চিলির রাজধানী। এটি চিলির সবচেয়ে বড় নগর এলাকা বৃহত্তর সান্তিয়াগোর কেন্দ্রে, দেশটির কেন্দ্রীয় উপত্যকাতে সমুদ্র তল থেকে ৫২০ মিটার উচ্চতায় অবস্থিত। সান্তিয়াগো রাজধানী হলেও চিলির জাতীয় কংগ্রেস পার্শ্ববর্তী বালপারাইসো (Valparaíso)-তে অনুষ্ঠিত হয়।


title: স্পেনের ইতিহাস

text: তবে ইতিহাসের বেশির ভাগ সময়ই স্পেন ছিল বিভিন্ন ঐতিহাসিক ঘটনার মিলনস্থল। স্পেনের দক্ষিণ প্রান্তে অবস্থিত জিব্রাল্টার প্রণালীর মাধ্যমে সহজেই স্পেন ও আফ্রিকার মধ্যে যাতায়াত সম্ভব। আইবেরীয় উপদ্বীপের বহু সমুদ্রবন্দর সমুদ্রগামী ভূমধ্যসাগরীয় লোকদেরকে সেখানে নেমে প্রাকৃতিক সম্পদ খোঁজার সুযোগ করে দেয়। স্পেনের সবচেয়ে প্রাচীন লিখিত ইতিহাসেও সেখানে বিভিন্ন অভিবাসী জাতির বসতি স্থাপনের দীর্ঘ ধারা ও সাংস্কৃতিক মিলনের কথা লেখা আছে। প্রাগৈতিহাসিক পর্যায়ে স্পেনে আইবেরীয় জাতির লোকেরা বাস করত। খ্রিস্টপূর্ব ৮ম শতকে কেল্টীয় ও ফিনিসীয়রা এখানে বসতি স্থাপন করে। ফিনিসীয়রা আইবেরীয় উপদ্বীপকে স্পান (লুকানো বা দূরবর্তী দেশ) বলে ডাকত। সেখান থেকেই স্পেনের নাম হিস্পানিয়া হয়েছে। কেল্টীয় ও ফিনিসীয়দের পর এখানে গ্রিক, কার্থেজীয় এবং সবশেষে রোমানদের পদার্পণ ঘটে। রোমানদের এই গোটা উপদ্বীপ দখল করতে প্রায় ২০০ বছর লেগে যায়; শেষ পর্যন্ত খ্রিস্টপূর্ব ১ম শতকে এসে তাদের স্পেন বিজয় সম্পূর্ণ হয়।


title: ইকুয়েডর

text:
ইকুয়েডর (স্পেনীয় ভাষায় Ecuador "একুয়াদ়োর্") দক্ষিণ আমেরিকার উত্তর-পশ্চিম অংশের একটি রাষ্ট্র। এর রাজধানীর নাম কিতো। এর সরকারি নাম ইকুয়েডর প্রজাতন্ত্র (República del Ecuador "রেপুব্লিকা দেল্ একুয়াদ়োর্")।
দেশটি প্রশান্ত মহাসাগরে উপকূলে অবস্থিত। মূল ভূখণ্ড থেকে প্রায় ৯৬৫ কিমি পশ্চিমে প্রশান্ত মহাসাগরে অবস্থিত গালাপাগোস দ্বীপপুঞ্জ (Colón Archipelago) ইকুয়েডরের সীমানাভুক্ত। ইকুয়েডর বিষুবরেখার উপরে অবস্থিত। ইকুয়েডর (Ecuador "একুয়াদর") একটি স্পেনীয় শব্দ যার অর্থ "বিষুবরেখা"। সমুদ্র সমতল থেকে অনেক উঁচুতে আন্দেস পর্বতমালায় অবস্থিত কিতো দেশটির রাজধানী। প্রশান্ত মহাসাগরের উপকূলে অবস্থিত বন্দর শহর গুয়াইয়াকিল দেশের বৃহত্তম শহর।


title: ক্যারেবীয় অঞ্চলে জলদস্যুতা

text: স্পেনের জন্য কলম্বাসের নতুন বিশ্ব আবিষ্কারের পর ক্যারেবীয় দ্বীপপুঞ্জ ইউরোপীয় বাণিজ্য ও উপনিবেশ স্থাপনের কেন্দ্রবিন্দুতে পরিণত হয়। আটলান্টিকে ওঁত পেতে থাকা জলদস্যুদের হাত থেকে রক্ষার জন্য স্পেনীয়রা একধরণের বহর ব্যবস্থা চালু করে যাকে ফ্লোটা বা গুপ্তধনের বহর বলা হতো। এরা স্পেনের সেভিল থেকে তাদের উপনিবেশ স্থাপন করা নতুন বিশ্ব অর্থাৎ ক্যারেবীয় অঞ্চলে যাতায়াত করত। তারা মুলত যাত্রী, সৈনিক ইউরোপে তৈরি পণ্যসামগ্রী বহন করত। এইসব মালামাল লাভজনক হলেও এর মূল উদ্দেশ্য ছিল ঐ বছরের সঞ্চিত সকল রূপা ইউরোপে পাঠানো। এর প্রথম ধাপে সকল রূপা রূপার ট্রেন নামের একটি খচ্চরের বহরে করে পেরু এবং নতুন স্পেনে পাঠানো হত। এই ফ্লোটা অর্থাৎ গুপ্তধনের বহর তখন রূপার ট্রেনের সাথে দেখা করত। এটি তখন তার বহনকারী সামাগ্রী, যাত্রীকে গন্তব্যস্থানে নামিয়ে দিত এবং উপনিবেশে বসবাসরত বণিকদের জন্য অপেক্ষা করত যারা এর কাছে সোনা ও রূপোর তৈরি মূল্যবান মালামাল পাঠাবে। এইসব মালামাল ফ্লোটাকে স্পেনে ফিরে যাওয়ার সময় জলদস্যুদের কাছে অত্যন্ত লোভনীয় লক্ষে পরিণত করে।


title: স্পেন

text: স্পেনের উত্তর সীমানাতে আটলান্টিক মহাসাগরের একটি বাহু বিস্কায়া উপসাগর অবস্থিত। উত্তর-পূর্ব সীমানায় পিরিনীয় পর্বতমালা স্পেনের সাথে ফ্রান্স এবং অতিক্ষুদ্র রাষ্ট্র অ্যান্ডোরার একটি প্রাকৃতিক সীমানা গঠন করেছে। পূর্ব দিকে ভূমধ্যসাগর, দক্ষিণে ভূমধ্যসাগর ও আটলান্টিক মহাসাগর এবং পশ্চিমে পর্তুগাল ও আটলান্টিক মহাসাগর স্পেনের বাকী সীমানা নির্ধারণ করেছে। স্পেনের সর্বদক্ষিণ বিন্দুটি মরক্কোর দিকে মুখ করে অবস্থিত এবং দেশ দুইটি সরু জিব্রাল্টার প্রণালী দ্বারা একে অপরের থেকে বিচ্ছিন্ন; স্পেন তাই ইউরোপের সাথে আফ্রিকার সঙ্গমস্থলে অবস্থিত। এছাড়া আটলান্টিক মহাসাগরের লাস কানারিয়াস দ্বীপপুঞ্জ এবং ভূমধ্যসাগরের বালেয়ারীয় দ্বীপপুঞ্জগুলিও স্পেনের শাসনাধীন। এছাড়া মরক্কোতে সেউতা এবং মেলিইয়া নামের দুইটি ছিটমহল স্পেন পরিচালনা করে। উত্তর আফ্রিকার উপকূলের কাছে অবস্থিত পেনিয়ন দে বেলেস দে লা গোমেরা নামক দ্বীপ, আলহুসেমাস ও চাফারিনাস দ্বীপপুঞ্জগুলিও স্পেনের অধিকারে পড়েছে। ব্রিটিশদের অধীনে অবস্থিত জিব্রাল্টার স্পেনের মূল ভূখণ্ডের একেবারে দক্ষিণ প্রান্তসীমায় অবস্থিত।


title: স্পেনের ইতিহাস

text: ১০ম শতকের পর স্পেনে মুসলিম শাসনের অবনতি ঘটে। উত্তর স্পেনের খ্রিস্টান রাজ্যগুলি ইউরোপ মহাদেশ থেকে অভিবাসী গ্রহণ করে শক্তিশালী হয়ে ওঠে এবং ধীরে ধীরে দক্ষিণে অগ্রসর হয়ে উপদ্বীপটি নিয়ন্ত্রণে নেয়। ১৪৯২ সালে স্পেনের শেষ মুসলিম রাজ্য গ্রানাডা দখলের মধ্য দিয়ে এই প্রক্রিয়ার সমাপ্তি ঘটে। এই খ্রিস্টান রাজ্যগুলির মধ্যে সবচেয়ে গুরুত্বপূর্ণ ছিল কাস্তিল, আরাগন এবং পর্তুগাল। এদের মধ্যে কাস্তিল ছিল সবচেয়ে বড় ও শক্তিশালী। মধ্যযুগে এই কাস্তিল রাজ্য ছিল ক্যাথলিক, কাস্তিলীয়ভাষী স্পেনের প্রাণকেন্দ্র।


title: ক্যালিফোর্নিয়া

text: ক্যালিফোর্নিয়ার রাজধানীর নাম স্যাক্রামেন্টো (Sacramento)। লস অ্যাঞ্জেলেস (Los Angeles) এবং সান ফ্রান্সিসকো (San Francisco) এই অঙ্গরাজ্যের দুই বৃহত্তম শহর।